പുരുഷന്മാര്‍ക്ക് ഇണങ്ങിയ ഹെയര് സ്‌റ്റൈല് ഏതാണ്?; മുടിയുടെ ആരോഗ്യത്തിന് എന്തുചെയ്യണം?\n2020-10-23 07:46:24 pm IST\nഹെയര് സ്‌റ്റൈലുകളില് പുത്തന് പരീക്ഷണങ്ങള് നടത്തുന്നത് പുരുഷന്മാര്‍ക്ക് ഒരു ഹരമുള്ള കാര്യമാണ്. പ്രത്യേകിച്ച് പുതിയ തലമുറയ്ക്ക്. പുരുഷന്മാര്‍ക്കിണങ്ങുന്ന ഹെയര്‍സ്‌റ്റൈലുകള് നിരവധിയുണ്ട്. അതിലൊന്നാണ് ഹൈഫെയ്ഡ് ക്വിഫ് ഹെയര്‍കട്ട്. കഴിഞ്ഞ കുറേ വര്‍ഷങ്ങളായി ആണ്‍കുട്ടികള്‍ക്കും പുരുഷന്മാര്‍ക്കുമിടയില് ഹിറ്റാണ് ഈ ഹെയര് കട്ട്. മെസി ടെക്‌സ്ച്ചറും ഫ്‌ളോയും നല്‍കുന്ന ഈ ഹെയര്‍കട്ട് കൂടുതല് പ്രാധാന്യം നല്‍കുന്നത് മുടിയുടെ മുകള് ഭാഗത്തിനാണ്.\nമെസ്സി അണ്ടര്‍കട്ട് ഹെയര് സ്റ്റെല് നല്ല ഉള്ളുള്ള മുടിക്ക് ചേരുന്ന ഹെയര്‍കട്ടാണിത്. തലയുടെ വശങ്ങള് രണ്ടും ഷേവ് ചെയ്ത് മുടിയുടെ മുകള് ഭാഗത്ത് നീളം നിലനിര്‍ത്തുന്ന രീതിയിലാണ് ഈ ഹെയര്‍കട്ട് ചെയ്യുക. മുടിക്ക് നാച്ചുറല് ലുക്ക് നല്‍കാനാണ് മോഡേണ് സ്ലിക്കിഡ് ബാക്ക് ഹെയര് കട്ട്. മുടി പുറകിലേക്ക് ചീകി ബ്ലോ ഡ്രൈ ചെയ്യുന്ന രീതിയാണ് ഇത്. നാച്ചുറല് ഫ്‌ളോ ഹെയര്‍സ്‌റ്റൈല്, ഹൈലോ ഫെയ്ഡ് വിത്ത് സര്‍ജിക്കല് ലൈന് ലോങ് ഫ്രിന്‍ജ്, ലോങ് ബ്രഷ്ഡ് ബാക്ക് ഹെയര്, അണ്ടര്‍കട്ട് മെസി ഹെയര് വിത്ത് ലോങ് ഫ്രിന്‍ജ്, ടെക്‌സ്ചര് ഹെയര്‍കട്ട്, എന്നിവയാണ് പുരുഷന്മാര്‍ക്കിണങ്ങുന്ന മറ്റു ഹെയര് കട്ടുകള്.\nമുടിയുടെ ആരോഗ്യം സംരക്ഷിക്കുന്നതിന് എന്തു ചെയ്യണമെന്ന് ആളുകള് ചോദ്യം ഉന്നയിക്കാറുണ്ട്. എഗ്വാഷ് എന്നത് ഈ ചോദ്യത്തിനുള്ള ഒരു ഉത്തരമാണ്. മുട്ടയുപയോഗിച്ച് മുടി കഴുകുക എന്നതാണ് ഇത്. മുടിക്ക് വളരെ നല്ലതാണ് എഗ്‌വാഷ്. മാസത്തിലൊരിക്കല് മുട്ടയുപയോഗിച്ച് മുടി കഴുകാവുന്നതാണ്. അത് മുടി വളര്‍ച്ചയെ ത്വരിതപ്പെടുത്തുകയും മുടിയിഴകളെ മൃദുവാക്കുകയും ചെയ്യുമെന്നും വിദഗ്ധര് പറയുന്നു.\nMen hairstyle hair health


കേന്ദ്രത്തിന്റെ വിലക്ക് ലംഘിച്ച് ബീഫ് ഡോക്യുമെന്ററി ‘കാസ്റ്റ് ഓൺ ദി മെനു കാർഡ്’ ഇന്ന് ജെഎൻയുവിൽ പ്രദർശിപ്പിക്കും; ട്രെയ്‌ലർ കാണാം – Kairali News | Kairali News Live\nജെഎന്‍യു ഹോസ്റ്റലിലെ എബിവിപി ആക്രമണം; വിശദീകരണം തേടി കേന്ദ്ര വിദ്യാഭ്യാസ മന്ത്രാലയം\nജെഎന്‍യുവിലെ എബിവിപി ആക്രമണം : ഒത്തുകളിച്ച് പൊലീസ് ; ഡല്‍ഹി പൊലീസ് ആസ്ഥാനത്തേക്ക് വിദ്യാര്‍ഥി മാര്‍ച്ച്\nദില്ലി: ബീഫിന്റെ പേരിൽ കേന്ദ്രസർക്കാർ പ്രദർശനം തടഞ്ഞ ഡോക്യുമെന്ററി ജവഹർലാൽ നെഹ്‌റു സർവകലാശാലയിൽ പ്രദർശിപ്പിക്കാൻ തീരുമാനം. ‘കാസ്റ്റ് ഓൺ ദി മെനു കാർഡ്’ എന്ന 21 മിനിട്ട് ദൈർഘ്യമുള്ള ചിത്രമാണ് വിലക്കുകൾ ലംഘിച്ച് ഇന്ന് ജെഎൻയുവിൽ പ്രദർശിപ്പിക്കുന്നത്.\nചിത്രത്തിന്റെ സ്വതന്ത്ര പ്രദർശനത്തിനും ഓൺലൈൻ റിലീസിംഗിനും തങ്ങൾ പദ്ധതിയിട്ടുണ്ടെന്ന് ചിത്രത്തിന്റെ അണിയറപ്രവർത്തകർ പറഞ്ഞു. നിരവധി വിദ്യാർത്ഥി സംഘടനകളും സാംസ്‌കാരിക കൂട്ടായ്മകളും പ്രദർശനത്തിന് ഐക്യദാർഡ്യം പ്രഖ്യാപിച്ച് മുന്നോട്ടു വന്നിട്ടുണ്ട്. മുംബൈ നഗരത്തിന്റെ പശ്ചാത്തലത്തിൽ വിവിധ ജാതി അനുഭവങ്ങളാണ് ചിത്രം പറയുന്നത്. ഭക്ഷണവും ജാതീയതയും ഹിന്ദു വിശ്വാസങ്ങളും പ്രമേയമായി വരുന്നു.\n12-ാമത് ജീവിക ഹ്രസ്വചിത്രമേളയിൽ ചിത്രം ഇന്ന് പ്രദർശിപ്പിക്കാനിരുന്നപ്പോഴാണ് കേന്ദ്ര വാർത്താവിതരണ മന്ത്രാലയം പ്രദർശനാനുമതി നിഷേധിച്ചത്. ഫെസ്റ്റ്‌വലിൽ മത്സര വിഭാഗത്തിലേക്ക് തെരഞ്ഞെടുക്കപ്പെട്ട ചിത്രമാണിത്. ടാറ്റ ഇൻസ്റ്റിറ്റ്യൂട്ട് ഓഫ് സോഷ്യൽ സയൻസസിലെ വിദ്യാർത്ഥികളാണ് ഡോക്യുമെന്ററി നിർമ്മിച്ചത്.\nമേളയുടെ ചരിത്രത്തിൽ ആദ്യമായാണ് ഒരു ചിത്രത്തിന് അനുമതി നിഷേധിക്കപ്പെട്ടത്. ഇന്ന് വൈകുന്നേരമാണ് ചിത്രം പ്രദർശിപ്പിക്കാൻ തീരുമാനിച്ചിരുന്നത്. ചിത്രത്തിന്റെ പ്രമേയം സംബന്ധിച്ച വിവരങ്ങൾ രണ്ടാഴ്ച മുമ്പ് മന്ത്രാലയത്തിന് സമർപ്പിച്ചിരുന്നുവെന്നും ഫെസ്റ്റിവലിന് ഒരു ദിവസം മുമ്പാണ് വിലക്ക് സംബന്ധിച്ച നോട്ടീസ് തങ്ങൾക്ക് കിട്ടിയതെന്നും സംഘാടകർ പറയുന്നു.\nTags: Beef BanBeef documentaryBeef MurderCaste on the Menu CardJNU


കൈവഴുതി പ്രകാശ്; യാനുഷ് സങ്കടക്കയത്തിൽ- മനുഷ്യസ്നേഹത്തിന്റെ പ്രതീകമായി അതിഥിതൊഴിലാളി | pathanamthitta\nകൈവഴുതി പ്രകാശ്; യാനുഷ് സങ്കടക്കയത്തിൽ- മനുഷ്യസ്നേഹത്തിന്റെ പ്രതീകമായി അതിഥിതൊഴിലാളി\nവില്ലേജ് ഓഫീസറെ രക്ഷിക്കാൻ ശ്രമിച്ച അസം സ്വദേശി സ്നേഹത്തിന്റെ പ്രതീകമായി\n# രാധാകൃഷ്ണൻ മണിമല\nവില്ലേജ് ഓഫീസറെ കണ്ടെത്താന് മണിമലയാറ്റില് തിരച്ചില് നടത്തുന്നു, ഇന്‍സൈറ്റില് കാണാതായ പ്രകാശ്(ഇടത്), യാനുഷ്(വലത്)\nമണിമല: തന്റെ കൈയ്യിൽനിന്ന് വഴുതിപ്പോയ ആ മനുഷ്യനെ തിരിച്ചുകിട്ടണേയെന്ന് യാനുഷ് പ്രാർഥിക്കുന്നു. മണിമലപ്പാലത്തിൽനിന്ന് ചാടി ഒഴുക്കിൽപ്പെട്ട വില്ലേജ് ഒാഫീസർ പ്രകാശിനെ രക്ഷിക്കാൻ പിന്നാലെ നീന്തിച്ചെന്ന യാനുഷ് എന്ന അതിഥിതൊഴിലാളി മനുഷ്യസ്നേഹത്തിന്റെ പ്രതീകമായി. ഈ പുഴയെക്കുറിച്ച് ഒന്നുമറിയാത്ത ഇൗ അസം സ്വദേശി, പക്ഷേ ഒഴുക്കിൽപ്പെട്ട മനുഷ്യനുവേണ്ടി വെള്ളത്തിലേക്ക് എടുത്തുചാടുകയായിരുന്നു.\nമണിമലയാറ്റിലെ ബ്രിട്ടീഷ് പാലത്തിലൂടെ (പഴയ ചെറിയപാലം) യാനുഷ് സുഹൃത്ത് വിജയുമൊത്ത് നടന്നുപോകുമ്പോഴാണ് വലിയപാലത്തിൽനിന്ന് ഒരാൾ ആറ്റിലേക്ക് വീഴുന്നത് കണ്ടത്. ശക്തമായ ഒഴുക്കിൽപ്പെട്ട ആ മനുഷ്യൻ, ഇവർ നടന്നിരുന്ന പാലത്തിനടിയിലൂടെ ഒഴുകിപ്പോകുന്നത് കണ്ടതും യാനുഷ് ആറ്റിലേക്ക് എടുത്തുചാടി. നൂറുമീറ്ററോളം പിന്നാലെ നീന്തി പ്രകാശിന്റെ തൊട്ടടുത്തെത്തി. പ്രകാശിനെ പിടിച്ചെങ്കിലും കൈയ്യിൽനിന്ന് വഴുതിപ്പോയി.\nരണ്ടുവർഷം മുമ്പാണ് യാനുഷ് മണിമലയിലെ ഇറച്ചിക്കോഴിക്കടയിൽ ജോലിക്കെത്തിയത്. യാനുഷും സുഹൃത്തുംകൂടി രാവിലെ ബാങ്കിലേക്ക് പോകുമ്പോഴായിരുന്നു സംഭവം.\nപാലത്തിൽനിന്ന് ഒരാൾ പുഴയിലെ ദൃശ്യം വീഡിയോയിൽ പകർത്തിയിരുന്നു. പുഴയിലൂടെ നീന്തിപ്പോകുന്നത്, പാലത്തിൽനിന്ന് ചാടിയ ആളാണെന്ന് എല്ലാവരും കരുതി. മണിമല സ്റ്റാൻഡിന് എതിരേയുള്ള കരയിലേക്ക് ആൾ നീന്തിക്കയറുന്നത് കാണുകയും ചെയ്തു. പിന്നീടാണ് രക്ഷാപ്രവർത്തനത്തിന് ഇറങ്ങിയ യാനുഷാണ് അതെന്ന് വ്യക്തമായത്.


വീടിനടുത്ത് കളിച്ചുകൊണ്ടിരുന്ന പത്തുവയസുകാരിയെ പീഡിപ്പിക്കാന് ശ്രമിച്ചു, കുട്ടിയുടെ കരച്ചില് കേട്ട് ഓടിയെത്തിയ നാട്ടുകാര് കണ്ടത് എസ്‌ഐയുടെ ക്രൂരത! പദവി നോക്കാതെ എടുത്തിട്ട് പെരുമാറി നാട്ടുകാര് - BIGNEWSLIVE | Latest Malayalam News\nവഴിയരികില് കളിച്ചുകൊണ്ടിരുന്ന പെണ്‍കുട്ടിയെ ആളൊഴിഞ്ഞ പ്രദേശത്ത് കൊണ്ടുപോയി പീഡിപ്പിക്കുകയായിരുന്നു.\nചെന്നൈ: വീടിനടുത്ത് കളിച്ചുകൊണ്ടിരുന്ന പത്തുവയസുകാരിയെ പീഡിപ്പിക്കാന് ശ്രമം നടത്തി എസ്‌ഐ. ചെന്നൈ വില്ലിവാക്കം ജഗനാഥന് തെരുവിലാണ് സംഭവം നടന്നത്. കുട്ടിയുടെ കരച്ചില് കേട്ട് ഓടിയെത്തിയ നാട്ടുകാരാണ് പോലീസ് ഉദ്യോഗസ്ഥന്റെ ക്രൂരത കണ്ടത്. ഉടനെ പദവി നോക്കാതെ പൊതുജനം പെരുമാറുകയായിരുന്നു. ശേഷം പോലീസെത്തി ഇയാളെ പോലീസിനെ കൈമാറി.\nമാധവരം പോലീസ് സ്റ്റേഷനിലെ സ്‌പെഷല് സബ് ഇന്‍സ്‌പെക്ടര് വാസു ജോലി കഴിഞ്ഞ് തിരിച്ചുവരുമ്പോഴാണു സംഭവം. വഴിയരികില് കളിച്ചുകൊണ്ടിരുന്ന പെണ്‍കുട്ടിയെ ആളൊഴിഞ്ഞ പ്രദേശത്ത് കൊണ്ടുപോയി പീഡിപ്പിക്കുകയായിരുന്നു. കുട്ടിയോട് സൗഹൃദഭാവത്തില് സംസാരിച്ചതിനു ശേഷമാണ് ആളൊഴിഞ്ഞ സ്ഥലത്തേക്കു കൂട്ടിക്കൊണ്ടുപോയത്. സംഭവസമയത്ത് ഇയാള് മദ്യലഹരിയിലായിരുന്നുവെന്ന് നാട്ടുകാര് പറഞ്ഞു.\nഅതേസമയം, പോലീസെത്തി എസ്‌ഐയെ സ്റ്റേഷനിലേക്ക് കൊണ്ടുപോയെങ്കിലും കേസെടുത്തില്ല. പോലീസുകാര് കുട്ടിയുടെ മാതാപിതാക്കളെ ഭീഷണിപ്പെടുത്തിയതിനാല് പരാതി നല്‍കാന് ഇവര് വിസമ്മതിച്ചിരുന്നു. തുടര്‍ന്ന് നാട്ടുകാര് തന്നെ ഉന്നത പൊലീസ് ഉദ്യോഗസ്ഥരെ വിവരമറിയിക്കുകയായിരുന്നു. തുടര്‍ന്നാണ് ഇയാള്‍ക്കെതിരെ കേസെടുത്തത്. പോക്‌സോ ചുമത്തുകയും ചെയ്തു.\nTags: Child RapeChild rape accusedPolice rape attempt\nഐഎഫ്എഫ്‌കെ; ത്രിദിന പാസുമായി ചലച്ചിത്ര അക്കാഡമി\nമമ്മൂട്ടി ആരാധകര്‍ക്കും സന്തോഷിക്കാം...ഒടിയനില് ഏട്ടനൊപ്പം ഇക്കയും! ബ്രഹ്മാണ്ഡ ചിത്രം തീയ്യേറ്ററിലെത്താന് ദിവസങ്ങള് മാത്രം


CT William's Blog: December 2011\nനമുക്ക് പ്രാര്‍ഥിയ്ക്കാം . മുല്ലപ്പെരിയാര് ഡാം പൊട്ടട്ടെ . ആമേന് .\nമുല്ലപ്പെരിയാര് പ്രശ്നം ആരംഭിച്ചിട്ട് ഒരുപാട് നാളായി. ഇപ്പോഴും ആരംഭിച്ചിടത്തുതന്നെ നില്‍ക്കുന്നു. ഇതിന്നര്‍ഥം പ്രശ്നം സാമൂഹികമായും രാഷ്ട്രീയമായും ഗൌരവമായി നാളിതുവരെ എടുത്തിട്ടില്ലെന്ന് തന്നെയാണ് . ഇത് രണ്ടു സംസ്ഥാനങ്ങള് തമ്മില് എടുക്കേണ്ട ഒരു തീരുമാനമാണ് . എന്നുവച്ചാല് രണ്ടു സംസ്ഥാനങ്ങളുടെ രാഷ്ട്രീയ തീരുമാനങ്ങള് ആവരുതെന്നുതന്നെയാണ് വിവക്ഷ . എന്നാല് ഇവിടെ സംഭവിച്ചുകൊണ്ടിരിക്കുന്നത് രാഷ്ട്രീയ തീരുമാനങ്ങള്‍ക്ക് വേണ്ടി സാമൂഹിക പ്രശ്നം വഴി മാറുന്നുവെന്നാണ് .\nവെള്ളം ഒരു ആഗോള ഉപഭോഗ വസ്തുവാണ് . അത് ഉപയോഗിക്കുന്നത് ഭൂമിയിലെ സര്‍വ്വ ജീവജാലങ്ങളുമാണ് . അതുകൊണ്ടുതന്നെ വെള്ളത്തിന്റെ പ്രശ്നം ജൈവപരമായി പരിശോധിച്ച് പരിഹാരം കണ്ടെത്തേണ്ടതാണ് . ഇന്നത്തെ സാമൂഹിക കാലാവസ്ഥയില് നിന്നുനോക്കുമ്പോള് ജൈവപരതയില് നിന്ന് വേറിട്ട് വാഴുന്ന ഒരു വര്‍ഗ്ഗമാണ് നമ്മുടെ രാഷ്ട്രീയക്കാര് . അതുകൊണ്ടുതന്നെ ഈ പ്രശ്നത്തെ ജൈവപരമായി നേരിടുന്നതിനുള്ള ശേഷി അവര്‍ക്കില്ല തന്നെ . രാഷ്ട്രീയമായ ശേഷി എത്രത്തോളമുണ്ടെന്നത് പ്രത്യേക പരിശോധനക്ക് വിധേയമാക്കേണ്ടതാണ് .\nയഥാര്‍ത്ഥ പഠനം ഒരു പ്രശ്നത്തിന്മേലും നടക്കുന്നില്ല എന്നതാണ് ഇവിടുത്തെ കാതലായ കാര്യം . പഠിക്കുന്നത് രാഷ്ട്രീയക്കാരുമല്ല ; മറിച്ച് മാധ്യമക്കാരാണ് . മാധ്യമ പഠനം ഒരിക്കലും ഗഹനമാവാറില്ല. അത് ഉപരിപ്ലവമായി പ്രേക്ഷകരുടെ ഞരമ്പുകളെ തലോടിപോവുന്നു. ഞരമ്പ് പകരുന്ന സുഖവുമായി നാമെല്ലാം ഇങ്ങനെ കഴിഞ്ഞുകൂടുന്നു . മുല്ലപ്പെരിയാര് ഡാം പൊട്ടുന്നതും കാത്ത് ക്യാമറകളുമായി അവര് അവിടെ തമ്പടിച്ചിരിക്കുകയാണ് . മാധ്യമോത്സവത്തിന്റെ രതിമൂര്‍ച്ച ഡാം പൊട്ടുന്നിടത്താണ് .\nപുര കത്തുമ്പോള് വാഴ വെട്ടുക ; നഗരം കത്തുമ്പോള് വീണ വായിക്കുക ; തുടങ്ങി പ്രയോഗങ്ങള് ഇവിടെ പ്രസക്തമാവുന്നു . മുല്ലപ്പെരിയാര് ഡാം ഏത് രാഷ്ട്രീയ പക്ഷത്ത് നില്‍ക്കണമെന്നതാണ് ഇന്നത്തെ ചിന്താ വിഷയം . അതുകൊണ്ടാണ് ഉമ്മന് ചാണ്ടിയും , വീയെസ്സും , രമേശുമെല്ലാം വെവ്വേറെ വഴിയിലൂടെ സഞ്ചരിച്ചു ഡാം കാണുന്നത് . തമിഴ് നാടും കേന്ദ്രവും മറു വഴി തേടുന്നതും അതുകൊണ്ടുതന്നെയാണ് .\nഇതിന്റെയിടലൊക്കെ ശ്രദ്ധിക്കേണ്ട മറ്റു കാര്യങ്ങളുണ്ട് . ഡാം പൊട്ടുന്നതിന് വളരെ മുന്‍പ് അത് പൊട്ടിച്ചു കാണിച്ചുകൊണ്ട് നാം സിനിമ പിടിക്കുന്നു. സിനിമയെ വിവാദമാക്കി നാം സന്തോഷ് പണ്ഡിറ്റ് മാരെ പെരുപ്പിക്കുന്നു . അപ്പോഴും ഡാമിലെ വെള്ളമുപയോഗിച്ച് തമിഴന് നട്ടുനനച്ചുണ്ടാക്കിയ പഴത്തിനും പച്ചക്കറിക്കും വേണ്ടി നാം കാത്തിരിക്കുന്നു . പരിസ്ഥിതി പ്രേമികളുടെയും ആക്ടിവിസ്ടുകളുടെയും കയ്യില് ക്യാമറ കണ്ണ് ചിമ്മുമ്പോള് തമിഴന്റെ കയ്യില് കൈക്കോട്ട് മണ്ണിനോട് മല്ലടിക്കുന്നു . ഇതില് ആര്‍ക്കാണ് വെള്ളം കൊടുക്കേണ്ടത് ?\nഇനി ഡാമിന്റെ പ്രശ്നം . അതെന്താണ് ? ഒരു പുതിയ ഡാം പണിയണം . രണ്ടു സംസ്ഥാനങ്ങള് രാഷ്ട്രീയമായി ബന്ധപ്പെട്ടുകിടക്കുന്ന ഈ പ്രശ്നത്തില് അടിയന്തിര ഇടപെടല് നടത്തേണ്ടത് കേന്ദ്ര സര്‍ക്കാര് തന്നെ . എന്നാല് കേന്ദ്രം അത് സംസ്ഥാനങ്ങള്‍ക്ക് തന്നെ കടികൂടാന് ഇട്ടുകൊടുക്കുന്നു . കസേരകള് നിലനിര്‍ത്താന് എല്ലാവരും ശ്രമിയ്ക്കുന്നു . അവിടെ മന് മോഹന് സിങ്ങും , ജയലളിതയും ഉമ്മന് ചാണ്ടിയും , വീയെസ്സും , രമേഷും , മറ്റു നപുംസഹങ്ങളും ഒറ്റ കെട്ടായി നില്‍ക്കുന്നു .\nഎല്ലാത്തിനും പരിഹാരമായി ഒരു അണ്ണാ ഹസാരെ ഉണ്ടല്ലോ . ആശാനെയും കാണാനില്ല . `\nPosted by C.T.William at 12:12 PM\nLabels: മുല്ലപ്പെരിയാര് ഡാം പൊട്ടട്ടെ\nനമുക്ക് പ്രാര്‍ഥിയ്ക്കാം . മുല്ലപ്പെരിയാര് ഡാം പ...


രാജീവ് രവിയുടെ തുറമുഖം പുതിയ പോസ്റ്റര്\nThuramukham Movie release\nവായടക്കപ്പെട്ടോരുടെ വാക്കാണ് കലാപം, രാജീവ് രവിയുടെ തുറമുഖം പുതിയ പോസ്റ്റര്\nPublished on : 01 May, 2021 , 2:44 am\nലോക തൊഴിലാളി ദിനത്തില് രാജീവ് രവിയുടെ തുറമുഖം എന്ന സിനിമയുടെ പുതിയ പോസ്റ്റര് പുറത്തുവിട്ടു. വായടക്കപ്പെട്ടോരുടെ വാക്കാണ് കലാപം എന്ന തലവാചകത്തോടെയാണ് പോസ്റ്റര്. നിവിന് പോളി അവതരിപ്പിക്കുന്ന മൊയ്തു, അച്ഛനായി ജോജുവിന്റെ മൈമു, പൂര്‍ണിമ ഇന്ദ്രജിത്ത് അവതരിപ്പിക്കുന്ന ഉമ്മ, ഇന്ദ്രജിത്ത് സുകുമാരന്റെ സാന്റോ ഗോപാലന്, നിമിഷ സജയന്റെ ഉമ്മാണി എന്നിവരെ പോസ്റ്ററില് കാണാം. ദര്‍ശന രാജേന്ദ്രനും അര്‍ജുന് അശോകനുമാണ് പോസ്റ്ററില് ഇവര്‍ക്കൊപ്പമുള്ളത്.\nഅമ്പതുകളില് കൊച്ചി തുറമുഖത്ത് ചാപ്പ സമ്പ്രദായത്തിനെതിരെ നടന്ന തൊഴിലാളി മുന്നേറ്റത്തെ ആസ്പദമാക്കിയാണ് തുറമുഖം. തൊഴിലാളി ചരിത്രത്തിലെ നിര്‍ണായക മുന്നേറ്റമായി കണക്കാക്കുന്ന ഈ സംഭവത്തെ ആസ്പദമാക്കി കെ എം ചിദംബരം രചിച്ച നാടകത്തെ ഉപജീവിച്ച് മകനും നാടകപ്രവര്‍ത്തകനും ചലച്ചിത്രകാരനുമായ ഗോപന് ചിദംബരമാണ് തുറമുഖത്തിന് തിരക്കഥ ഒരുക്കിയിരിക്കുന്നത്.\nഇയ്യോബിന്റെ പുസ്തകത്തിന് ശേഷം ഗോപന് ചിദംബരം രചന നിര്‍വഹിക്കുന്ന ചിത്രവുമാണ് തുറമുഖം. ബിഗ് ബജറ്റ് ചിത്രമായ 'തുറമുഖം' കണ്ണൂരിലും കൊച്ചിയിലുമായാണ് ചിത്രീകരിച്ചത്. കൊവിഡ് ഭീതിയൊഴിഞ്ഞാല് റിലീസ് കാത്തിരിക്കുന്ന പ്രധാന പ്രൊജക്ടുകളിലൊന്നാണ് തുറമുഖം. രാജീവ് രവി തന്നെയാണ് തുറമുഖം ഛായാഗ്രഹണം നിര്‍വഹിച്ചിരിക്കുന്നത്. സുകുമാര് തെക്കേപ്പാട്ട് ആണ് നിര്‍മ്മാണം.\nRajeev Ravi Nivin Pauly movie Thuramukham may day poster\nവിഖ്യാതമായ റോട്ടര്‍ഡാം ഇന്റര്‍നാഷനല് ഫിലിം ഫെസ്റ്റിവലില്. സിനിമയുടെ വേള്‍ഡ് പ്രിമിയര് നടന്നിരുന്നു. ബിഗ് സ്‌ക്രീന് മത്സരവിഭാഗത്തിലാണ് തുറമുഖം പ്രദര്‍ശിപ്പിച്ചത്. പിരീഡ് ഡ്രാമ കൂടിയാണ്. തുറമുഖം പൂര്‍ത്തിയാക്കി കുറ്റവും ശിക്ഷയും എന്ന സിനിമയിലേക്ക് രാജീവ് രവി കടന്നിരുന്നു. ഈ സിനിമയും പൂര്‍ത്തിയായിരിക്കുകയാണ്. ജൂണ് റിലീസായാണ് കുറ്റവും ശിക്ഷയും പ്രഖ്യാപിച്ചത്. മേയ് 13നായിരുന്നു തുറമുഖം റിലീസ് ചെയ്യാനിരുന്നത്. മൂത്തോന് എന്ന ചിത്രത്തിന് പിന്നാലെ നിവിന് പോളി എന്ന നടന്റെ മികച്ച പ്രകടനം പ്രതീക്ഷിക്കാവുന്ന സിനിമയായിരിക്കും തുറമുഖം എന്നാണ് റിപ്പോര്‍ട്ടുകള്.\nമലയാളത്തിലെ ക്ലാസിക്കുകളില് ഒന്നായിരിക്കും തുറമുഖമെന്ന് നിവിന് പോളി\nരാജീവേട്ടനോട് മറ്റൊരു സിനിമയെക്കുറിച്ച് ചര്‍ച്ച ചെയ്തിരിക്കുമ്പോഴാണ് തുറമുഖത്തെക്കുറിച്ച് പറയുന്നത്. തൊഴിലാളി മുന്നേറ്റമാണ് സിനിമ. കേട്ടപ്പോള് വളരെയേറെ താല്‍പ്പര്യം തോന്നി. ഏറെ സംസാരിക്കപ്പെടാന് സാധ്യതയുള്ള സിനിമയാണ്. കേരളത്തില് വൈദ്യുതി ഇല്ലാത്ത കാലഘട്ടം സിനിമയിലുണ്ട്. മലയാളത്തിലെ മികച്ച ക്ലാസിക്കുകളില് ഒന്നായിരിക്കും തുറമുഖം എന്നാണ് എന്റെ തോന്നല്. ദ ക്യുവിനോട് നിവിന് പോളി പറഞ്ഞു.\nചാപ്പ സമ്പ്രദായവും കൊച്ചി തുറമുഖവും\nതൊഴിലവസരം വിഭജിക്കുന്നതിനായി കൊച്ചി തുറമുഖത്ത് ഏര്‍പ്പെടുത്തിയിരുന്ന ചാപ്പ (ലോഹ ടോക്കണ്) സമ്പ്രദായവും ഇതിനെതിരെ നടന്ന തൊഴിലാഴി സമരവും വെടിവയ്പ്പുമെല്ലാമാണ് തുറമുഖത്തിന്റെ ഉള്ളടക്കമെന്നാണ് സൂചന. തുറമുഖവും തൊഴിലാളി സമരവും പ്രക്ഷോഭവും അടിച്ചമര്‍ത്തലുമെല്ലാം ചേര്‍ന്ന് തന്നെയാണ് ആദ്യ പോസ്റ്റര് പുറത്തുവന്നിരുന്നത്. ഓള്‍ഡ് മോങ്ക്‌സ് ആണ് പോസ്റ്റര് ഡിസൈന് ചെയ്തിരിക്കുന്നത്.\nThuramukham may day poster


സുരേഷ് ഗോപി സുഹൃത്താണ്, പക്ഷേ വോട്ടുചെയ്യാനാവില്ല: ഇന്നസെന്റ് - Samakalika Malayalam\nസുരേഷ് ഗോപി സുഹൃത്താണ്, പക്ഷേ വോട്ടുചെയ്യാനാവില്ല: ഇന്നസെന്റ്\nBy സമകാലിക മലയാളം ഡെസ്‌ക് | Published: 23rd April 2019 10:55 AM |\nLast Updated: 23rd April 2019 10:55 AM | A+A A- |\nഇരിഞ്ഞാലക്കുട: സുരേഷ് ഗോപി സുഹൃത്താണെങ്കിലും വോട്ടു ചെയ്യാനാവില്ലെന്ന് ചാലക്കുടിയിലെ എല്‍ഡിഎഫ് സ്ഥാനാര്‍ഥി നടന് ഇന്നസെന്റ്. കഴിഞ്ഞ തവണ സുരേഷ് ഗോപി തനിക്കു വേണ്ടി പ്രചാരണത്തിന് വന്നിരുന്നു. ഇക്കുറി അദ്ദേഹം വേറെ പാര്‍ട്ടിയിലാണ്. അതുകൊണ്ട് സുരേഷ് ഗോപിയെ പിന്തുണയ്ക്കാനാവില്ല. തൃശൂരിലെ വോട്ടര് ആയിട്ടും സുരേഷ് ഗോപി തന്നോടു വോട്ടു ചോദിച്ചില്ലെന്നും ഇന്നസെന്റ് പറഞ്ഞു. ഇരിങ്ങാലക്കുട ഡോണ് ബോസ്‌കോ സ്‌കൂളില് വോട്ടു ചെയ്ത ശേഷം മാധ്യമങ്ങളോടു സംസാരിക്കുകയായിരുന്നു അദ്ദേഹം.\n'' കഴിഞ്ഞ തവണ ചുറ്റും ആളു കൂടുമ്പോള് ശരിക്കും ടെന്‍ഷനുണ്ടായിരുന്നു. ഇതൊക്കെ വോട്ടാവുമോ? ഇക്കുറി അങ്ങനെ ടെന്‍ഷനൊന്നുമില്ല.'' ഇന്നസെന്റ് പറഞ്ഞു. ചാലക്കുടി മണ്ഡലത്തില് ചെയ്ത വികസന പ്രവര്‍ത്തനങ്ങള് വോട്ടായി മാറുമെന്ന് ഉറപ്പുണ്ടെന്ന് ഇന്നസെന്റ് ആത്മവിശ്വാസം പ്രകടിപ്പിച്ചു. വോട്ടു ചെയ്ത ശേഷം പതിവു ശൈലിയിലാണ് ഇന്നസെന്റ് മാധ്യമങ്ങളെ നേരിട്ടത്. ഇപ്പോള് വോട്ടു ചെയ്ത ഈ സ്‌കൂളിലും ഞാന് പഠിച്ചിട്ടുണ്ട്. ഇരിഞ്ഞാലക്കുടയിലെ എല്ലാ സ്‌കൂളിലും പഠിച്ചയാളെന്ന റെക്കോഡുള്ളയാളാണ് താനെന്ന് ഇന്നസെന്റ് പറഞ്ഞു.\nവോട്ടു ചെയ്യാന് സ്‌കൂളിലെത്തിയപ്പോള് ഞാന് നോക്കിയത് ഈ വരാന്തയിലേക്കാണ്. ക്ലാസില് ഇരുന്നതിനേക്കാള് കൂടുതല് ഞാന് നിന്നിട്ടുള്ളത് ഈ വരാന്തയിലാണ്. ഞാനിതെന്റെ മകനോടു പറഞ്ഞപ്പോള് അവന്റെ അവസ്ഥയും ഇതൊക്കെ തന്നെ.- ഇന്നസെന്റ് പറഞ്ഞു.\nചലച്ചിത്ര രംഗത്തുള്ള പലര്‍ക്കും തെരഞ്ഞെടുപ്പു പ്രചാരണത്തിന് എത്താന് പല തടസങ്ങളുമുണ്ടെന്ന് ഇന്നസെന്റ് പറഞ്ഞു. ഇക്കുറി തനിക്കു വേണ്ടി മമ്മൂട്ടി പ്രചാരണത്തിന് എത്തിയിരുന്നു. സുരേഷ് ഗോപി ഇത്തവണ മറ്റൊരു പാര്‍്ട്ടിയിലാണ്. കഴിഞ്ഞ തവണ സുരേഷ് ഗോപി തന്റെ പ്രചാരണത്തിന് വന്നിരുന്നുവെന്ന് ഇന്നസെന്റ് ചൂണ്ടിക്കാട്ടി.\nഇരിഞ്ഞാലക്കുട ഇന്നസെന്റ് സുരേഷ് ഗോപി


T20 worldcup 2021 – Media Mangalam\nWeb Desk November 11, 2021\nടി20 ലോകകപ്പ് 2021; ന്യൂസിലൻഡിന് ആശംസകൾ നേർന്ന് ഇന്ത്യൻ ഇതിഹാസങ്ങൾ; വൈറലായി ട്വീറ്റുകൾ\nന്യൂഡൽഹി : ടി20 ലോകകപ്പിൽ ഇന്നലെ നടന്ന ആദ്യ സെമിഫൈനൽ മത്സരത്തിൽ ന്യൂസിലൻഡ് ടീമിനെ പ്രശംസിച്ച് മുൻ ഇന്ത്യൻ ക്രിക്കറ്റ് താരങ്ങളായ സച്ചിൻ ടെണ്ടുൽക്കറും വീരേന്ദർ സെവാഗും.…\nടി20 ലോകകപ്പ് 2021; ടോസ് നേടിയ ഓസ്‌ട്രേലിയ ബൗളിങ്ങ് തിരഞ്ഞെടുത്തു\nദുബായ് : ടി20 ലോകകപ്പിൽ ഇന്ന് നടക്കുന്ന രണ്ടാം സെമിഫൈനൽ മത്സരത്തിൽ പാകിസ്ഥാനെതിരെ ടോസ് നേടിയ ഓസ്‌ട്രേലിയ ബൗളിങ്ങ് തിരഞ്ഞെടുത്തു. ഗ്രൂപ്പ് മത്സരങ്ങളിൽ ഒരു മത്സരം പോലും…\nടി20 ലോകകപ്പ് 2021; ‘ജിമ്മി നീഷാം അനങ്ങിയില്ല’; നീഷാമിനെ ട്രോളി ക്രിക് ഇൻഫോ; മാസ്സ് മറുപടിയുമായി താരം\nഅബുദാബി : ടി20 ലോകകപ്പിൽ ഇന്നലെ നടന്ന ആദ്യ സെമിഫൈനൽ പോരാട്ടത്തിൽ നിലവിലെ റണ്ണേഴ്‌സ് അപ് ആയ ഇംഗ്ലണ്ടിനെ ന്യൂസിലൻഡ് അഞ്ചു വിക്കറ്റിന് തകർത്തു. ന്യൂസിലൻഡിന് വേണ്ടി…\nടി20 ലോകകപ്പ് 2021; ‘വിവാദങ്ങൾ സൃഷ്ടിക്കാൻ ഞാൻ ആഗ്രഹിച്ചില്ല’ : ഡാരിയൽ മിച്ചൽ; കയ്യടിച്ച് ആരാധകലോകം\nഅബുദാബി : ടി20 ലോകകപ്പിൽ ഇന്നലെ നടന്ന ന്യൂസിലൻഡ്-ഇംഗ്ലണ്ട് മത്സരത്തിൽ കളിയിലെ താരമായത് ഡാരിയൽ മിച്ചലാണ്. ന്യൂസിലൻഡിനെ വിജയത്തിലെത്തിക്കുക മാത്രമല്ല മിച്ചൽ ചെയ്‍തത്. പതിനെട്ടാം ഓവറിൽ ബൗളറായ…\nടി20 ലോകകപ്പ് 2021; രണ്ടാം സെമിയിൽ ഓസീസ് ഇന്ന് പാകിസ്ഥാനെതിരെ; ദുബായിൽ ഇന്ന് തീപാറും\nദുബായ് : ടി20 ലോകകപ്പിലെ രണ്ടാം സെമിഫൈനൽ മത്സരത്തിൽ ഓസ്‌ട്രേലിയ ഇന്ന് പാകിസ്ഥാനെ നേരിടും. ദുബായ് അന്താരാഷ്ട്ര ക്രിക്കറ്റ് സ്റ്റേഡിയത്തിൽ ഇന്ത്യൻ സമയം വൈകിട്ട് 7.30 നാണ്…\nടി20 ലോകകപ്പ് 2021; രോഹിത് ശര്‍മ ടി20 ക്യാപ്റ്റനാവാന് അനുയോജ്യൻ : രവി ശാസ്ത്രി\nടി20 ലോകകപ്പ് 2021; ഇംഗ്ലണ്ട് ഓപ്പണർ ജേസൺ റോയിക്ക് പരിക്ക്; ലോകകപ്പിൽ നിന്ന് പുറത്ത്; ജെയിംസ് വിൻസ് പകരക്കാരൻ\nദുബായ് : ഷാർജയിൽ നടന്ന അവസാന സൂപ്പർ 12 മത്സരത്തിൽ ദക്ഷിണാഫ്രിക്കക്കെതിരായ മത്സരത്തിൽ ഫോമിലുള്ള ഓപ്പണിങ് ബാറ്റർ ജേസൺ റോയിക്ക് പരിക്ക്. കാലിന് പരിക്കേറ്റതിനെ തുടർന്നാണ് താരത്തിന്റെ…\nടി20 ലോകകപ്പ് 2021; റഷീദ് ഖാന് 400 ടി20 വിക്കറ്റുകൾ; ഏറ്റവും വേഗത്തിൽ ഈ നേട്ടം കൈവരിക്കുന്ന താരം\nഅബുദാബി : ന്യൂസിലൻഡിനെതിരായ ടി20 ലോകകപ്പ് മത്സരത്തിനിടെ അഫ്ഗാനിസ്ഥാന്റെ മുൻനിര ലെഗ് സ്പിൻ മാന്ത്രികൻ റഷീദ് ഖാന് ടി20 ക്രിക്കറ്റിലെ തന്റെ 400ാം വിക്കറ്റ് നേടി. കിവി…\nടി20 ലോകകപ്പ് 2021; രാജ്യത്തിനേക്കാള് താരങ്ങള് പ്രാധാന്യം നൽകുന്നത് ഐ.പി.എല്ലിന്; വിമർശനവുമായി കപിൽ ദേവ്\nന്യൂഡൽഹി : ടി20 ലോകകപ്പിൽ സെമിഫൈനൽ കാണാതെ ഇന്ത്യൻ ടീം പുറത്തായതിന് പിന്നാലെ രൂക്ഷ വിമർശനവുമായി മുൻ ഇന്ത്യൻ ക്രിക്കറ്റ് ഇതിഹാസം കപിൽ ദേവ്. രാജ്യത്തെ ക്രിക്കറ്റ്…


തകര്‍ത്തു, പക്ഷെ പരിഹാരമായോ? :: Janmabhumi Daily\nതകര്‍ത്തു, പക്ഷെ പരിഹാരമായോ?\nTuesday 14 January 2020 6:00 am IST\nഒന്ന് അന്തിയുറങ്ങാന് ഒരു കൂരപോലുമില്ലാതെ അനേകര് തെരുവില് അഭയം തേടുന്ന കേരളത്തിലാണ് കൊച്ചിയിലെ മരടില് നാല് വന്‍കിട പാര്‍പ്പിട സമുച്ചയങ്ങള് കഴിഞ്ഞ രണ്ട് ദിവസങ്ങളിലായി നിലംപൊത്തിയത്. തീരദേശ ചട്ടലംഘനം നടത്തിയെന്ന കണ്ടെത്തലും ഇവ അടിയന്തരമായി പൊളിച്ചുനീക്കണമെന്ന സുപ്രീം കോടതിയുടെ ഉത്തരവിനെയും തുടര്‍ന്നായിരുന്നു ഈ നടപടി. എല്ലാം ആസൂത്രണം ചെയ്തതുപോലെ ഭംഗിയായി പൂര്‍ത്തിയാക്കാന് എഡിഫസ് എന്‍ജിനീയറിങ് ടീമിന് സാധിക്കുകയും ചെയ്തു. നല്ലത്. അപ്പോഴും അവശേഷിക്കുന്ന ഒരു ചോദ്യമുണ്ട്. അതുകൊണ്ടെല്ലാം ഇത്തരം ചട്ടലംഘനങ്ങള് അവസാനിക്കുമോയെന്ന്.\nമറുഭാഗത്ത്, തങ്ങളുടെ തെറ്റുകൊണ്ടല്ലാതെ ശിക്ഷ അനുഭവിക്കേണ്ടി വന്ന കുറേ കുടുംബങ്ങളുടെ കണ്ണീരുണ്ട്. ജീവിതം കരുപിടിപ്പിക്കുന്നതിനായി അധ്വാനത്തിന്റെ ഒരു ഭാഗം നീക്കിവച്ച് സ്വരുക്കൂട്ടിയ പണം ഉപയോഗിച്ച്, അനധികൃത നിര്‍മ്മാണം ആണെന്നറിയാതെ ഫ്‌ളാറ്റുകള് സ്വന്തമാക്കിയവരുടെ, ഇനിയും ഇഎംഐ അടച്ച് സാമ്പത്തിക ബാധ്യത തീര്‍ക്കാത്തവരുടെ. അവരെ സംബന്ധിച്ച് തകര്‍ന്നു വീണത് കേവലം ഒരു കോണ്‍ക്രീറ്റ് കെട്ടിടമല്ല. ആ വൈകാരികതയെ കണ്ടില്ല എന്ന് നടിക്കാന് അധികൃതര്‍ക്കും ആവില്ല. കാരണം തീരദേശ ചട്ട ലംഘനം നടന്നത് അധികൃതരുടെ കൂടി ഒത്താശയോടെയാണ്.\nതീരദേശ സംരക്ഷണം, തീരദേശവാസികളുടെ സുരക്ഷിതത്വം, ദുരന്തനിവാരണം, സുസ്ഥിര വികസനം എന്നിവ ശാസ്ത്രീയ മാര്‍ഗ്ഗങ്ങളിലൂടെ നടപ്പിലാക്കുന്നതിലേയ്ക്കാണ് പരിസ്ഥിതി( സംരക്ഷണം) നിയമവും അതിന്റെ അടിസ്ഥാനത്തില് തീരദേശ സംരക്ഷണ വിജ്ഞാപനങ്ങളും പുറപ്പെടുവിച്ചിട്ടുള്ളത്. ഇത് പാലിക്കപ്പെടേണ്ടത് കേരളം പോലുള്ള സംസ്ഥാനത്തിന്റെ നിലനില്‍പിന് അത്യാവശ്യവുമാണ്. പ്രകൃതി ദുരന്തങ്ങള് തുടര്‍ച്ചയായി ഉണ്ടായിക്കൊണ്ടിരിക്കുന്ന സാഹചര്യത്തില് പ്രത്യേകിച്ചും ഈ മുന്‍കരുതലുകള് ഗുണം ചെയ്യും. പരിസ്ഥിതി പ്രാധാന്യമുള്ള സ്ഥലങ്ങള് സംരക്ഷിക്കപ്പേടേണ്ടതും അത്യാവശ്യവുമാണ്. ഇതൊക്കെ പരിഗണിച്ചാവണം അതത് മേഖലകളിലെ കെട്ടിട നിര്‍മാണം. ഈ ചട്ടങ്ങള് ലംഘിച്ചതാണ് മരടില് ഫ്‌ളാറ്റ് നിര്‍മാതാക്കള്‍ക്ക് വിനയായതും. നിയമം ലംഘിക്കുന്നവര്‍ക്ക് സുപ്രീം കോടതി വിധിയും അനന്തര നടപടികളും ഒരു പാഠം ആകും എന്ന് പ്രതീക്ഷിക്കാം.\nസര്‍ക്കാര് പരമോന്നത നീതിപീഠത്തിന്റെ ഉത്തരവ് നടപ്പാക്കി. ഇത് സംബന്ധിച്ച റിപ്പോര്‍ട്ടും നല്‍കി. കെട്ടിടം നിയന്ത്രിത സ്‌ഫോടനത്തിലൂടെ തകര്‍ത്തത് കേരളീയര്‍ക്ക് ചരിത്ര സംഭവവുമായി. വന് വാര്‍ത്താപ്രാധാന്യവും നേടി. ഏതിര്‍ഭാഗത്ത് നഷ്ടത്തിന്റെ കണക്കുകള് പറയാനുള്ളത് കെട്ടിട നിര്‍മാതാക്കളുടെ വഞ്ചനയ്ക്ക് ഇരയാക്കപ്പെട്ട ഫ്‌ളാറ്റുടമകള്‍ക്കാണ്. 25 ലക്ഷം രൂപമാത്രമാണ് ഇവര്‍ക്ക് കിട്ടുന്ന താല്‍ക്കാലിക നഷ്ടപരിഹാരം. ഫ്‌ളാറ്റ് നിര്‍മാതാക്കളുടെ സ്വത്തുവകകള് കണ്ടുകെട്ടി തുക ഈടാക്കണമെന്നാണ് കോടതി നിര്‍ദ്ദേശം. താല്‍കാലിക നഷ്ടപരിഹാരം പോലും കിട്ടാത്ത കുടുംബങ്ങളുമുണ്ട്. ഈ പ്രശ്‌നത്തിനും പരിഹാരം കാണാതെ, വിധി നടപ്പാക്കിയാല് പൂര്‍ണ്ണമായും നീതിയുക്തമാവുകയുമില്ല.\nഏകദേശം 75,000 ടണ് കെട്ടിടാവശിഷ്ടമാണ് പൊളിക്കലിനെ തുടര്‍ന്ന് ഉണ്ടായിട്ടുള്ളത്. ഇതേതുടര്‍ന്ന് ഈ പ്രദേശത്ത് പൊടിശല്യവും രൂക്ഷമാണ്. അവശിഷ്ടങ്ങള് പൂര്‍ണ്ണമായും നീക്കം ചെയ്യുന്നതിന് എടുക്കുന്ന കാലതാമസം പ്രകൃതിക്കും പ്രതികൂലമാകും. വേമ്പനാട് കായലിനോട് തൊട്ടുചേര്‍ന്ന് നിര്‍മിച്ച ഫ്‌ളാറ്റുകളുടെ പതനം കായല് ജലാശയത്തേയും മലിനമാക്കിയിട്ടുണ്ട്. മത്സ്യസമ്പത്ത് ഗണ്യമായി കുറയാനും ഇത് കാരണമാകും. കായല് കയ്യേറിയുള്ള നിര്‍മാണ പ്രവര്‍ത്തനങ്ങള് കായലിന്റെ ആസന്ന മൃത്യുവിന് ഇടയാക്കുമെന്ന പഠനവും ഗൗരവത്തോടെ കാണേണ്ടതുണ്ട്.\nതീരദേശ സംരക്ഷണ നിയമ ലംഘനം ഇന്നോ ഇന്നലെയോ തുടങ്ങിയതല്ല. കേരളത്തില് ഇരുപതിനായിരത്തോളം കെട്ടിടങ്ങളാണ് ചട്ടം ലംഘിച്ച് പടുത്തുയര്‍ത്തിയിരിക്കുന്നത് എന്ന റിപ്പോര്‍ട്ടാണ് വന്നിട്ടുള്ളത്. തീരദേശ ചട്ട ലംഘനങ്ങളുടെ കണക്കെടുക്കണം എന്ന സുപ്രീം കോടതി നിര്‍ദ്ദേശമാണ് ഈ കെട്ടിടങ്ങളുടേയും ഭാവി തുലാസില് ആക്കിയിരിക്കുന്നത്. അതില് പാവങ്ങളുടേയും പണക്കാരുടേയും നിര്‍മിതികളുണ്ട്. കേന്ദ്രവനം പരിസ്ഥിതി മന്ത്രാലയം 2011 ല് പുറത്തിറക്കിയ വിജ്ഞാപനത്തിലെ ദൂരപരിധി അനുസരിച്ചുള്ള ചട്ടലംഘനങ്ങളുടെ റിപ്പോര്‍ട്ടാണിത്. ഇതിന്റെ അടിസ്ഥാനത്തില്, മരടിലെ വിധിതന്നെ ഇവിടേയും നടപ്പാക്കണമെന്ന് സുപ്രീം കോടതി ഉത്തരവിട്ടാല് പല പ്രമുഖരുടേയും കെട്ടിടങ്ങളടക്കം പൊളിച്ചുനീക്കേണ്ടി വരും. സുപ്രീംകോടതിയുടെ ഏത് ഉത്തരവും നടപ്പാക്കും എന്ന് ഊറ്റംകൊള്ളുന്ന ഇടതുപക്ഷസര്‍ക്കാരാണ് അന്നും ഭരണത്തിലെങ്കില് പ്രകൃതിക്കും പരിസ്ഥിതിക്കും വേണ്ടി നിലകൊള്ളുമോ എന്ന് കാത്തിരുന്ന് കാണാം. എന്തുതന്നെയായാലും ഈ വിധി കുറേയാളുകള്‍ക്ക് വേദനയാകുമെങ്കിലും ഭാവിതലമുറയ്ക്കുവേണ്ടിയുള്ള കരുതലായി കണ്ട് ആശ്വസിക്കാം. ഒപ്പം അനധികൃത നിര്‍മാണം നടത്തുന്നവര്‍ക്കുള്ള താക്കീതും.\nകനാലിലെ കാടുവെട്ടിത്തെളിച്ചു; പക്ഷെ വെള്ളമെത്തിയില്ല\nകേള്‍വിയില്ലാത്തവര്‍ക്കും പറയാനേറെയുണ്ട് പക്ഷെ...\nഎന്തൊക്കെയായിരുന്നു മാഞ്ചസ്റ്റര്, ഫെര്‍ഗൂസന്, പക്ഷെ\nമന്ത്രിസഭയെ നിയന്ത്രിക്കുന്നു; പക്ഷെ, മലപ്പുറത്തിവര് വിയര്‍ക്കുന്നു\nകാപ്പ കടുത്തത്; പക്ഷെ, നിസാമിന്റെ മുന്‍പില് മുട്ടുമടക്കുമോ?\nകുളത്തില് നിറയെ വെള്ളമുണ്ട് പക്ഷെ ഉപയോഗിക്കാന് കൊള്ളില്ല


കോവിഡ് രോഗികളെ പരിചരിക്കുന്ന ആരോഗ്യ പ്രവര്‍ത്തകയെ സാന്ത്വനിപ്പിച്ച മമ്മൂട്ടിയുടെ വൈറല് കോള് ഇനി ബിഗ് സ്‌ക്രീനില്... പ്രതീക്ഷകളോടെ War-2020aBig Salute\nകോവിഡ് രോഗികളെ പരിചരിക്കുന്ന ആരോഗ്യ പ്രവര്‍ത്തകയെ സാന്ത്വനിപ്പിച്ച മമ്മൂട്ടിയുടെ വൈറല് കോള് ഇനി ബിഗ് സ്‌ക്രീനില്… പ്രതീക്ഷകളോടെ War-2020aBig Salute\nവാര്‍ഡിലെ രോഗികള് പലരും പറയും ഞങ്ങള്‍ക്ക് വേണ്ടി നിങ്ങള് സഹിക്കുന്ന യാതനകള് മനസ്സിലാക്കുന്നുണ്ടെന്ന്.. അത് കേള്‍ക്കുമ്പോള് സങ്കടം വരും. ചില അനുഭവങ്ങള് വാക്കുകളില് വിശദീകരിക്കാനാകില്ലല്ലോ ഇക്ക? -ഷീനയുടെ ഈ വാക്കുകള്‍ക്ക് മുന്നില് മമ്മൂട്ടിയും ഒന്നു തേങ്ങിപ്പോയി. ഓരോ മനുഷ്യന്റെ ജീവന് രക്ഷിക്കാന് നിങ്ങള് ചെയ്യുന്നതെല്ലാം ലോകം മുഴുവന് ശ്രദ്ധിക്കുന്നുണ്ട്. നിങ്ങള് ഒറ്റയ്ക്കല്ല, എല്ലാവരും കൂടെയുണ്ട്.. ഷീനയ്ക്ക് മമ്മൂട്ടി മറുപടിയും നല്‍കി.. ഇവിടെ തീര്‍ന്നില്ല… മമ്മൂട്ടിയും ആരോഗ്യ പ്രവര്‍ത്തകയും തമ്മിലുള്ള ഹൃദയസ്പര്‍ശിയായ ഫോണ് സംഭാഷണം. മാതൃഭൂമിയുടെ സല്യൂട്ട് ദി ഹീറോ എന്ന പദ്ധതിയുടെ ഭാഗമായി ക്ലബ്ബ് എഫ്.എം അവതരിപ്പിച്ച പരിപാടിയിലാണ് കോഴിക്കോട് മെഡിക്കല് കോളേജില് കോവിഡ് 19 പരിചരണ വിഭാഗത്തില് ജോലി ചെയ്യുന്ന നഴ്‌സ് ഷീനയെ മമ്മൂട്ടി വിളിച്ചത്.\nദിവസങ്ങള്‍ക്ക് മുന്‍പ് മമ്മൂട്ടിയുടെയും ഷീനയുടേയും ഈ ഫോണ് സംഭാഷണം സമൂഹമാധ്യമങ്ങളില് വൈറലായിരുന്നു. ഇപ്പോഴിതാ ഈ സംഭാഷണം ഒരിക്കല് കൂടി വാര്‍ത്തകളില് ഇടംപിടിക്കുകയാണ്. മമ്മൂട്ടിയും ഷീനയും തമ്മിലുള്ള ഹൃദയസ്പര്‍ശിയായ ഫോണ് സംഭാഷണം സിനിമയാകുന്നു എന്നാണ് പുതിയ റിപ്പോര്‍ട്ട്. കൊറോണ വൈറസ് വ്യാപനത്തിനെതിരെയുള്ള ഒരു സമൂഹത്തിന്റെ ചെറുത്ത് നില്‍പ്പിന്റെയും അതിജീവനത്തിന്റെയും കഥയാണ് ചിത്രം പറയുന്നത്. കേരളത്തിലെ ആരോഗ്യ പ്രവര്‍ത്തകര്‍ക്കും നിയമപാലകര്‍ക്കുമുള്ള ഒരാദരം കൂടിയാണീ ചിത്രം.\nവാര്-ട്വന്റി ട്വന്റി എ ബിഗ് സല്യൂട്ട് എന്നാണ് ചിത്രത്തിന് പേരിട്ടിരിക്കുന്നത്. സൈമണ് കുരുവിളയാണ് ചിത്രത്തിന്റെ രചനയും സംവിധാനവും നിര്‍വഹിക്കുക. 9. K K റോഡ്, ഒരു നല്ല കോട്ടയംകാരന് എന്നീ ചിത്രങ്ങള്‍ക്ക് ശേഷം സൈമണ് കുരുവിള ഒരുക്കുന്ന ചിത്രം കൂടിയാണിത്. കേരളത്തിലെ ഒരു ആരോഗ്യ പ്രവര്‍ത്തകയുമായി മമ്മൂട്ടി സംസാരിച്ചത് ഇത്തരം ഒരു ചിത്രം ഒരുക്കുന്നതിന് ഏറെ പ്രചോദനമായെന്നാണ് സംവിധായകന് പറയുന്നത്. യേശു സിനിമാസിന്റെ ബാനറില് നിര്‍മ്മിക്കുന്ന ചിത്രത്തില് മലയാളത്തിലെ പ്രമുഖ താരങ്ങളാണ് അഭിനയിക്കുന്നത്. പ്രിറ്റി എഡ്വേര്‍ഡ് ആണ് അസോസിയേറ്റ് ഡയറക്ടര്.\nമോഹന്‍ലാല് – ഭദ്രന് ബിഗ് ബഡ്ജറ്റ് ചിത്രത്തില് ആനപാപ്പാനായി ലാലേട്ടന് എത്തുന്നു….\n“മോഹന്‍ലാലിന് ആയിരുന്നു ആ റോള്, മോഹന്‍ലാലിന്റെ ഡേറ്റ് കിട്ടിയിട്ടും നമ്പിനാരായണ് നടക്കാതെ പോയി”, കാരണം തുറന്ന് പറഞ്ഞ് സംവിധായകന്


'ലോക്ക്ഡൗണി'ല് നിര്‍വീര്യമാക്കപ്പെടേണ്ട വൈറസുകള് - Sathyadeepam\n|^| Home -> Pangthi -> വരികള്‍ക്കിടയില് -> ‘ലോക്ക്ഡൗണി’ല് നിര്‍വീര്യമാക്കപ്പെടേണ്ട വൈറസുകള്\nഇങ്ങനെ വീട്ടില് ഇരുന്ന് നമുക്ക് ആര്‍ക്കും പരിചയമില്ല. പക്ഷേ, അതാണ് ഈ തലമുറയോട് കൊറോണ വൈറസ് കല്പിക്കുന്നത്. ലോകം മൂന്നാം ലോക മഹായുദ്ധത്തിലാണ്. ഇത് രാജ്യങ്ങള് തമ്മിലോ രണ്ടു ചേരികള് തമ്മിലോ ഉള്ള യുദ്ധമല്ല. മനുഷ്യകുലം മുഴുവന് ചൈനയില് ആദ്യം പ്രത്യക്ഷപ്പെടുകയും അവിടെ നിന്ന് പടപ്പുറപ്പാട് നടത്തുകയും ചെയ്ത ഒരു കുഞ്ഞന് വൈറസിനെതിരെയുള്ള ജീവന് മരണ പോരാട്ടത്തിലാണ്. നമ്മുടെ എല്ലാ സംവിധാനങ്ങളും എല്ലാ ശക്തിയും കോവിഡ്-19 ന് എതിരെ തിരിച്ചുവച്ചിരിക്കുകയാണ്. എല്ലാ ഭരണകൂടങ്ങളും ഭരണപക്ഷ പ്രതിപക്ഷ തര്‍ക്കങ്ങള്‍ക്കൊക്കെ വിരാമമിട്ടുകൊണ്ട് മഹാമാരിയെ ചെറുക്കാനുള്ള തീവ്രയജ്ഞത്തിലാണ്.\nസഭയ്ക്കുള്ളിലാകട്ടെ പല പരമ്പരാഗത ശീലങ്ങളെയും ശൈലികളെയും മാറ്റിവച്ച് കൊറോണയെ ചെറുക്കുവാന് കുടുംബപ്രാര്‍ത്ഥനയുടെയും വ്യക്തിപരമായ പ്രാര്‍ത്ഥനയുടെയും കാലമാണ്. വള്ളിപുള്ളി കൂടാതെ കുര്‍ബാനയര്‍പ്പിക്കുന്നതിലാണ് രക്ഷയെന്ന വാദത്തിനോ കൂദാശകളുടെ പരികര്‍മ്മത്തിലെ കര്‍ശനമായ നിഷ്ഠകള്‍ക്കോ ഇത്തരം പ്രതിസന്ധി കാലഘട്ടത്തില് വലിയ പ്രസക്തിയില്ലെന്നും നാം കണ്ടു കഴിഞ്ഞു. ടിവിയില് പരിശുദ്ധ കുര്‍ബാന സംപ്രേഷണം ചെയ്യുന്നതു ശരിയല്ലെന്നു പ്രചരിപ്പിച്ചവര് പോലും ഓണ്‍ലൈന് കുര്‍ബാനകള് യൂട്യൂബില് അപ്പ് ലോഡ് ചെയ്യുന്ന തിരിക്കലാണ്. കൊറോണ വൈറസ് ഏതു അന്ധവിശ്വാസത്തെയും ഏതു ആചാരാനുഷ്ഠാന തീവ്രവാദത്തെയും കുത്തിക്കീറാന് ശക്തിയുള്ളതാണ്.\n2013-ല് ഒരു സ്വകാര്യ ചാനലില് ശ്രീകണ്ഠന് നായര് നിയന്ത്രിക്കുന്ന സമദൂരം എന്ന ലൈവ് പ്രോഗ്രാമില് അതിഥിയായി ചെല്ലാന് അവസരം ഉണ്ടായി. യുക്തിവാദിയായ അഡ്വ. അനില്‍കുമാറും, തീവ്രഹിന്ദു മതവിശ്വാസിയായ ശശികല ടീച്ചറും തുടങ്ങി വ്യത്യസ്ത മതങ്ങളിലെ വിശ്വാസാചാരവുമായി ബന്ധപ്പെട്ടവരായിരുന്നവര് ആയിരുന്നു പാനലില്. കുറേയേറെ യുക്തിവാദികള് അന്ന് ആ ഷോ കൈയടക്കി. വിശ്വാസത്തിനും വിലയേറുന്നുവോ? എന്നതായിരുന്നു ആ ലൈവ് സംവാദത്തിന്‍റെ തലക്കെട്ട്. വിശ്വാസത്തിന്‍റെ പേരില് പണം ഉണ്ടാക്കുന്ന കോപ്രായങ്ങള്‍ക്കെതിരെ വളരെ ശക്തമായ വിമര്‍ശനമുണ്ടായി. വിശ്വാസം പലപ്പോഴും അന്ധവിശ്വാസമാണെന്ന യുക്തിവാദികളുടെ ശക്തമായ വാദം ഒരുവഴിക്ക്. ഈ ലേഖകന് വളരെ ശക്തമായി സമര്‍ത്ഥിക്കാന് ശ്രമിച്ചത് വിശ്വാസത്തിനും യുക്തി വേണമെന്നതായിരുന്നു. മനുഷ്യനെ ദൈവം സൃഷ്ടിയുടെ മകുടമായ വിശേഷബുദ്ധിയോടെ സൃഷ്ടിച്ചുവെങ്കില് ആ ദൈവത്തെ ആരാധിക്കാന് മനുഷ്യന് തന്‍റെ ബുദ്ധിയും യുക്തിയും ഉപയോഗിക്കണം. മറ്റുള്ള ജീവികളില്‍നിന്ന് മനുഷ്യനു നല്കപ്പെട്ട കഴിവുകള് ദൈവത്തെ ആരാധിക്കാന് വേണ്ട എന്നു പറയുന്നതു തന്നെ ദൈവദൂഷണമല്ലേ?\nഇപ്പോള് പള്ളികളില് കുര്‍ബാനയും മറ്റു ഭക്തകൃത്യങ്ങളും മുടക്കിയത് വിശ്വാസമില്ലാത്തതു കൊണ്ടല്ല. മറിച്ച് മനുഷ്യരെന്ന നിലയില് നാം ബുദ്ധിയും വിവേകവും ഉപയോഗിക്കുന്നതു കൊണ്ടാണ്. ബൈബിളില് ക്രിസ്തു കുഷ്ഠരോഗിയേ സുഖപ്പെടുത്തിയപ്പോള് തന്‍റെ കാരുണ്യം കൊണ്ട് ലോകമെങ്ങുമുള്ള കുഷ്ഠരോഗികളെ വേണമെങ്കില് സുഖപ്പെടുത്താമായിരുന്നില്ലേ എന്നു ചോദിക്കുന്നത് യുക്തിസഹമാണോ? ശീലോഹാ കുളത്തിനരികെ ധാരാളം രോഗികള് ദൈവദൂതന് വന്ന് ജലം അനക്കുമ്പോള് കുളത്തിലിറങ്ങി സുഖപ്പെടാന് കിടക്കുന്നുണ്ടായിരുന്നു. പക്ഷേ ക്രിസ്തു ഒരാളെ മാത്രമാണ് സുഖപ്പെടുത്തിയത്. ജലം ഇളകുമ്പോള് ആ കുളത്തിലേക്ക് ഇറക്കാന് സഹായമില്ലാത്ത ഒരാളെ മാത്രം. എന്തുകൊണ്ടാണ് മറ്റുള്ളവരെ സുഖപ്പെടുത്താതിരുന്നത്. അവരെ സുഖപ്പെടുത്തേണ്ടത് അവരുടെ കൂടെയുള്ളവരുടെ സന്മനസ്സുകൊണ്ടാണെന്ന ബോധ്യം ക്രിസ്തുവിനുണ്ടായിരുന്നതുകൊണ്ടാകാം. എല്ലാ രോഗശാന്തികളുടെയും കുത്തക ക്രിസ്തു ഏറ്റെടുത്തില്ല. യേശുക്രിസ്തു രോഗശാന്തി ഒരു മാജിക്ക് ഫോര്‍മുലയാക്കിയിരുന്നില്ല. ഇന്ന് ദൈവപുത്രനായ ക്രിസ്തുവിനെക്കാളും വലിയ അത്ഭുതപ്രവര്‍ത്തകരാകാന് വെമ്പല് കൊള്ളുന്ന വ്യക്തികളുണ്ട്. അവരുടെ അവകാശവാദങ്ങള് കേള്‍ക്കുമ്പോള് ഉള്ള വിശ്വാസം പോലും നമുക്കു നഷ്ടപ്പെടും. നമ്മുടെ വീട്ടില് ഇരുന്ന് കുടുംബാംഗങ്ങളൊടൊപ്പം പ്രാര്‍ത്ഥിക്കുന്നതും രോഗശാന്തിക്കുള്ള മാര്‍ഗമാണെന്ന തിരച്ചറിവ് നമുക്കുണ്ടാകണം. പ്രാര്‍ത്ഥന കേവലം ആചാരാനുഷ്ഠാനങ്ങളുടെ ആവര്‍ത്തനമല്ല. അതു ദൈവത്തോട് നടത്തുന്ന ഉള്ളുരുകിയുള്ള സംഭാഷണമാണ്. എന്‍റെ ദൈവം ഏതു ദുരിതത്തിലും എന്നെ കൈവിടുകയില്ല എന്ന പ്രത്യാശയാണത്.\nഫുള്‍സ്റ്റോപ്പ്: കൊറോണ വൈറസിനെതിരെ ക്രിസ്തു സംസാരിച്ച അതേ ഭാഷയില് പ്രാര്‍ത്ഥിക്കുന്നതാണ് കൂടുതല് ഫലദായകം, കാലഹരണപ്പെട്ട ഏതോ സംസ്കാരത്തില് ഉരുത്തിരിഞ്ഞ രീതിയില് മാത്രം ആരാധിച്ചാലേ ദൈവാരാധനയാകൂ എന്നൊക്കെയുള്ള സങ്കുചിതത്വത്തിന്‍റെ വൈറസുകളും നിര്‍വീര്യമാക്കപ്പെടേണ്ടതുണ്ട്.


പാലം തകരാന് കാരണം.. കണ്‍സ്ട്രക്ഷന് കമ്പനിയുടെ റിപ്പോര്‍ട്ട്\nപാലം തകരാന് കാരണം ബീമിന് കൊടുത്ത താങ്ങ് ഇളകിയതെന്ന് കണ്‍സ്ട്രക്ഷന് കമ്പനിയുടെ റിപ്പോര്‍ട്ട്\nനിര്‍മാണത്തില് അപാകത ഇല്ലെന്നും റിപ്പോര്‍ട്ടില് പറയുന്നു.\n27 Aug, 2020 at 08:16 AM\nതലശേരി - മാഹി ബൈപാസില് നിര്‍മാണത്തിലിരിക്കുന്ന പാലത്തിന്റെ ബീമുകള് തകര്‍ന്ന സംഭവത്തില് ദേശീയപാത അതോറിറ്റി പ്രോജക്ട് ഡയറക്ടര്‍ക്ക് പ്രാഥമിക റിപ്പോര്‍ട്ട് സമര്‍പ്പിച്ചു. ബീമിന് കൊടുത്ത താങ്ങ് ഇളകിയതാണ് അപകട കാരണമെന്നും നിര്‍മാണത്തില് അപാകത ഇല്ലെന്നും റിപ്പോര്‍ട്ടില് പറയുന്നു.\nപാലത്തിന്‍റെ ബീമുകള് തകര്‍ന്നതിന് തൊട്ട് പിന്നാലെ ബൈപാസിന്‍റെ കരാര് ഏറ്റെടുത്ത ഇ.കെ.കെ കണ്‍സ്ട്രക്ഷന് കമ്പനിയോട് ദേശീയപാത അതോറിറ്റി വിശദീകരണം ചോദിച്ചിരുന്നു. പുഴയില് ജലനിരപ്പ് ഉയര്‍ന്നതിനെ തുടര്‍ന്ന് ബീമുകള് പരസ്പരം ബന്ധിപ്പിക്കുന്ന താങ്ങിന് ഇളക്കം സംഭവിച്ചതാണ് അപകട കാരണമെന്നായിരുന്നു കമ്പനിയുടെ വിശദീകരണം.\nഇന്ന് രാവിലെ ദേശീയ പാത അതോറിറ്റി പ്രൊജക്ട് ഡയറക്ടറുടെ നേതൃത്വത്തിലുളള വിദഗ്ധ സംഘം അപകട സ്ഥലം പരിശോധിച്ചു. തുടര്‍ന്നാണ് റീജണല് ഡയറക്ടര്‍ക്ക് പ്രാഥമിക റിപ്പോര്‍ട്ട് സമര്‍പ്പിച്ചത്. ബീമിന് കൊടുത്ത താങ്ങ് ഇളകിയതാണ് അപകട കാരണമെന്ന നിര്‍മാണ കമ്പനിയുടെ വിശദീകരണം ശരിവെക്കുന്ന റിപ്പോര്‍ട്ടാണ് പ്രൊജക്ട് ഡയറക്ടറും നല്‍കിയിട്ടുളളത്.\nനിര്‍മാണത്തില് അപാകതയില്ലെന്നും തകര്‍ച്ചയുടെ ആഘാതത്തില് തൂണുകള്‍ക്ക് ബലക്ഷയം സംഭവിച്ചിട്ടുണ്ടോ എന്ന പരിശോധനക്ക് ശേഷം മാത്രമേ നിര്‍മാണ പ്രവര്‍ത്തികള് പുനരാരംഭിക്കാന് കഴിയൂ എന്നും റിപ്പോര്‍ട്ടില് പറയുന്നുണ്ട്. ഇതിനിടെ നിര്‍മാണത്തിലെ അഴിമതിയാണ് പാലം തകരാന് കാരണമായെതന്ന് കോണ്‍ഗ്രസ് ആരോപിച്ചു. നാളെ സ്ഥലം സന്ദര്‍ശിക്കുമെന്ന് പ്രതിപക്ഷ നേതാവ് രമേശ് ചെന്നിത്തല പറഞ്ഞു. സംഭവത്തെ കുറിച്ച് സമഗ്ര അന്വേഷണം ആവശ്യപ്പെട്ട കോണ്‍ഗ്രസ് പ്രവര്‍ത്തകര് ദേശീയപാത അതോറിറ്റിയുടെ തലശേരി ഓഫീസിന് മുന്നില് ഉപരോധ സമരവും സംഘടിപ്പിച്ചു.


amarinder singh: ആരാകും പഞ്ചാബിലെ പുതിയ മുഖ്യമന്ത്രി? സാധ്യത ഇവർക്ക്, സിദ്ദുവിന് 'നറുക്ക്' വീഴില്ല, പ്രഖ്യാപനം ഉടൻ - Samayam Malayalam\nwho are the frontrunners to replace amarinder singh as punjab chief minister\nആരാകും പഞ്ചാബിലെ പുതിയ മുഖ്യമന്ത്രി? സാധ്യത ഇവർക്ക്, സിദ്ദുവിന് 'നറുക്ക്' വീഴില്ല, പ്രഖ്യാപനം ഉടൻ\nCurated by Jibin George | Samayam Malayalam | Updated: Sep 19, 2021, 11:59 AM\nഎംഎൽഎമാരുമായി ചർച്ച നടത്തി പഞ്ചാബിൽ മുഖ്യമന്ത്രിയെ തീരുമാനിക്കാനാണ് ഹൈക്കമാൻഡ് തീരുമാനം.\nന്യൂഡൽഹി: പഞ്ചാബ് മുഖ്യമന്ത്രി സ്ഥാനത്ത് നിന്നും ക്യാപ്റ്റൻ അമരീന്ദർ സിങ് രാജിവച്ചതോടെ പുതിയ മുഖ്യമന്ത്രിയെ കണ്ടെത്താനുള്ള ചർച്ചകൾ സജീവമാക്കി കോൺഗ്രസ് നേതൃത്വം. ഇന്ന് ഉച്ചയ്ക്ക് ശേഷമോ നാളെയോ പ്രഖ്യാപനം ഉണ്ടാകുമെന്നാണ് റിപ്പോർട്ട്. മുഖ്യമന്ത്രി സ്ഥാനം നഷ്ടമായതോടെ അമരീന്ദർ നിലപാട് കടുപ്പിച്ചത് നേതൃത്വത്തെ പ്രതിരോധത്തിലാക്കുന്നുണ്ട്. ഈ സാഹചര്യത്തിൽ മുഖ്യമന്ത്രി ആരെന്ന് തീരുമാനിക്കും വരെ പഞ്ചാബിൽ തുടരാൻ എഐസിസി നിരീക്ഷകൾക്ക് ഹൈക്കമാൻഡ് നിർദേശം നൽകിയിട്ടുണ്ട്.\nആരാകും പഞ്ചാബിൻ്റെ പുതിയ മുഖ്യമന്ത്രി\nമുഖ്യമന്ത്രി സ്ഥാനത്ത് നിന്നും അമരീന്ദറിൻ്റെ പടിയിറക്കമുണ്ടായത് കോൺഗ്രസ് ദേശീയ നേതൃത്വത്തിൻ്റെ ഇടപെടലോടെയാണ്. ഇക്കാര്യം അമരീന്ദർ മാധ്യമങ്ങളോട് വ്യക്തമാക്കുകയും ചെയ്തതോടെ പുതിയ മുഖ്യമന്ത്രിയെ തീരുമാനിക്കുന്നതിൽ കണിശത വേണമെന്ന നിലപാടിലാണ് കോൺഗ്രസ് ദേശീയ നേതൃത്വം. അംബികാ സോണി, സുനൽ ഝക്കര്, വിജയ് ഇന്ദര് സിംഗ്‌ല, പാർട്ടി മുൻ സംസ്ഥാന അധ്യക്ഷൻ പ്രതാപ് സിങ് ബജ്‌വ, മുന് മുഖ്യമന്ത്രി ബിയാന്ത് സിങ്ങിന്റെ കൊച്ചുമകനും എംപിയുമായ രവ്‌നീത് സിങ് ബിട്ടു, കുല്‍ജിത്ത് സിങ് നാഗ്ര എന്നിവരുടെ പേരുകളാണ് മുഖ്യമന്ത്രി സ്ഥാനത്തേക്ക് ഉയർന്ന് കേൾക്കുന്നത്. അമരീന്ദറിൻ്റെ എതിരാളിയും പഞ്ചാബ് പിസിസി അധ്യക്ഷനായി നവ്ജ്യോത് സിങ് സിദ്ദു മുഖ്യമന്ത്രി സ്ഥാനത്തേക്ക് എത്താനുള്ള സാധ്യത കുറവാണ്.\nതീരുമാനം ഹൈക്കമാൻഡ് സ്വീകരിക്കും\nഎംഎൽഎമാരുമായി ചർച്ച നടത്തി പഞ്ചാബിൽ മുഖ്യമന്ത്രിയെ തീരുമാനിക്കാനാണ് ഹൈക്കമാൻഡ് തീരുമാനം. മുഖ്യമന്ത്രി ആരാകും എന്ന കാര്യത്തിൽ ഹൈക്കമാൻഡാകും അന്തിമ തീരുമാനം സ്വീകരിക്കുക. ഈ സാഹചര്യത്തിൽ എഐസിസി നിരീക്ഷകരായി നിയോഗിക്കപ്പെട്ട അജയ് മാക്കനും ഹരീഷ് ചൗധരിയും എംഎൽഎമാരുടെ അഭിപ്രായം തേടുകയും കോൺഗ്രസ് ഇടക്കാല അധ്യക്ഷ സോണിയ ഗാന്ധിയെ വിവരമറിയിക്കുകയും ചെയ്യും. മുഖ്യമന്ത്രി സ്ഥാനത്തേക്ക് ഒറ്റ പേരെന്ന ഫോർമുലയിലേക്കാണ് ഹൈക്കമാൻഡ് നീങ്ങുന്നത്. ജനകീയ നേതാവ് കൂടിയായ അമരീന്ദറിൻ്റെ നിലപാട് തുടർനിലപാട് ഹൈക്കമാൻഡ് നിരീക്ഷിക്കുന്നുണ്ട്.\nഅംബികാ സോണിക്ക് കൂടുതൽ സാധ്യത?\nപട്ടികയിലുള്ള പേരുകളിൽ സംസ്ഥാനത്തെ മുതിർന്ന നേതാവായ അംബികാ സോണിക്കാണ് കൂടുതൽ പരിഗണനയെന്നാണ് റിപ്പോർട്ട്. ഇവരെ മുഖ്യമന്ത്രിയാക്കാൻ ഹൈക്കമാൻഡിന് താൽപ്പര്യമുണ്ട്. എന്നാൽ രാഹുൽ ഗാന്ധിയുമായി നടത്തിയ ചർച്ചയിൽ മുഖ്യമന്ത്രി സ്ഥാനത്തേക്കില്ലെന്ന് അംബികാ സോണി പറഞ്ഞതായി ദേശീയ മാധ്യമങ്ങൾ റിപ്പോർട്ട് ചെയ്യുന്നുണ്ട്. ജനകീയ മുഖം എന്നതാണ് മാനദണ്ഡമെങ്കിൽ സുനൽ ഝക്കറിന് കൂടുതൽ പരിഗണന ലഭിച്ചേക്കും. സമുദായ സമവാക്യം അദ്ദേഹത്തിന് കാര്യങ്ങൾ അനുകൂലമാക്കുന്നുണ്ട്. മുഖ്യമന്ത്രി ഹിന്ദു വിഭാഗത്തിൽ നിന്നുള്ളയാളും പിസിസി പ്രസിഡൻ്റ് ജാട്ട് - സിഖ് സമുദായത്തിൽ നിന്നുള്ള വ്യക്തിയുമാകുമ്പോൾ തെരഞ്ഞെടുപ്പിൽ നേട്ടമുണ്ടാക്കാൻ കഴിയുമെന്നാണ് വിലയിരുത്തൽ.\nസിദ്ദുവിന് സാധ്യതയില്ല, കാരണമുണ്ട്\nപഞ്ചാബ് പിസിസി അധ്യക്ഷനായി നവ്ജ്യോത് സിങ് സിദ്ദു മുഖ്യമന്ത്രി സ്ഥാനത്തേക്ക് എത്തിയേക്കില്ല. നിയമസഭാ തെരഞ്ഞെടുപ്പിന് മാസങ്ങൾ മാത്രം അവശേഷിക്കുന്നതിനാൽ അമരീന്ദറിനെ അനുനയിപ്പിക്കേണ്ട ബാധ്യത കോൺഗ്രസ് നേതൃത്വത്തിനുണ്ട്. ജനകീയ മുഖമെന്ന നിലയിൽ അമരീന്ദറിനെ ഒപ്പം നിർത്തിയില്ലെങ്കിൽ തിരിച്ചടിയുണ്ടാകുമെന്ന വിലയിരുത്തൽ പാർട്ടിക്കുണ്ട്. ഈ സാചര്യത്തിലാണ് സിദ്ദുവിനെ മുഖ്യമന്ത്രി സ്ഥാനത്തേക്ക് പരിഗണിക്കേണ്ടതില്ലെന്ന നിഗമനത്തിലേക്ക് നേതൃത്വം എത്തുന്നത്. മുഖ്യമന്ത്രി സ്ഥാനം രാജിവച്ച അമരീന്ദറിൻ്റെ പുതിയ നീക്കം എന്താകുമെന്ന് ഇതുവരെ വ്യക്തമായിട്ടില്ല. ഇതോടെ ക്യാപ്റ്റൻ്റെ നീക്കം തടയാൻ കോൺഗ്രസ് നിയമവിദഗ്ധരുടെ ടീം രൂപീകരിച്ചിട്ടുണ്ട്. മുഖ്യമന്ത്രി സ്ഥാനത്ത് നിന്നും അമരീന്ദറിനെ മാറ്റിയതിൽ ഒരു വിഭാഗം നേതാക്കൾ എതിർപ്പ് പരസ്യമാക്കുന്നുണ്ട്. ഇവർ അമരീന്ദറുമായി സംസാരിച്ചുവെന്നാണ് റിപ്പോർട്ടുകൾ.\nരാജ്യത്ത് 30,773 രോഗബാധിതർ കൂടി, 309 മരണം; 80 കോടി വാക്സിനേഷൻ ആര്‍ട്ടിക്കിള് ഷോ\nസോണിയ ഗാന്ധി പഞ്ചാബ് കോൺഗ്രസ് നവ്ജ്യോത് സിങ് സിദ്ദു എഐസിസി അമരീന്ദർ സിങ് sonia gandhi punjab congress crisis new punjab cm navjot sidhu congress and navjot sidhu ambika soni amarinder singh\nWeb Title : who are the frontrunners to replace amarinder singh as punjab chief minister\nകേരളം കുട്ടികൾക്കെതിരായ അതിക്രമം; വിചാരണ ഒരു വർഷത്തിനുള്ളിൽ പൂർത്തിയാക്കണമെന്ന് മുഖ്യമന്ത്രി\nAdv: ടിവിയും വീട്ടുപകരണങ്ങളും 65% വരെ വിലക്കിഴിവിൽ | ഓഫര് അവസാനിക്കാന് കുറച്ച് ദിവസങ്ങള് മാത്രം\nകാസര്‍കോട് റെയിൽവേയുടെ മരങ്ങൾ സ്കൂളിന് മുകളിലേക്ക്, മഴ കനത്താൽ കടപുഴകാൻ സാധ്യത; അധ്യാപകർക്ക് തലവേദന, വീഡിയോ കാണാം\nLive മുല്ലപ്പെരിയാർ: കേരളത്തിന് ആശ്വാസമോ സുപ്രീം കോടതിയുടെ ഈ നിർദേശങ്ങൾ\nഇടുക്കി മുല്ലപ്പെരിയാർ തുറക്കുന്നു; ചങ്കിടിപ്പോടെ തീരദേശവാസികൾ, വീഡിയോ


rajyasabha | നോമിനേറ്റഡ് അംഗങ്ങളിൽ പാർട്ടിയിൽ ചേർന്ന 8 പേരുൾപ്പെടെ ബിജെപിക്ക് 84 എംപിമാർ; എൻഡിഎയ്ക്ക് അംഗബലം 101; പിന്തുണയ്ക്കുന്ന സൗഹൃദ കക്ഷികളുടെ അംഗ ബലം മുപ്പത്തിയൊമ്പതും; ആകെ പിന്തുണ അങ്ങനെ 245 അംഗ സഭയിൽ 140ഉം; ഇനി എല്ലാ ബില്ലുകളും രാജ്യസഭാ കടമ്പയും കടക്കും; ഭരണമുന്നണി കൂടുതൽ ശക്തർ - MarunadanMalayalee.com\nJune 21, 2020 | 09:13 AM IST | Permalink\nന്യൂഡൽഹി: ഭരണമുന്നണിക്ക് രാജ്യസഭയിൽ 101 അംഗങ്ങളായി. എൻഡിഎയും അടിയന്തര ഘട്ടങ്ങളിൽ പിന്തുണയ്ക്കുന്ന കക്ഷികളും (39) ചേരുമ്പോൾ 140 പേരായാതോടെ, ബില്ലുകൾ പാസാക്കിയെടുക്കൽ സർക്കാരിന് എളുപ്പമാകും. ആദ്യമായാണ് എൻ.ഡി.എ. അംഗബലം 100 കടക്കുന്നത്. സുഹൃദ് കക്ഷികളായ എ.ഐ.എ.ഡി.എം.കെ. (9), ബി.ജെ.ഡി.(9), വൈ.എസ്.ആർ. കോൺഗ്രസ് (6), ടി.ആർ.എസ്. (7) കക്ഷികളുടെയും മറ്റു ചെറുപാർട്ടികളുടെയും പിന്തുണയുടെ കരുത്തിൽ രാജ്യസഭയിലും ഭൂരിപക്ഷം ഉറപ്പിക്കുകയാണ് ബിജെപി. ഭൂരിപക്ഷമില്ലാത്തതിനാൽ മുൻവർഷങ്ങളിൽ ഒട്ടേറെ ബില്ലുകൾ രാജ്യസഭയിൽ പാസാക്കാൻ സർക്കാർ ബുദ്ധിമുട്ടിയിരുന്നു. ഈ അവസ്ഥയാണ് മാറുന്നത്.\n245 അംഗസഭയിൽ എൻ.ഡി.എ.ക്ക് 101 അംഗങ്ങളുടെയും പ്രതിപക്ഷ മുന്നണിയായ യു.പി.എ.ക്ക് 65 അംഗങ്ങളുടെയും പിന്തുണയായി. 79 പേർ രണ്ടു സഖ്യത്തിലും ഉൾപ്പെടാത്തവരാണ്. നാമനിർദ്ദേശം ചെയ്യപ്പെട്ട നാലുപേരും ഒരു പാർട്ടിയിലും പെടാത്ത രണ്ടുപേരും ബിജെപി.ക്കൊപ്പമാണ്. എസ്‌പി.(8), ബി.എസ്‌പി.(4) പാർട്ടികൾക്ക് കോൺഗ്രസിനോടുള്ള അകൽച്ചയും വോട്ടെടുപ്പിൽ ബിജെപി.ക്കു സഹായകമാവും. മാർച്ചിൽ 61 രാജ്യസഭാ സീറ്റുകളിലേക്കാണ് തിരഞ്ഞെടുപ്പ് കമ്മിഷൻ തിരഞ്ഞെടുപ്പ് പ്രഖ്യാപിച്ചത്. 42 സീറ്റുകളിലേക്ക് എതിരില്ലാതെ സ്ഥാനാർത്ഥികൾ തിരഞ്ഞെടുക്കപ്പെട്ടു. ബാക്കി 19 സീറ്റുകളിൽ ബിജെപി.-8, കോൺഗ്രസ്-4, വൈ.എസ്.ആർ. കോൺഗ്രസ്-4, എം.എൻ.എഫ്., ജെ.എം.എം., എൻ.പി.പി. -1 വീതമാണ് വെള്ളിയാഴ്ചത്തെ വിജയം.\nനോമിനേറ്റഡ് അംഗങ്ങളിൽ പാർട്ടിയിൽ ചേർന്ന 8 പേരുൾപ്പെടെ ബിജെപിക്ക് 84 എംപിമാരായി. പാർട്ടിയിൽ ചേർന്നിട്ടില്ലാത്ത4നോമിനേറ്റഡ് അംഗങ്ങളും ബിജെപിയുടെ ഭാഗമായി നിൽക്കും. കോൺഗ്രസിന്റെ 41 ഉൾപ്പെടെ യുപിഎക്ക് 65. കേരളത്തിന്9രാജ്യസഭാ സീറ്റാണുള്ളത്. എംപി. വീരേന്ദ്രകുമാർ മരിച്ചതിനാൽ ഒരു ഒഴിവ്. എന്നാൽ, ഇതരസംസ്ഥാനങ്ങളിൽ നിന്നുള്ളവരും നോമിനേറ്റഡ് അംഗമായ സുരേഷ് ഗോപിയും ചേരുമ്പോൾ മലയാളികളായി രാജ്യസഭയിലുള്ളത് 13 പേരാണ്. മന്ത്രി വി. മുരളീധരൻ, കെ.സി. വേണുഗോപാൽ, അൽഫോൻസ് കണ്ണന്താനം, രാജീവ് ചന്ദ്രശേഖർ എന്നിങ്ങനെയാണ് നിലവിൽ ഇതരസംസ്ഥാനങ്ങളിൽ നിന്നായി രാജ്യസഭയിലുള്ളത്.\nകേരള നിയമസഭയിലും രാജ്യസഭയിലും ലോക്സഭയിലും അംഗമാകാൻ അവസരം ലഭിക്കുന്ന 11-ാമനാണ് വേണുഗോപാൽ. കെ. കരുണാകരൻ, ഇ.കെ. ഇമ്പിച്ചിബാവാ, എം.എൻ. ഗോവിന്ദൻ നായർ, വി. വിശ്വനാഥമേനോൻ, വയലാർ രവി, വി.വി. രാഘവൻ, ഇ. ബാലാനന്ദൻ, തലേക്കുന്നിൽ ബഷീർ, എൻ.കെ. പ്രേമചന്ദ്രൻ, എംപി. വീരേന്ദ്രകുമാർ എന്നിവരാണ് മുൻഗാമികൾ. ഇത്തവണത്തെ തിരഞ്ഞെടുപ്പിൽ ജയിച്ചവരിൽ 43 പേർ ആദ്യമായി രാജ്യസഭാംഗങ്ങളാകുന്നവരാണ്. മന്മോഹൻ സിങ്ങിനൊപ്പം എച്ച്.ഡി. ദേവെഗൗഡയും എത്തുമ്പോൾ,2മുൻപ്രധാനമന്ത്രിമാരുടെ സാന്നിധ്യമാണ് സഭയിലുണ്ടാവുക.\nകഴിഞ്ഞ തവണ ലോക്‌സഭയിൽ കോൺഗ്രസിന്റെ സഭാതല നേതാക്കളായിരുന്നവർ രാജ്യസഭയിൽ ഒന്നിക്കുവെന്നതു ശ്രദ്ധേയമാണ്. മല്ലികാർജുൻ ഖർഗെ ലോക്‌സഭാ കക്ഷി നേതാവ്, ജ്യോതിരാദിത്യ സിന്ധ്യ ചീഫ് വിപ്പ്, വേണുഗോപാൽ ഡപ്യൂട്ടി ചീഫ് വിപ്പ്. ഇതിൽ, സിന്ധ്യ മാത്രം ഇപ്പോൾ ബിജെപിയുടെ രാജ്യസഭാ അംഗം. കഴിഞ്ഞ തവണ ലോക്‌സഭയിൽ കോൺഗ്രസിന്റെ വിപ് ആയിരുന്ന ദീപേന്ദർ സിങ് ഹൂഡയും രാജ്യസഭയിലുണ്ട്.


ദുബൈയില് റമദാന് തമ്പുകള്‍ക്ക് ഇത്തവണയും അനുമതിയില്ല Ramadan tents not allowed in Dubai\nHome Gulf UAE ദുബൈയില് റമദാന് തമ്പുകള്‍ക്ക് ഇത്തവണയും അനുമതിയില്ല\nദുബൈയില് റമദാന് തമ്പുകള്‍ക്ക് ഇത്തവണയും അനുമതിയില്ല\nദുബൈ: കോവിഡ് വൈറസ് വ്യാപനത്തെ തുടര്‍ന്ന് റമദാന് തമ്പുകള്‍ക്ക് ഇത്തവണയും അനുമതി ഉണ്ടാകില്ലെന്ന് ദുബൈ അധികൃതരുടെ തീരുമാനം. റമദാനില് പൊതുജനങ്ങളുടെ സുരക്ഷയും ആരോഗ്യവും ഉറപ്പുവരുത്തുന്നതിനായി പള്ളികള്‍ക്കോ വീടുകള്‍ക്കോ മറ്റേതെങ്കിലും പൊതു സ്ഥലങ്ങള്‍ക്കോ പുറത്ത് കൂടാരങ്ങള് അനുവദിക്കില്ല. തമ്പുകള്‍ക്ക് വിലക്ക് ഏര്‍പ്പെടുത്തിയ സാഹചര്യത്തില് റമദാനില് ഭക്ഷണ വിതരണം ചെയ്യാന് ആഗ്രഹിക്കുന്നവര് കോവിഡ് -പ്രോട്ടോക്കോള് കര്‍ശനമായി പാലിച്ചിരിക്കണമെന്നും അധികൃതര് നിര്‍ദേശിച്ചു.\nയുഎഇയിലെ മറ്റു എമിറേറ്റുകളും റമദാന് തമ്പുകള്‍ക്ക് വിലക്ക് ഏര്‍പ്പെടുത്തിയേക്കും എന്നാണ് സൂചന. സാധാരണ റമദാനില് യു.എ.ഇയിലുടനീളം ചാരിറ്റബിള് ഓര്‍ഗനൈസേഷനുകള്, മനുഷ്യസ്നേഹികള്, സര്‍ക്കാര് സ്ഥാപനങ്ങള് എന്നിവയുടെ നേതൃത്വത്തില് തമ്പുകള് ഒരുക്കി ഇഫ്താറിന് സൗകര്യം ഏര്‍പ്പെടുത്താറുണ്ട്. സമൂഹത്തിലെ അര്‍ഹരായ വിഭാഗങ്ങള്‍ക്ക് സഹായം ഉറപ്പുവരുത്തുന്നതിനായി വിവിധ സര്‍ക്കാര് ഏജന്‍സികളുമായും ചാരിറ്റി ഓര്‍ഗനൈസേഷനുകളുമായും ദുബൈ ഔഖാഫ് വിഭാഗം ഏകോപനം നടത്തും. അംഗീകൃത അസോസിയേഷനുകള്, ചാരിറ്റബിള് സ്ഥാപനങ്ങള് എന്നിവയുമായി ബന്ധപ്പെട്ടായിരിക്കണം തുടര് നടപടികള്.\nPrevious articleബഹ്‌റൈനില് 492 പേര്‍ക്ക് കൂടി കോവിഡ്; ഒരു മരണം\nNext articleസൗദിക്ക് പിന്തുണയുമായി ബഹ്‌റൈന്\nകുട്ടി ജനിച്ചതിന്റെ ആഘോഷത്തില് കരിമരുന്ന് പ്രയോഗം; കാറുകളും വീടിന്റെ വരാന്തയും കത്തിയമര്‍ന്നു\nmtp - April 5, 2021, 10:44 pm 0\nദുബൈ: കുട്ടി പിറന്നതിന്റെ ആഘോഷത്തില് നടത്തിയ കരിമരുന്ന് പ്രയോഗം അവസാനിച്ചത് വന്‍ദുരന്തത്തില്. അറബ് യുവാവിന്റെ ആഘോഷം അതിര് വിട്ടതോടെ അഗ്‌നിക്കിരയാക്കിയത് അയല്‍വാസികളുടെ വീടിന്റെ പൂമുഖവും അയല്‍ക്കാരുടെ5കാറുകളും. യുവാവിനെയും സുഹൃത്തുക്കളായ 2...\nശമ്പളം നല്‍കാത്തതിന് പ്രവാസി സെയില്‍സ്മാന് ഷോപ്പിന് തീയിട്ടു; 10 ലക്ഷം ദിര്‍ഹത്തിന്റെ നഷ്ടം\nmtp - April 4, 2021, 8:23 pm 0\nദുബൈ: ദുബയിലെ നൈഫില് പ്രവാസി യുവാവ് തന്റെ മുന് തൊഴിലുടമയുടെ ടെക്‌സ്റ്റൈല് ഷോപ്പിന് തീയിട്ടു. 27 വയസ്സുള്ള സെയില്‍സ്മാന്റെ പ്രതികാര നടപടിയില് 10 ലക്ഷം ദിര്‍ഹത്തിന്റെ നഷ്ടമാണ് ഉണ്ടായത്. തന്റെ ഒരു വര്‍ഷത്തെ...\nമാസപ്പിറവിയുടെ കാര്യത്തില് ആശയക്കുഴപ്പം; ഖത്തര് ഔഖാഫ് ട്വീറ്റ് നീക്കം ചെയ്തു


ഗുരുതരാവസ്ഥയില്ലാത്ത കോവിഡ് രോഗികള്‍ക്ക് വീട്ടിൽ ചികിത്സ; സാധ്യതകൾ തേടി സർക്കാർ - BIG14NEWS\nഗുരുതരാവസ്ഥയില്ലാത്ത കോവിഡ് രോഗികളെ വീട്ടിൽത്തന്നെ നിരീക്ഷിച്ച് ചികിത്സിക്കുന്നതിനുള്ള സാധ്യതകൾ തേടി സർക്കാർ. കോവിഡ് കണക്കുകൾ കുതിച്ചുയരുന്നത് മുന്നിൽക്കണ്ടാണിത്. ആഗസ്റ്റ് മധ്യത്തോടെ കണക്കുകള് 12,000 ത്തിന് മുകളിൽ എത്താമെന്ന് വിലയിരുത്തലുണ്ടായിരുന്നു. ഈ നിലയിലേക്കെത്തിയാൽ ആശുപത്രികൾ നിറഞ്ഞു കവിയുന്നത് ഒഴിവാക്കാനാണ് മുൻകൂട്ടിയുള്ള ഒരുക്കം. കൊവിഡ് ഗുരുതരമായി ബാധിക്കാവുന്നത്3മുതൽ5ശതമാനം പേരെ മാത്രമാണെന്നിരിക്കെ ആശുപത്രികളിൽ ഇവർക്കാകും മുൻഗണന. നേരിയ ലക്ഷണമുള്ളവർക്ക് ഫസ്റ്റ് ലൈൻ ട്രീറ്റ്മെന്റ് സെന്ററുകൾ സജ്ജമാണ്. 60 ശതമാനം പേർക്കും ലക്ഷണങ്ങളേയില്ലാത്തതിനാൽ അധികം പേരെയും വീടുകളിൽത്തന്നെ ചികിത്സിക്കാനാകും. നിലവിൽ തുടർച്ചയായി 300 ലധികം പേരെ ദിവസവും പുതുതായി അഡ്മിറ്റ് ചെയ്യുന്നുണ്ട്.\nജനപ്രീതി കുറഞ്ഞ് രണ്ടാം മോദി സർക്കാർ; യുവാക്കൾ ബിജെപിയെ കയ്യൊഴിയുന്നു; എന്‍ആര്‍സി- സിഎഎ വിഷയം തിരിച്ചടിയായി; പുതിയ അഭിപ്രായ സർവേ ഫലം പുറത്ത്…. (വിശദമായ സർവേ ഫലം വായിക്കാം)\nAt-home treatment for critically ill Covid patients; Government looking for possibilities\nkerla covid new possibilties\nPrevious articleആശങ്കയിൽ മലപ്പുറം; സംസ്ഥാനത്ത് ആദ്യമായി ഒരു ദിവസം ഏറ്റവും കൂടുതൽ കോവിഡ് കേസുകൾ സ്ഥിരീകരിക്കുന്ന ജില്ലയായി മലപ്പുറം; കണക്കുകൾ പ്രതീക്ഷിച്ചതിനുമപ്പുറം…\nNext articleഅറുന്നൂറിലേറെ ബിജെപി പ്രവര്‍ത്തകർ കോണ്‍ഗ്രസിലേക്ക്; പുതുതായി വന്നവര്‍ക്ക് ബിജെപി അമിത പരിഗണന നല്‍കുന്നുവെന്ന് ആരോപണം\nസ്വര്‍ണ കള്ളകടത്ത് കേസില് വഴിത്തിരിവ്; സ്വപ്നയുടെ സുഹൃത്തിന്റെ ഭാര്യ കസ്റ്റഡിയില്\nതിരുവനന്തപുരം: യുഎഇ സ്വര്‍ണക്കടത്ത് കേസില് സ്വപ്ന സുരേഷിന്റെ സുഹൃത്തായ സ്ത്രീ കസ്റ്റഡിയില്. സ്വപ്നയുടെ സുഹൃത്ത് സന്ദീപിന്റെ ഭാര്യയെയാണ് കസ്റ്റഡിയിലെടുത്തത്. സന്ദീപിനും ഭാര്യയ്ക്കും സ്വര്‍ണക്കടത്തില്...\nഭരണ ഘടന ശില്‍പി അംബേദ്കറുടെ വസതിക്കുനേരെ ആക്രമണം\nമുംബൈ: ഡോ. ബി ആര് അംബേദ്കറുടെ വീടിന് നേരെ ആക്രമണം. മുംബൈ ദാദറിലെ രാജ്ഗൃഹം എന്ന സ്മാരക വസതിക്ക് നേരെയാണ് ചൊവ്വാഴ്ച വൈകീട്ട് ആക്രമണമുണ്ടായത്. ആക്രമണത്തില് ചെടിച്ചട്ടികളും സിസിടിവിയും തകര്‍ന്നു....\nസ്വപ്ന പത്താം ക്ലാസ് പാസായിട്ടില്ല, കയ്യിലുള്ളത് വ്യാജ ബിരുദം; കോണ്‍സുലേറ്റില് ജോലി ഉന്നത സ്വാധീനം കൊണ്ട്; വെളിപ്പെടുത്തലുമായി വിദേശത്തുള്ള സഹോദരന്\nതിരുവനന്തപുരം: സ്വര്‍ണ്ണക്കടത്ത് കേസിലെ മുഖ്യ ആസൂത്രക സ്വപ്ന സുരേഷ് പത്താം ക്ലാസ് പാസായിട്ടില്ലെന്ന് സഹോദരന്റെ വെളിപ്പെടുത്തല്. തന്റെ അറിവില് സ്വപ്ന പത്താം ക്ലാസ് പാസായതായിട്ടില്ലെന്ന് അമേരിക്കയിലുള്ള മൂത്ത സഹോദരന് ബ്രൈറ്റ്...\nതിരുവനന്തപുരം: സംസ്ഥാനത്ത് ഇന്ന് പുതിയ 12 ഹോട്ട് സ്‌പോട്ടുകളാണുള്ളത്. തിരുവനന്തപുരം ജില്ലയിലെ ആര്യനാണ് (കണ്ടൈന്‍മെന്റ് സോണ്: എല്ലാ വാര്‍ഡുകളും), കാരോട് (കണ്ടൈന്‍മെന്റ് സോണ് വാര്‍ഡ് 14, 15, 16), കണ്ണൂര്...


കോന്നി മെഡിക്കല് കോളജ്: അത്യാഹിത വിഭാഗം ജൂലൈ അവസാനം\nSun Jun 26 2022 16:37:54 GMT+0530 (India Standard Time)\nമന്ത്രി വീണ ജോര്‍ജിന്റെ നേതൃത്വത്തില് ഉന്നതതല യോഗം ചേര്‍ന്നു\nBY sudheer9 Jun 2021 11:32 AM GMT\nsudheer9 Jun 2021 11:32 AM GMT\nതിരുവനന്തപുരം: കോന്നി മെഡിക്കല് കോളജിലെ അത്യാഹിത വിഭാഗം ജൂലൈ അവസാനം ആരംഭിക്കുന്നതിനുള്ള നടപടികള് സ്വീകരിക്കാന് ആരോഗ്യ മന്ത്രി വീണ ജോര്‍ജ് നിര്‍ദേശം നല്‍കി. ശബരമലയുമായി ഏറെ അടുത്തുള്ള മെഡിക്കല് കോളജാണ് കോന്നി മെഡിക്കല് കോളജ്. ശബരിമലക്കാലം കൂടി മുന്നില് കണ്ടാണ് അത്യാഹിത വിഭാഗം വേഗത്തില് സജ്ജമാക്കുന്നത്. അത്യാഹിത വിഭാഗത്തിനുള്ള പ്ലാന് തയ്യാറാക്കിയിട്ടുണ്ട്. സമയബന്ധിതമായി പ്രവര്‍ത്തനങ്ങള് മുന്നോട്ട് കൊണ്ടുപോകണം. മൂന്ന് മാസത്തിനകം ഓക്‌സിജന് പ്ലാന്റ് സ്ഥാപിക്കുന്നതാണ്. എത്രയും വേഗം ആശുപത്രി വികസന സമിതി രൂപീകരിക്കാനും നിര്‍ദേശം നല്‍കി. കോന്നി മെഡിക്കല് കോളജില് നിലവിലെ പ്രവര്‍ത്തനങ്ങളും തുടര് പ്രവര്‍ത്തനങ്ങളും അടിയന്തരമായി സ്വീകരിക്കേണ്ട നടപടികളും ചര്‍ച്ച ചെയ്യുന്നതിന് കൂടിയ ഉന്നതതല യോഗത്തിലാണ് ഇതുസംബന്ധിച്ച് തീരുമാനമെടുത്തത്.\nകോന്നി മെഡിക്കല് കോളജിലെ നിലവിലുള്ള സംവിധാനം വര്‍ധിപ്പിക്കുന്നതാണ്. ഒപി സംവിധാനം ശക്തപ്പെടുത്തിയ ശേഷം അത്യാഹിത വിഭാഗം, ഐസിയു സംവിധാനം, ഓപ്പറേഷന് തീയറ്റര് എന്നിവയും സജ്ജമാക്കുന്നതാണ്. ജീവനക്കാരെ എത്രയും വേഗം നിയമിക്കാനുള്ള നടപടി സ്വീകരിക്കും. വര്‍ക്കിങ് അറേജ്‌മെന്റില് പോയ ജീവനക്കാരെ തിരിച്ചു വിളിക്കും. കോണ്‍ട്രാക്ട് അടിസ്ഥാനത്തിലും എംപ്ലോയ്‌മെന്റ് എക്‌സ്‌ചേഞ്ച് വഴിയും ജീവനക്കാരെ നിയമിക്കും. അധിക തസ്തികള് സൃഷ്ടിക്കാനായുള്ള പ്രൊപ്പോസല് പരിശോധിച്ച് അത്യാവശ്യമായത് സര്‍ക്കാരിന് നല്‍കേണ്ടതാണ്.\nമൂന്നാം തരംഗത്തെ നേരിടാന് ജില്ലയിലാകെ സഹായകമാകാന് മെഡിക്കല് കോളജില് ശിശുരോഗ വിഭാഗം ആരംഭിക്കും. മെഡിക്കല് കോളജില് അടിയന്തരമായി പീഡിയാട്രിക് ഐ.സി.യു. സജ്ജമാക്കാനും നിര്‍ദേശം നല്‍കി.\nആശുപത്രി ബ്ലോക്കിന്റെ നിര്‍മാണം പൂര്‍ത്തിയായി വരുന്നു. പ്രധാന ഉപകരണങ്ങളെല്ലാം കെ.എം.എസ്.സി.എല്. എത്തിച്ചിട്ടുണ്ട്. ബാക്കിയുള്ളവ എത്രയും വേഗം എത്തിക്കുന്നതാണ്. സ്വീവേജ് ട്രീറ്റിങ് പ്ലാന്റ്, ഫയര് ടാങ്ക് എന്നിവ സജ്ജമാക്കാനുള്ള ഫണ്ട് കണ്ടെത്തും. മെഡിക്കല് കോളജിന്റെ പ്രവര്‍ത്തനങ്ങള് ഏകോപിക്കുന്നതിന് മെഡിക്കല് വിദ്യാഭ്യാസ ജോ. ഡയറക്ടറെ ചുമതലപ്പെടുത്തി. എം.ബി.ബി.എസ്. കോഴ്‌സ് തുടങ്ങുന്നതിനാവശ്യമായ നടപടികള് സ്വീകരിക്കാന് മെഡിക്കല് വിദ്യാഭ്യാസ ഡയറക്ടര്‍ക്ക് മന്ത്രി നിര്‍ദേശം നല്‍കി. ലോക്ഡൗണ് മാറിയാലുടന് മെഡിക്കല് കോളജില് മന്ത്രിയുടെ നേതൃത്വത്തില് യോഗം ചേരും.\nകെയു ജനീഷ് കുമാര് എംഎല്‍എ., ആരോഗ്യ വകുപ്പ് പ്രിന്‍സിപ്പല് സെക്രട്ടറി ഡോ. രാജന് എന് ഖോബ്രഗഡെ, ജില്ലാ കലക്ടര് ഡോ. നരസിംഹുഗാരി തേജ് ലോഹിത്ത് റെഡ്ഡി, കെ.എം.എസ്.സി.എല്. എം.ഡി. ബാലമുരളി, ആരോഗ്യ വിദ്യാഭ്യാസ വകുപ്പ് ഡയറക്ടര് ഡോ. എ റംലാബീവി, ജോ. ഡയറക്ടര് ഡോ. തോമസ് മാത്യു, കോന്നി മെഡിക്കല് കോളജ് സൂപ്രണ്ട് ഡോ. എസ് സജിത്ത് കുമാര്, ഡിഎംഒ ഡോ. എഎല് ഷീജ, ഡിപിഎം ഡോ. എബി സുഷന്, വിവിധ വകുപ്പിലെ ഉദ്യോഗസ്ഥര് പങ്കെടുത്തു.


പ്രളയ സെസിൽ 'ലോട്ടറിയടിച്ച്' കേരള സര്‍ക്കാർ; ലക്ഷ്യമിട്ടത് 1200 കോടി;പിരിച്ചെടുത്തത് 1705 കോടി | kerala flood cess govt collect above 1705 crores till march – News18 Malayalam\nപ്രളയ സെസിൽ 'ലോട്ടറിയടിച്ച്' കേരള സര്‍ക്കാർ; ലക്ഷ്യമിട്ടത് 1200 കോടി; പിരിച്ചെടുത്തത് 1705 കോടി\nജൂലൈ വരെയുള്ള കണക്കു കൂടിച്ചേരുമ്പോൾ 2000 കോടിയോളം ഈ ഇനത്തിൽ ഉണ്ടാകുമെന്നാണ് ധനവകുപ്പ് കേന്ദ്രങ്ങൾ നൽകുന്ന സൂചന.\nLast Updated : June 27, 2021, 13:52 IST\nതിരുവനന്തപുരം: പ്രളയ സെസ് ഏർപ്പെടുത്തിയത് വഴി സംസ്ഥാന സർക്കാരിന് വൻ നേട്ടം. 1 ശതമാനം സെസ് ഏർപ്പെടുത്തി 1200 കോടി രണ്ടുവർഷംകൊണ്ട് പിരിക്കുകയായിരുന്നു ലക്ഷ്യം. എന്നാൽ ഒരു മാസം ബാക്കി നിൽക്കെ തന്നെ 1705 കോടി ഈ ഇനത്തിൽ സർക്കാർ ഖജനാവിൽ എത്തിയെന്ന് രേഖകൾ പറയുന്നു. ഈ മാസം ആദ്യം നിയമസഭയിൽ നൽകിയ മറുപടിയിലാണ് സംസ്ഥാന ധനമന്ത്രി കെ എൻ ബാലഗോപാൽ പ്രളയ സെസിലൂടെ ഉണ്ടായ നേട്ടം വ്യക്തമാക്കുന്നത്.\nമാർച്ച് മാസം വരെയുള്ള കണക്കാണ് നിയമസഭയിൽ സണ്ണിജോസഫ് എംഎൽഎയുടെ ചോദ്യത്തിന് മറുപടിയായി നൽകിയത്. ജൂലൈ വരെയുള്ള കണക്കു കൂടിച്ചേരുമ്പോൾ 2000 കോടിയോളം ഈ ഇനത്തിൽ ഉണ്ടാകുമെന്നാണ് ധനവകുപ്പ് കേന്ദ്രങ്ങൾ നൽകുന്ന സൂചന.\n2019 -20 ലെ ബജറ്റ് പ്രസംഗത്തിൽ, 2019 ആഗസ്ത് മുതൽ2വർഷത്തേക്കാണ് പ്രളയ സെസ് ഏർപ്പെടുത്തിയത്. വർഷം 600 കോടി വീതം ലക്ഷ്യമിട്ട് ,2വർഷം കൊണ്ട് 1200 കോടി സമാഹരിക്കുകയായിരുന്നു ലക്ഷ്യം. പ്രളയ പുനർനിർമാണത്തിന് പണം തേടിയാണ് സർക്കാർ പുതിയ മാർഗം കണ്ടെത്തിയത്.\nസംസ്ഥാനത്ത് വിൽക്കുന്ന സാധനങ്ങളുടെ വിലയിൽ ഒരു ശതമാനം അധികനികുതി ഈടാക്കിയാണ് പണം പിരിച്ചത്. അഞ്ച് ശതമാനം വരെ ജി എസ് ടി ബാധകമായ ഇനങ്ങളെ നികുതിയിൽ നിന്നും ഒഴിവാക്കിയിരുന്നു.സ്വർണത്തിന് കാൽ ശതമായിരുന്നു സെസ്. കോവിഡ് പോലുള്ള പ്രതികൂല സാഹചര്യങ്ങൾ ഉണ്ടായിട്ടും പ്രതീക്ഷിച്ചതിനേക്കാൾ ഉയർന്ന നികുതി കിട്ടിയത് സംസ്ഥാനത്തിന് നേട്ടമാണ്.\nസാമ്പത്തിക പ്രതിസന്ധി ഉണ്ടെങ്കിലും പ്രളയസെസ് തുടരേണ്ടതില്ലന്നാണ് സർക്കാർ തീരുമാനം. നേരത്തെ ജി എസ് ടി കൗൺസിലിന്റെ അനുമതിയോടെയാണ് സംസ്ഥാനം നികുതി ഏർപ്പെടുത്തിയത്.പ്രളയാനന്തര കേരള പുനർനിർമാണത്തിനു പണം കണ്ടെത്താൻ 2019 ഓഗസ്റ്റ് രണ്ടാം തീയതി മുതലാണ് പ്രളയ സെസ് പിരിച്ചു തുടങ്ങിയത്. 2021 ജൂലായ് 31 വരെ രണ്ട് വർഷക്കാലയളവിലേക്കാണ് സെസ് ഏർപ്പെടുത്തിയിരുന്നത്.. 12%, 18%, 28% നിരക്കില് ജി.എസ്.ടിയുള്ള ഉല്‍പന്നങ്ങള്‍ക്കായിരുന്നു ഒരു ശതമാനം സെസ് ഏര്‍പ്പെടുത്തിയിരിക്കുന്നത്. സ്വര്‍ണം, വെള്ളി ആഭരണങ്ങള്‍ക്കു കാല് ശതമാനമായിരുന്നു സെസ്. ഹോട്ടല് ഭക്ഷണം, ബസ്, ട്രെയിന് ടിക്കറ്റുകളെ സെസില്‍നിന്നു ഒഴിവാക്കിയിരുന്നു.\nപ്രളയാനന്തര പുനർ നിർമാണത്തിന് 1,000 കോടി രൂപയോളം കണ്ടെത്തുകയായിരുന്നു സെസ് ഏർപ്പെടുത്തുന്നതിലൂടെ സർക്കാർ ലക്ഷ്യമിട്ടത്. 2,000 കോടി രൂപ പിരിക്കാൻ ജി.എസ്.ടി. കൗൺസിൽ സംസ്ഥാനത്തിന് അനുമതി നൽകിയിട്ടുണ്ട്. പ്രളയബാധിത മേഖലകളിലെ അടിസ്ഥാന സൗകര്യങ്ങൾ വികസിപ്പിക്കുന്നതിനാകും ഈ തുക വിനിയോഗിക്കുക.\nFirst published: June 27, 2021, 13:52 IST\nKerala floodKerala Flood 2018Kerala flood 2019


ഇന്ന് 24 പേര്‍ക്ക് കോവിഡ്-19 സ്ഥിരീകരിച്ചു – Ananthapuri Online\nകാടിനുള്ളിൽ സ്കൂൾ തുറന്ന് ജനമൈത്രി പോലീസും കുട്ടിപ്പോലീസും. പിന്തുണയുമായി എ. ഡി.ജി.പി.യും ഐ.ജി.മാരും\nഇരു വൃക്കകളും തകരാറിലായി ചികിൽസയിലാണ്. ഈ മോളുടെ ജീവൻ നിലനിർത്താൻ സഹായിക്കണം.\nബോണക്കാട് ലയത്തിൽ കഴിയുന്ന വിദ്യാർത്ഥിനികൾക്ക് പഠന സംവിധാനമൊരുക്കി അദ്ധ്യാപകരും പോലീസും\nഇന്ന് 24 പേര്‍ക്ക് കോവിഡ്-19 സ്ഥിരീകരിച്ചു\nചികിത്സയിലുള്ളത് 177 പേര്; ഇന്ന് 8 പേര് രോഗമുക്തി നേടി; ഇതുവരെ രോഗമുക്തി നേടിയവര് 510\nഇന്ന് പുതിയ3ഹോട്ട് സ്‌പോട്ടുകള്\nതിരുവനന്തപുരം: ഇന്ന് കേരളത്തില് 24 പേര്‍ക്ക് കോവിഡ്-19 സ്ഥിരീകരിച്ചതായി ആരോഗ്യ വകുപ്പ് മന്ത്രി കെ.കെ. ശൈലജ ടീച്ചര് അറിയിച്ചു. മലപ്പുറം ജില്ലയില് നിന്നുള്ള5പേര്‍ക്കും കണ്ണൂര് ജില്ലയില് നിന്നുള്ള4പേര്‍ക്കും കോട്ടയം, തൃശൂര് ജില്ലകളില് നിന്നുള്ള3പേര്‍ക്ക് വീതവും തിരുവനന്തപുരം, കൊല്ലം, ആലപ്പുഴ ജില്ലകളില് നിന്നുള്ള2പേര്‍ക്ക് വീതവും ഇടുക്കി, പാലക്കാട്, കാസര്‍ഗോഡ് ജില്ലകളില് നിന്നുള്ള ഓരോരുത്തര്‍ക്കുമാണ് രോഗം സ്ഥിരീകരിച്ചത്. ഇതില് 14 പേര് വിദേശത്തു നിന്നും (യു.എ.ഇ.-8, കുവൈറ്റ്-4, ഖത്തര്-1, മലേഷ്യ-1) 10 പേര് മറ്റ് സംസ്ഥാനങ്ങളില് നിന്നും (മഹാരാഷ്ട്ര-5, തമിഴ്‌നാട്-3, ഗുജറാത്ത്-1, ആന്ധ്രാപ്രദേശ്-1) വന്നതാണ്.\n← എയര്‍പോട്ടുകളില് 8 ഇന്‍ഫ്രാറെഡ് വാക്ക് ത്രൂ തെര്‍മ്മല് സ്‌കാനറുകള്\nനാല് ട്രെയിനുകൾ ഇന്നെത്തും (മെയ് 22); രണ്ട് ട്രെയിനുകൾ പുറപ്പെടും →\nപ്രവാസികളെ മടക്കിക്കൊണ്ടുവരുന്ന ഫ്‌ളൈറ്റ് ക്രൂവിന് പരിശീലനം\nഒരു വയറൂട്ടാം, ഒരു വിശപ്പകറ്റാം പദ്ധതി വിതുരയിലും\nCovid 19 Education Health News Technology\nവിതുര: “സാറെന്തിനാ ഞങ്ങളുടെ ഊരിൽ വന്നത് , ഇവിടാരും തെറ്റൊന്നും ചെയ്തിട്ടില്ലല്ലോ?”, വിതുര ജനമൈത്രി പോലീസ് സ്റ്റേഷനിൽ ചാർജെടുത്ത് ആദ്യമായി ദുർഘട പാതയിലൂടെ മല കയറി തങ്ങളുടെ\nകോവിഡ് 19 സ്ഥിതി വിവരം ഇന്ന് (01.07.2020)\nഅവാര്‍ഡ് എല്ലാ ഡോക്ടര്‍മാര്‍ക്കും: മന്ത്രി കെ.കെ. ശൈലജ ടീച്ചര്\nസര്‍ക്കാര് ചില്‍ഡ്രന്‍സ് ഹോമുകളിലെ കുട്ടികള്‍ക്ക് മികച്ച വിജയം\nകോവിഡ് 19 സ്ഥിതി വിവരം ഇന്ന് (29.6.2020) തിരുവനന്തപുരം


ആധാര് നിയമലംഘനത്തിന് ഒരുകോടി രൂപ പിഴ: യുഐഡിഎഐയ്ക്ക് അധികാരം നല്‍കി കേന്ദ്ര സര്‍ക്കാര് വിജ്ഞാപനം – Malayalam News Portal\nആധാര് നിയമലംഘനത്തിന് ഒരുകോടി രൂപ പിഴ: യുഐഡിഎഐയ്ക്ക് അധികാരം നല്‍കി കേന്ദ്ര സര്‍ക്കാര് വിജ്ഞാപനം\nNovember 3, 2021 November 3, 2021 admin\tnews\nന്യൂഡല്‍ഹി: ആധാര് നിയമലംഘനങ്ങള്‍ക്ക് ഒരുകോടി രൂപ വരെ പിഴ. ആധാര് നിയമം ലംഘിക്കുന്നവര്‍ക്ക് എതിരെ നടപടിയെടുക്കാന് യൂണിക് ഐഡന്റിഫിക്കേഷന് അതോറിറ്റി ഓഫ് ഇന്ത്യയ്ക്ക് (യുഐഡിഎഐ) അധികാരം നല്‍കി കേന്ദ്രസര്‍ക്കാര് വിജ്ഞാപനമിറക്കി. നിയമലംഘനങ്ങളുടെ നടപടിയ്ക്ക് ജോയിന്റ് സെക്രട്ടറിതല ഉദ്യോഗസ്ഥനെ നിയമിക്കും.\nഉദ്യോഗസ്ഥര് എടുക്കുന്ന തീരുമാനത്തില് പരാതിയുണ്ടെങ്കില് ടെലികോം തര്‍ക്കങ്ങള് പരിഹരിക്കാനുള്ള അപ്പലേറ്റ് ട്രൈബ്യൂണലിനെ സമീപിക്കാവുന്നതാണ്. 2019ല് പാര്‍ലമെന്റില് നിയമം പാസാക്കിയെങ്കിലും യുഐഡിഎഐ അധികാരം നല്‍കുന്ന വിജ്ഞാപനം ചൊവ്വാഴ്ചയാണ് പുറത്തിറങ്ങിയത്.\nസ്വകാര്യത സംരക്ഷിക്കുന്നതിനും യുഐഡിഎഐയുടെ സ്വയംഭരണാവകാശം ഉറപ്പാക്കുന്നതും ലക്ഷ്യമിട്ടാണ് 2019ല് ബില്ല് പാര്‍ലമെന്റില് പാസാക്കിയത്. പത്ത് വര്‍ഷത്തില് കൂടുതല് പ്രവര്‍ത്ത പരിചയമുള്ള ജോയിന്റ് സെക്രട്ടറി തലത്തിലുള്ള ഓഫീസറെയാണ് നടപടികള്‍ക്കായി നിയമിക്കുന്നത്.\nപിഴ വിധിക്കുന്നതിന് മുന്‍പ് നിയമലംഘനം നടത്തിയെന്ന് കണ്ടെത്തുന്ന വ്യക്തിക്കോ സ്ഥാപനത്തിനോ നോട്ടീസ് നല്‍കണം. അവരുടെ വിശദീകരണം ലഭിച്ചതിന് മാത്രമേ പിഴ ചുമത്താന് പാടുള്ളുവെന്നും വിജ്ഞാപനത്തില് വ്യക്തമാക്കുന്നു. ഇങ്ങനെ ഈടാക്കുന്ന പണം യുഐഡിഎഐയുടെ ഫണ്ടിലേക്ക് നിക്ഷേപിക്കണമെന്നും വിജ്ഞാപനത്തില് വ്യക്തമാക്കുന്നു\n← സംസ്ഥാനത്ത് ഇന്നും ശക്തമായ മഴയ്ക്ക് സാധ്യത\nകോട്ടയം അതിരമ്പുഴയിൽ വാഹനാപകടം : നിയന്ത്രണം വിട്ട കാർ കടയിലേയ്ക്ക് ഇടിച്ച് കയറി: ഹോട്ടൽ ജീവനക്കാരൻ അത്ഭുതകരമായി രക്ഷപെട്ടു →\nസംസ്ഥാനത്ത് രാത്രികാല നിയന്ത്രണം നിലവിൽ വന്നു\nകടനാട്ടിലും മൂന്നിലവിലും പഞ്ചായത്ത് അംഗങ്ങളും നേതാക്കളും കേരള കോൺഗ്രസ് (എം) – ൽ കടനാട്ടിൽ പഞ്ചായത്ത് അംഗo ജയ്സൺ പുത്തൻകണ്ടവും ബി .ജെ .പി ,ജനപക്ഷം നേതാക്കളും മാണി ഗ്രൂപ്പിൽ ചേർന്നു\nയു ഡി എഫ് ഭരണകാലത്ത് കെ.എസ്.ആർ.ടി.സി.യിലെ 100 കോടി രൂപയുടെ ക്രമക്കേട് ; വിജിലൻസ് അന്വേഷണത്തിന് അനുമതി


ഈ മൗനത്തിൻറെ അർത്ഥം എന്താണ് മഞ്ജൂ... സഹനശക്തി സമ്മതിച്ചു!, പിറന്നാളുകാരിയെ കുറിച്ച് ചിലത്... | Happy birthday Manju Warrier - Malayalam Filmibeat\n» ഈ മൗനത്തിൻറെ അർത്ഥം എന്താണ് മഞ്ജൂ... സഹനശക്തി സമ്മതിച്ചു!, പിറന്നാളുകാരിയെ കുറിച്ച് ചിലത്...\nUpdated: Sunday, September 10, 2017, 14:47 [IST]\nമലയാള സിനിമയ്ക്ക് എന്നല്ല, സ്ത്രീകൾക്ക് തന്നെ മാതൃകയാണ് മഞ്ജു വാര്യർ എന്ന അഭിനേത്രി. ഇന്ന്, സെപ്റ്റംബർ 10 മഞ്ജു വാര്യരുടെ ജന്മ ദിനമാണ്. ഫേസ്ബുക്കിലും ട്വിറ്ററിലും അധികം ആഘോഷങ്ങളൊന്നും കാണുന്നില്ല. പുതിയ ചിത്രമായ ഉദാഹരണം സുജാത മഞ്ജുവിൻറെ പിറന്നാൾ പ്രമാണിച്ച് ടീസർ പുറത്തിറക്കി. ഗംഭീര പ്രതികരണമാണ് ടീസറിന് ലഭിയ്ക്കുന്നത്.\nമലയാളത്തിൻറെ സൂപ്പർ ലേഡി എന്ന് ഒരു മടിയും കൂടാതെ വിളിക്കാൻ കഴിയുന്ന നടിയാണ് മഞ്ജു വാര്യർ. അഭിനയം കൊണ്ട് മാത്രമല്ല, ജീവിതം കൊണ്ടും മാതൃകയാണ് മഞ്ജു. പ്രശ്നങ്ങൾക്ക് നടുവിൽ നിൽക്കുമ്പോഴും ചിരിച്ച മുഖവുമായി ശാന്തയായി നിന്നു മഞ്ജു. ഈ പിറന്നാൾ ദിനത്തിൽ മഞ്ജുവിൻറെ ജീവിതത്തിലൂടെയും സിനിമയിലൂടെയും ഒന്ന് സഞ്ചരിയ്ക്കാം..\nആദ്യം ഒരു സത്യം പറയാം, മലയാളികൾ സ്വന്തം എന്ന് പറയുന്ന മഞ്ജു വാര്യർ ജന്മം കൊണ്ട് മലയാളിയല്ല! 1978 സെപ്റ്റംബര് പത്തിന് നാഗര്‍കോവിലാണ് മഞ്ജുവിന്റെ ജനനം. നാഗര്‍കോയിലെ റീജണല് ഓഫീസില് ജോലിയായിരുന്നു അച്ഛന് മാധവന് വാര്യര്‍ക്ക്. നാഗര്‍കോവിലെ സിഎസ്‌ഐ മട്രികുലര് ഹയര് സെക്കണ്ടറി സ്‌കൂളിലാണ് മഞ്ജു പഠിച്ചതും. തുടര്‍ന്ന് കണ്ണൂരിലേക്ക് താമസം മാറുകയായിരുന്നു.\nചെറുപ്പം മുതലേ പ്രതിഭ തെളിയിച്ച കലാകാരിയാണ് മഞ്ജു വാര്യർ. സ്കൂൾ പഠനകാലത്ത് രണ്ട് തവണ കേരള സംസ്ഥാന യുവജനോത്സവത്തിൽ കലാതിലകപ്പട്ടമണിഞ്ഞു.\nഇന്ന് മോഡലിങ് രംഗത്ത് നിന്നാണ് നായികമാർ സിനിമയിലെത്തുന്നത്. എന്നാൽ അന്ന് സ്കൂൾ കലോത്സവങ്ങളാണ് വാതിൽ. 1995 ൽ പുറത്തിറങ്ങിയ സാക്ഷ്യം എന്ന ചിത്രത്തിലൂടെ മഞ്ജു സിനിമാ ലോകത്ത് അരങ്ങേറ്റം കുറിച്ചു. 1996 ൽ സല്ലാപത്തിലൂടെയാണ് നായികയാകുന്നത്.\nമൂന്ന് വർഷം 20 സിനിമകൾ\nതുടർന്ന് മൂന്ന് വർഷം മഞ്ജു മലയാള സിനിമയിൽ നിറഞ്ഞു നിന്നു. കുസൃതിക്കാരിയായും വാശിക്കാരിയായും കരുത്തുള്ളവളായും മഞ്ജു പ്രേക്ഷകർക്ക് മുന്നിലെത്തി. 20 സിനിമകൾ കൊണ്ട് മലയാള സിനിമ കീഴടക്കി എന്നു തന്നെ പറയാം.\nതൻറെ പതിനഞ്ചാം വയസ്സിലാണ് മഞ്ജു സിനിമയി. എത്തുന്നത്. 20 വയസ്സിനുള്ളിൽ 20 സിനിമ പൂർത്തിയാക്കി. ഒരു ഇരുപതുകാരിയുടെ അഭിനയത്തെ കണ്ട് മലയാള സിനിമയിലെ സീനിയർ താരങ്ങൾ പോലും മിഴിച്ചു നിന്നിട്ടുണ്ട്. ഒരു അഭിമുഖത്തിൽ തിലകൻ പറഞ്ഞ വാക്കുകൾ ശ്രദ്ധേയമാണ്, 'ആ കുട്ടി മടങ്ങി വരുമ്പോൾ എനിക്ക് അത് കാണണം.. ആ അഭിനയത്തിൽ നിന്ന് പലതും പഠിക്കാനുണ്ട്' എന്നാണ് അഭിനയത്തിൻറെ പെരുന്തച്ചൻ പറഞ്ഞത്.\nഈ പുഴയും കടന്ന് എന്ന ചിത്രത്തിലെ അഭിനയത്തിന് മഞ്ജുവിന് മികച്ച അഭിനേത്രിക്കുള്ള സംസ്ഥാന ചലച്ചിത്ര അവാർഡ് ലഭിച്ചു. 1999ൽ കണ്ണെഴുതി പൊട്ടൂം തൊട്ട് എന്ന ചിത്രത്തിലെ അഭിനയത്തിന് ദേശീയ ജൂറിയുടെ പ്രത്യേക പരാമർശവും ലഭിച്ചു.\nമലയാള സിനിമയിൽ വിപ്ലവമായിരുന്നു ആ വിവാഹം. കണ്ണെഴുതി പൊട്ടും തൊട്ട് എന്ന ചിത്രത്തിൻറെ ഷൂട്ടിങ് പൂർത്തിയാക്കി മഞ്ജു ദിലീപിനൊപ്പം ഒളിച്ചോടി. മഞ്ജുവിനെ കാണാനില്ല എന്ന് പറഞ്ഞ് പത്രവാർത്ത വരെ വന്നു. പിന്നീടാണ് ദിലീപിനൊപ്പം ഒളിച്ചോടിയെന്ന് സ്ഥിരീകരിച്ചത്.\nപിന്നെ പതിനാല് വർഷം മഞ്ജുവിനെ ആരാധകർ കണ്ടില്ല. ദിലീപിനൊപ്പം സുന്ദരമായ ഒരു ദാമ്പത്യം നയിക്കുകയായിരുന്നു മഞ്ജു. മീനാക്ഷി കൂടെ വന്നതോടെ മഞ്ജു തിരക്കിലായി. മഞ്ജു മടങ്ങി വരുമോ എന്ന് ചോദിച്ചവരോട് ഇല്ല എന്ന് ദിലീപ് വ്യക്തമായി പറഞ്ഞു. മഞ്ജുവിൻറെ മടങ്ങി വരവ് ആഗ്രഹിച്ചുവെങ്കിലും, ദാമ്പത്യം തകരരുത് എന്നുള്ളത് കൊണ്ട് ആരും നിർബന്ധിച്ചില്ല.\nവർഷങ്ങളോളം ഇൻറസ്ട്രിയിൽ നിന്നവർക്ക് പോലും നേടാൻ കഴിയാത്ത ആരാധകരെ മൂന്ന് വർഷം കൊണ്ട് മഞ്ജു നേടിയെടുത്തിരുന്നു. സിനിമയിൽ പോലും, ഏതെങ്കിലും നായികമാരാടോ ഇഷ്ട നടി ആരാണെന്ന് ചോദിച്ചാൽ മഞ്ജു വാര്യർ എന്നുത്തരം. മഞ്ജുവിൻറെ അസാന്നിധ്യത്തിലാണിതെന്ന് ഓർക്കണം.\nഎങ്ങനെയാണോ മഞ്ജു ഇൻറസ്ട്രിയിൽ നിന്ന് അപ്രത്യക്ഷയായത് അത് പോലെ പെട്ടന്നായിരുന്നു മടങ്ങി വരവും. കല്യാൺ ജ്വല്ലേഴ്സിൻറെ പരസ്യ ചിത്രങ്ങൾ ചെയ്തുകൊണ്ട് മഞ്ജു തിരിച്ചെത്തി. കേരളക്കര അതേറ്റെടുത്തു. ഒരു നായിക നടിയ്ക്കും നൽകാത്ത സ്വീകരണം മഞ്ജുവിന് നൽകി.\nഹൌ ഓൾഡ് ആർ യു എന്ന ചിത്രം\nപരസ്യത്തിന് പിന്നാലെ സിനിമയിലേക്കും മഞ്ജു എത്തി. മുഴുവൻ സ്ത്രീ ജനങ്ങൾക്കും പ്രചോദനം നൽകിക്കൊണ്ട് ഹൌ ഓൾഡ് ആർ യു എന്ന ചിത്രത്തിലെ നിരുപമ രാജീവ് ആയി. ചിത്രം ഗംഭീര വിജയം. മഞ്ജുവിന് ഇന്നും ഒരു മാറ്റവും സംഭവിച്ചിട്ടില്ല എന്ന് ജനം വിധിയെഴുതി.\nതിരിച്ചുവന്ന മഞ്ജു കുറേ കൂടെ പക്വതയിൽ എത്തിയിരുന്നു. കൈ നിറയെ സിനിമകളായി. അതിലെല്ലാം അഭിനയ പ്രാധാന്യമുള്ള നായികാ വേഷങ്ങളും. 35 കഴിഞ്ഞിട്ടും മലയാളത്തിൽ നായിക നിരയിൽ ഒരു സ്ത്രീക്ക് നിൽക്കാൻ കഴിയുക എന്നത് തന്നെ സിനിമാ ലോകത്ത് കൌതുകമാണ്. അവിടെയാണ് മഞ്ജു സൂപ്പർ താരമായി വളർന്നത്.\nസിനിമയിലേക്ക് ശക്തമായി മടങ്ങി വന്നപ്പോഴേക്കും മഞ്ജിവിന് തൻറെ ദാമ്പത്യ ജീവിതം നഷ്ടപ്പെട്ടിരുന്നു. ദിലീപുമായുള്ള പതിനാല് വർഷത്തെ ദാമ്പത്യ ജീവിതം ഡൈവേഴ്സിൽ അവസാനിച്ചു. മകൾക്ക് അച്ഛനൊപ്പം നിൽക്കണം എന്ന് പറഞ്ഞപ്പോൾ പൂർണ മനസ്സോടെ മഞ്ജു സമ്മതിച്ചു.\nവിവാഹ മോചനം സംഭവിച്ചതോടെ പല കഥകളും മഞ്ജുവിൻറെ പേരിൽ മെനഞ്ഞുണ്ടാക്കി. മഞ്ജുവിൻറ സുഹൃത്തുക്കളെയും വിഷയത്തിലേക്ക് വലിച്ചിഴച്ചു. പലരുമായി ഗോസിപ്പ് അടിച്ചിറക്കി. എന്നാൽ മൌനമായിരുന്നു എല്ലാത്തിനും മഞ്ജുവിൻറെ മറുപടി. ചിരിച്ച മുഖവുമായി മഞ്ജു തൻറെ തിരക്കുകളിൽ ജീവിച്ചു.\nസിനിമയിൽ മാത്രമല്ല, സാമൂഹ്യ സേവനങ്ങൾക്ക് വേണ്ടിയും മഞ്ജു സമയം കണ്ടെത്തി. സാമ്പത്തികമായി പിന്നോട്ട് നിൽക്കുന്നവർക്ക് മഞ്ജു സഹായമായി. സ്ത്രീകൾക്ക് പ്രചോദനമായി. പുസ്തകം എഴുതി. സർക്കാർ പദ്ധതികളിൽ ബ്രാൻറ് അംബാസിഡറായി... നൃത്ത ലോകത്തും സജീവമായി\nമറ്റ് താരങ്ങളെ പോലെ മഞ്ജു എവിടെയും തൻറെ വേദനകൾ പങ്കുവച്ചിട്ടില്ല. ഒരു വാക്ക് കൊണ്ടു പോലും ദിലീപിനെ കുറ്റപ്പെടുത്തിയിട്ടില്ല. ജീവിതത്തെയോ താനെടുത്ത തീരുമാനത്തെയോ പഴിച്ചിട്ടില്ല. മകളും ഭർത്താവുമൊക്കെ ഒറ്റപ്പെടുത്തിയിട്ടും മഞ്ജു ചിരിച്ച മുഖവുമായി നിന്നു. മലയാളത്തിൻറെ സൂപ്പർ ലേഡിക്ക് ഫിൽമിബീറ്റിൻറെ പിറന്നാൾ ആശംസകൾ\nRead more about: manju warrier birthday photo feature malayalam cinema malayalam movie malayalam film മഞ്ജു വാര്യര് പിറന്നാള് ജന്മദിനം ഫോട്ടോ ഫീച്ചര് മലയാളം സിനിമ


ഋതു സംക്രമം 30 - Impressio\nHome Magazine ഋതു സംക്രമം 30\nഋതു സംക്രമം 30\nPosted on May 29, 2019 May 31, 2019 സുധ അജിത്\n”ആരാ കുഞ്ഞേ ചോദ്യം ചെയ്യാൻ .എല്ലാറ്റിന്റെയും അധികാരികൾ അവർ മാത്രമല്ലേ ?അന്നൊക്കെ അവരെ ചോദ്യം ചെയ്യാൻ എല്ലാർക്കും പേടിയായിരുന്നു . .പിന്നെ കാലം മാറി . …അവരുടെ അധികാരത്തെ ഞങ്ങളിൽ ചിലർ ചോദ്യം ചെയ്തു , അതോടെ കാഴ്ചക്കുലകൾ എത്തിക്കുന്ന പതിവൊക്കെ നിന്നു . കൃഷി ചെയ്യുന്നവർ ഞങ്ങളായതു കൊണ്ട് അതിൽ നിന്നുള്ള ആദായത്തിനുള്ള അവകാശവും കുറെയൊക്കെ ഞങ്ങൾക്കുമുണ്ടെന്നു മനസിലാക്കി . അന്നത്തെ ചില കമ്മ്യൂണിസ്റ്റ് നേതാക്കന്മാരാണ് ഞങ്ങളിൽ ആ ചിന്തയൊക്കെ വളർത്തിയെടുത്തത് . അതോടെ തമ്പുരാക്കന്മാർക്കെതിരായി സമരമുറകൾ ആവിഷ്ക്കരിച്ചു . ഞങ്ങൾ താമസിക്കുന്ന ഭൂമിയുടെ അവകാശവും ഞങ്ങൾക്കാണെന്ന് വാദിച്ച് പിക്കറ്റിങ്ങും ജാഥയുമൊക്കെ സംഘടിപ്പിച്ചു . പിന്നെ പോലീസിന്റെ തേർ വാഴ്ചയായിരുന്നില്ലേ?…ഞങ്ങളിൽ കുറേപ്പേരെ അവർ അടിച്ചു പതം വരുത്തി . കുറേപ്പേർ പോലീസിന്റെ ചവിട്ടും തൊഴിയുമേറ്റ് പിടഞ്ഞു മരിച്ചു . ഞാനായിരുന്നു അവരുടെ നേതാവ് . ലോക്കപ്പിലിട്ടു എന്നെയും അവർ കുറെ ഉപദവിച്ചു . ഒടുവിൽഞങ്ങൾ തന്നെ ജയിച്ചു . ഞങ്ങളുടെ അവകാശങ്ങളെല്ലാം ഞങ്ങൾക്ക് തന്നെ കിട്ടി . പക്ഷെ അപ്പോഴേക്കും ഞങ്ങളിൽ കുറേപ്പേർ അതൊന്നും അനുഭവിക്കാനാകാതെ മരിച്ചു പോയിരുന്നു . കുറേപ്പേർ നിത്യ രോഗികളായി . അക്കൂട്ടത്തിൽ ഞാനും നിങ്ങളുടെ വല്യച്ഛനുമൊക്കെ പെട്ടു . എന്ത് പറയാനാ കുഞ്ഞുങ്ങളെ .. അതൊരു കാലം… .എല്ലാമനുഭവിച്ചനുഭവിച്ച് ഞങ്ങളിന്നീ നിലയിലായി ”\n”മതി മുത്തശ്ശാ ..ഇനി മുത്തശ്ശൻ പഴയതൊന്നും ഓർക്കേണ്ട. . ഇനി മുതൽ പുതിയ കാലത്തെപ്പറ്റി നമുക്ക് ചിന്തിക്കാം ”പ്രിയ പറഞ്ഞു\n”അതെ മക്കളെ ഞാനും പഴയതൊക്കെ മറക്കാൻ ശ്രമിക്കുകയാണ് . ആട്ടെ ..നമുക്കിനി ഈ ഓണക്കാലത്തെപ്പറ്റിയും ഇവിടെ നടക്കാൻ പോകുന്ന വിശേഷങ്ങൾക്കുള്ള ഒരുക്കങ്ങളെപ്പറ്റിയും ചിന്തിക്കാം ”\nപിന്നെ മുത്തശ്ശനും ഞങ്ങളും കൂടി നവതിക്കും , ജന്മദിനത്തിനും വിളിക്കേണ്ട ആളുകളുടെ ഒരു ലിസ്റ്റുണ്ടാക്കി . …\nമഴമേഘങ്ങൾ ആകാശത്ത് ഉരുണ്ടുകൂടുന്ന ഒരു പ്രഭാതത്തിലാണ് തിരുവോണം കടന്നു വന്നത് . ശ്രാവണപ്പുലരിയിൽ സാധാരണ കാണുന്ന തെളിച്ചമൊന്നും ആ പ്രഭാതത്തിനുണ്ടായിരുന്നില്ല . അത് കണ്ടു തന്റെ മനസിലും അകാരണമായ ഏതോ വിഷാദവും ഉൽക്കണ്ഠയും കൂട് കൂട്ടി . അച്ഛനുമമ്മയും രഞ്ജുവും അടുത്തുള്ളതു കൊണ്ട് കഴിഞ്ഞ ദിനങ്ങളെല്ലാം ആഹ്ലാദഭരിതമായിരുന്നു . എങ്കിലും അന്നത്തെ പ്രഭാതത്തിൽ ആ ആഹ്ളാദമെല്ലാം കൈവിട്ടു പോകുന്നതായി തോന്നി . തന്നെ പ്രതീക്ഷിച്ച് അഹിതമായ എന്തോ ഒന്ന് വിധി ഒരുക്കിവച്ചിരിക്കുന്നതായും !…..\nമുത്തശ്ശിയും ,അമ്മയും തന്റെ വിവാഹ കാര്യത്തിൽ എതിരഭിപ്രായം പറഞ്ഞു കഴിഞ്ഞിരിക്കുന്നു . മനീഷുമായി ഒരു വിവാഹം സ്വപ്നം കാണേണ്ട എന്ന് അവർ താക്കീതു നൽകിക്കഴിഞ്ഞു . അക്കാര്യം സംസാരിച്ചപ്പോൾ മനുവേട്ടൻ പറഞ്ഞത് താൻ ഈ തീരുമാനവുമായി മുൻപോട്ടു തന്നെ പോകുമെന്നാണ് . അദ്ദേഹം ഇവിടെ വന്നു അച്ഛനെയും അമ്മയെയും എല്ലാം ബോധ്യപ്പെടുത്തിക്കൊള്ളാമെന്നും നമ്മുടെ വിവാഹം ഉറപ്പിച്ച ശേഷമേ മടങ്ങുകയുള്ളൂ എന്നും പറഞ്ഞിട്ടുണ്ട് . എങ്കിലും തന്റെ മനസ്സിന്റെ ആത്മവിശ്വാസം നഷ്ടപ്പെട്ടിരിക്കുന്നു . ഇന്ന് ഇവിടെ എത്തിയ ശേഷം, മനുവേട്ടൻ വിവാഹക്കാര്യം എടുത്തിട്ടാൽ ,അഛനുമമ്മയും എതിർക്കുമെന്ന് തന്നെ തന്റെ മനസ്സ് പറയുന്നു . ഏതായാലും ഏതാനും ദിവസം മുമ്പ് വരെ നിലനിന്നിരുന്ന മനഃസമാധാനം നഷ്ടപ്പെട്ടിരിക്കുന്നു . അതോർത്തു പൂമുഖത്തെ ചാര് ബെഞ്ചിൽ താൻ വിഷാദമൂകയായിരുന്നു . …..\nഅപ്പോഴാണ് രെഞ്ചു ഒരു പൂക്കൂടയുമായി ചിരിച്ചുല്ലസിച്ച് അടുത്തെത്തിയത് .\n”എന്താ മിസ് കേരളക്ക് രാവിലെ തന്നെ ഒരു മൂഡ് ഔട്ട് . ഇന്ന് തിരുവോണമായതിന്റെ സന്തോഷമൊന്നും ആമുഖത്തു കാണാനില്ലല്ലോ . ങാ ഞാൻ മറന്നുപോയി. .ഇന്ന് ചേച്ചിയുടെ ബർത് ഡേ ആണല്ലോ അല്ലെ . ഹാപ്പി ബർത്ത് ഡേ ടു യൂ ”\nഅവളുടെ സംസാരവും ചിരിയും തന്നിൽ ഒരു ചലനവും ഉണ്ടാക്കിയില്ല. അത് കണ്ടു അവൾ തന്നെ പിടിച്ചു കുലുക്കി വീണ്ടും ചോദിച്ചു .\n” പ്രിയേച്ചിക്ക് എന്താ പറ്റിയത് . ഇത്ര സങ്കടത്തോടെ പ്രിയേച്ചിയെ മുമ്പ് ഞാൻ കണ്ടിട്ടില്ലല്ലോ . പ്രിയേച്ചിയുടെ ഉള്ളിൽ എന്തോ ഇരുന്നു വിങ്ങുന്നുണ്ട് . എന്താണെങ്കിലും എന്നോട് പറഞ്ഞോളൂ പ്രിയേച്ചി ” .\n”ഇന്ന് മനുവേട്ടൻ ഇവിടെ വന്ന് വിവാഹക്കാര്യം എടുത്തിട്ടാൽ എന്തൊക്കെ ഉണ്ടാകുമെന്നോർത്തിട്ട് എനിക്ക് ഭയം തോന്നുന്നു മോളെ .”\nഅപ്പോഴേക്കും തന്റെ കണ്ണുകൾ നിറഞ്ഞു വന്നു . താനനുഭവിക്കുന്ന മാനസിക സംഘർഷം എത്രത്തോളമുണ്ടെന്ന് രഞ്ജുവിനു മനസ്സിലായി .\n” പ്രീയേച്ചി ഇത്ര ഭീരുവാണെന്നു ഞാൻ കരുതിയില്ല .സ്വന്തം ഇഷ്ടത്തിന് പ്രിയേച്ചി തിരഞ്ഞെടുത്ത ആളെ അച്ഛനുമമ്മയും അംഗീകരിക്കുകയില്ലെന്ന് പ്രിയേച്ചി കരുതുന്നുണ്ടോ . ”\nഅവളുടെ ചോദ്യം കേട്ട് താൻ ദുഖത്തോടെ തലകുനിച്ചു .\n”അതല്ല മോളെ . മനുവേട്ടൻ ഉയർന്ന ജാതിക്കാരനാണ് . ഞാൻ താഴ്ന്ന ജാതിക്കാരിയും . ഞങ്ങൾ തമ്മിലുള്ള ഒരു വിവാഹം ഈ നാട്ടുകാരും വീട്ടുകാരും അംഗീകരിക്കുമോ എന്നാണു പേടി ”.\n”എന്താ പ്രിയേച്ചി ഇപ്പറയുന്നത് . പ്രിയേച്ചി ഏതു നൂറ്റാണ്ടിലാണ് ജീവിക്കുന്നത് . ഫോറിനിലൊക്കെ പ്രിയേച്ചി പോയി പഠിച്ചത് ഇങ്ങനെയൊരു ചിന്താഗതി വളർത്തിയെടുക്കാനാണോ . അവിടെയൊക്കെ അയച്ചു ചേച്ചിയെ പഠിപ്പിച്ച അച്ഛൻ ഇങ്ങനെയൊരു ചിന്താഗതി വച്ചു പുലർത്തുന്നുണ്ടെന്നു ചേച്ചിക്ക് തോന്നുന്നുണ്ടോ ?”\n”ഇല്ല മോളെ . അച്ഛൻ സമ്മതിച്ചേക്കും. പക്ഷെ ബാക്കിയുള്ളവരെ ഓർത്താണ് എനിക്ക് പേടി . മുത്തശ്ശിയും അമ്മയും ആ രീതിയിലെന്നോട് സൂചിപ്പിക്കുകയും ചെയ്തു . ഈ നാട്ടുകാരിൽ ചിലരെ മുത്തശ്ശിയും വല്ലാതെ ഭയപ്പെടുന്നുണ്ട് .”\n”നാട്ടുകാർ എന്ത് ചെയ്യാനാണ് ചേച്ചി. അൽപം ചിലർ നെറ്റിചുളിച്ചേക്കാം .അസ്സൂയ കൊണ്ട് . അല്ലാതെ ആരും ഇക്കാലത്തു ഇതിനൊന്നും വലിയ വില കല്പിക്കുകയില്ല ”\n”അത് ശരിയാണ് .പക്ഷെ മിത്രൻ നമ്പൂതിരിയും അയാളുടെ ഏതാനും ശിങ്കിടികളും നമ്മളെ ദ്രോഹിക്കാൻ ശ്രമിക്കുന്നുണ്ട് .നിശ്ചയം നടന്നാൽ അവർ എന്തിനും മുതിരുമെന്നാണ് പറഞ്ഞു കേൾക്കുന്നത് ”\n”പക്ഷെ അയാൾ മാത്രം വിചാരിച്ചാൽ ഒന്നും നടക്കുകയില്ല ചേച്ചി . വിവരമുള്ള നാട്ടുകാർ കുറേപ്പേരെങ്കിലും ഇവിടെ ഉണ്ടാവുകയില്ലേ ”\n”അല്ല മോളെ നിനക്കറിയാഞ്ഞിട്ടാണ് . ഈ നാട്ടുകാർക്കെല്ലാം അയാളെയും കൂട്ടരെയും പേടിയാണ് . ഒരു പക്കാ റൗഡി . എന്തിനും മടിക്കാത്തവൻ . വലിയ വിദ്യാഭ്യാസമില്ലാത്ത ഈ നാട്ടുകാരിൽ പലരുടെയും അജ്ഞതയെയാണ് അയാൾ മുതലെടുക്കുന്നത്. കൂ ടാതെ അമ്പലം കമ്മിറ്റിയിലുള്ള സ്വാധീനവും ”\nപ്രിയ പറഞ്ഞത് കേട്ട് രെഞ്ചു ആലോചന നിമഗ്നയായിരുന്നു . എങ്ങിനെയാണ് തന്റെ ചേച്ചിയെ ഈ പ്രതിസന്ധിയിൽ നിന്ന് രക്ഷിക്കേണ്ടതെന്ന് അവൾ ചിന്തിച്ചു . അപ്പോഴാണ് പടി കടന്നു ഉത്സാഹത്തോടെ എത്തുന്ന വിനുവിനെയും ഗിരിജ ചിറ്റയെയും സുരേന്ദ്രൻ ചിറ്റപ്പനെയും അവർ കണ്ടത് . വിനു അസുഖമെല്ലാം മാറി നല്ല ഉന്മേഷവാനായിരിക്കുന്നത് അവർ കണ്ടു .\n”എന്താ രണ്ടു ദേവസുന്ദരികളും അനക്കമറ്റിരിക്കുന്നതു ഞങ്ങളെക്കണ്ടിട്ട് ഒരു മൈൻഡുമില്ലല്ലോ . രണ്ടിന്റെയുംകാറ്റ് ?”പോയോ ‘\nവിനു അടുത്തു വന്ന് കൈ കൊണ്ട് ചില ആംഗ്യവിക്ഷേപങ്ങൾ നടത്തി ഞങ്ങളെ ഉണർത്താൻ നോക്കി . ഞങ്ങളുടെ മൗഢ്യം കണ്ടു അവനു വേദന തോന്നി. എങ്കിലും ഒന്നുമറിയാത്ത മട്ടിൽ ചോദിച്ചു .\n”അല്ല തിരുവോണമായിട്ട് മാവേലിയെക്കാണാത്തതാണോ രണ്ടു പേരും വിഷാദിച്ചിരിക്കാൻ കാരണം . ഇവിടെ രണ്ടു പേർ കഴിഞ്ഞ ദിവസങ്ങളിലെല്ലാം തകൃതിയായി പൂവിട്ടു കൊണ്ടിരിക്കുകയാണ് എന്നാണല്ലോ ഞാനറിഞ്ഞത് . ഇന്നിപ്പോൾ തിരുവോണമായിട്ട് ആ ഉത്സാഹമൊന്നും കാണുന്നില്ലല്ലോ . എന്തുപറ്റി ?..\nവിനുവിന്റെ സംഭാഷണം കേട്ട് പുറകെയെത്തിയ ഗിരിജ ചോദിച്ചു\n”എന്തുപറ്റി മക്കളെ ഇന്ന് പൂമാറ്റമൊന്നും നടത്തുന്നില്ലേ ?..രണ്ടുപേരെയും കണ്ടിട്ട് എന്തോ സങ്കടമുള്ളതുപോലെ തോന്നുന്നു ” .\nഗിരിജചിറ്റയുടെ ചോദ്യം കേട്ട് , ഞാൻ തലയുയർത്തി നോക്കി . .\n”ഒന്നുമില്ല ചിറ്റേ . ഇന്ന് നല്ല സുഖം തോന്നിയില്ല. അതുകൊണ്ടു പൂമാറ്റലെല്ലാം അല്പം താമസിച്ചുപോയി . അത് സാരമില്ല. ഞങ്ങളിപ്പോൾ തന്നെ തുടങ്ങാം”\n” എന്നാൽ വേഗം വരൂ . നമുക്ക് പൂമാറ്റിത്തുടങ്ങാം”.\nഅങ്ങിനെപറഞ്ഞുകൊണ്ടു ഗിരിജ പൂക്കളത്തിന്റെ മധ്യത്തിൽ വച്ചിരുന്ന ഓണത്തപ്പന്റെ മുകളിൽ കുരുത്തോലക്കഷണങ്ങൾ വാരിവിതറി . പിന്നെ അരിമാവ് കൊണ്ട് അലങ്കരിച്ചു . എല്ലാറ്റിനും പ്രിയയും രഞ്ജുവും യാന്ത്രികമായി കൂടി . അല്പം കഴിഞ്ഞു മുത്തശ്ശി ഒരു ചെറിയ ഓട്ടുരുളിയിൽ പൂവടയുമായെത്തി\n.”അല്ല നിങ്ങൾ എപ്പോളെത്തി ?..എവിടെ വിനുക്കുട്ടൻ ?..അവന്റെ മുറിവെല്ലാം ഉണങ്ങിയോ ?.”അപ്പോൾ വിനുക്കുട്ടൻ മുത്തശ്ശിയുടെ സമീപമെത്തി പറഞ്ഞു .\n”ഞാനിവിടെത്തന്നെ ജീവനോടെയുണ്ട് മുത്തശ്ശി .എനിക്കൊന്നും പറ്റിയിട്ടില്ലല്ലോ\n”എന്നാലും എന്റെ പൊന്നുമോനെ നിനക്ക് അപകടമുണ്ടായിട്ട് മുത്തശ്ശി അറിഞ്ഞില്ലല്ലോടാ . എല്ലാം കുറേക്കഴിഞ്ഞ് അമ്മു പറയുമ്പോഴാണ് ഞാനറിഞ്ഞത് . ഈശ്വരൻ തുണച്ചു . അല്ലെങ്കിൽ എന്റെ കുട്ടിയെ ….”ബാക്കി പറയുവാനാകാതെ മുത്തശ്ശി വിതുമ്പി നിന്നു . മുത്തശ്ശിയുടെ കണ്ണുകളിൽ നിന്നും കണ്ണുനീർ ഒഴുകി താഴെ പതിച്ചു .\nഅതുകണ്ടു വിനു മുത്തശ്ശിയെ ചേർത്തുപിടിച്ചു കൊണ്ട് പറഞ്ഞു .\n”എനിക്കൊന്നും പറ്റിയില്ലല്ലോ മുത്തശി .പിന്നെ മുത്തശ്ശി എന്തിനാ വെറുതെ വിഷമിക്കുന്നത് .”അവൻ മുത്തശ്ശിയുടെ കണ്ണുകൾ തുടച്ചു കൊടുത്തു . എന്നിട്ട് വിഷയം മാറ്റാനായി പറഞ്ഞു\n”മുത്തശ്ശി ഇതുകണ്ടോ രണ്ടു പ്രതിമകൾ ഇരിക്കുന്നത് . ഇവരെ ഓണത്തപ്പന് പകരമായി ആരെങ്കിലുംഇവിടെ കൊണ്ടുവന്നു സ്ഥാപിച്ചതാണോ ?”മറ്റുള്ളവരുടെ ശ്രദ്ധതിരിക്കാനായി, ഞങ്ങളെ ചൂണ്ടി വിനു പറഞ്ഞത് കേട്ട് മുത്തശ്ശിയടക്കം എല്ലാവരും ചിരിച്ചു .\n. അപ്പോൾ ഗിരിജ പറഞ്ഞു . .\n”അതെ അമ്മെ ഞാൻ നോക്കുമ്പോൾ രണ്ടു മഹതിമാർ ഇവിടെ കല്ലുപോലെ ഇരിക്കുന്നു . പൂമാറ്റാനുള്ള പരിപാടിയൊന്നും കണ്ടില്ല . എങ്കിൽപ്പിന്നെ ഞാൻ ചെയ്തുകളയാം എന്ന് വിചാരിച്ചു ”\nമുത്തശ്ശി അതുകേട്ട് എന്നെ നോക്കി. എന്റെ ഉത്സാഹമില്ലായ്മ മുത്തശി രാവിലെ മുതൽ ശ്രദ്ധിച്ചിരുന്നു . എന്താണതിന് കാരണമെന്ന് അവർ കുറെയൊക്കെ ഊഹിച്ചിരുന്നു. . താൻ എടുത്തു ചാടുന്നത് തീയിലേക്കാണോ എന്നസംശയം മുത്തശ്ശിയുടെ ഉൾത്തടത്തെയും വല്ലാതെ ചുട്ടുപൊള്ളിച്ചു. തന്റെ പേരക്കുട്ടിയോട് സഹതാപത്തിന്റെ നേർത്ത അല മനസ്സിൽ പൊന്തി വരുകയും ചെയ്തു .\nഈ പ്രതിസന്ധി ഘട്ടത്തിൽനിന്നും തൻറെ കൊച്ചുമകളെ രക്ഷിക്കേണ്ടത് എങ്ങിനെയെന്നറിയാതെ ആ പഴമനസ്സു കുഴങ്ങി നിന്നു\n”അല്ല …അമ്മയുമിപ്പോൾ പ്രിയമോളെപ്പോലെയായല്ലോ . ഇന്ന് തിരുവോണമായിട്ട് നിങ്ങൾക്കൊക്കെ എന്ത് പറ്റി ?..” .ഗിരിജയുടെ ചോദ്യം മുത്തശ്ശിയെ ഉണർത്തി\nഗിരിജ കഥയറിയാതെ ആട്ടം കാണുകയാണെന്നു മുത്തശ്ശിക്ക് അറിയാമായിരുന്നു .അവർ വിഷാദം വെടിഞ്ഞു ഉത്സാഹം നടിച്ചു\n” അല്ല സുരേന്ദ്രൻ എവിടെ ?..കണ്ടില്ലല്ലോ . ”\n” അച്ഛന്റെ അടുത്തുണ്ടാകുമമ്മേ” . മുത്തശ്ശിയുടെ ചോദ്യം കേട്ട് ഗിരിജ അലക്ഷ്യ ഭാവത്തിൽ പറഞ്ഞു . എന്നിട്ട് മുത്തശിയെ ക്ഷണിച്ചു കൊണ്ട് പറഞ്ഞു .”അമ്മയും ഞങ്ങളുടെ കൂടെ കൂടിക്കോളൂ ”\nമൂവരും കൂടി പൂമാറ്റൽ ആരംഭിച്ചു. ഇതിനിടയിൽ വിനുവും അയ്യപ്പനും കൂടി മുത്തശ്ശനെ അകത്തു നിന്നും എടുത്തു കൊണ്ട് വന്നു ചാരുകസേരയിൽ ഇരുത്തി . സുരേന്ദ്രനും അവരെ സഹായിച്ചു . ആർപ്പു വിളികളുടെ അകമ്പടിയോടെ, ഗിരിജ ഓണ വില്ലുകൊണ്ടു അട കുത്തിയെടുത്തു . പിന്നീട് ശർക്കരയും തേങ്ങയും ചേർത്ത് സ്വാദിഷ്ടമാക്കിയ അട മുത്തശ്ശി എല്ലാവർക്കും വിതരണം ചെയ്തു. ഞങ്ങൾ അപ്പോഴേക്കും നഷ്ടപ്പെട്ട ഉത്സാഹം വീണ്ടെടുത്തു കഴിഞ്ഞിരുന്നു . പൂമാറ്റൽ കഴിഞ്ഞ് മുത്തശ്ശിയോടൊപ്പം അടുക്കളയിലേക്കു ചെന്നു . വിഭവങ്ങൾ ഒരുക്കുവാൻ എല്ലാവരും ഒത്തു കൂടി . രണ്ഞു തമാശകൾ പറഞ്ഞു എല്ലാവരെയും ചിരിപ്പിച്ചു . വിനു എത്തിയതോടെ പൂരപ്പറമ്പിൽ വെടിക്കെട്ടിന് തീപിടിച്ചത് പോലെ അരങ്ങു കൊഴുത്തു . മുത്തശ്ശിയുടെ പുറകിൽഒളിഞ്ഞു നിന്ന് വിനു കാച്ചിവക്കുന്ന പപ്പടങ്ങൾ മോഷ്ടിച്ച് കൊണ്ടിരുന്നു . അത് രഞ്ജുവാണെന്നു മുത്തശ്ശി വിചാരിച്ചു .\n”രഞ്ജുമോളെ പപ്പടം കാച്ചി വക്കുന്നത് തീർത്താൽ നമ്മൾ മാത്രമല്ലല്ലോ . ഉച്ചയൂണിനു ആൾക്കാരെ ക്ഷണിച്ചിട്ടില്ലേ ” മുത്തശ്ശി അവളെ ശാസിച്ചു .\nഅത് കേട്ട് പരിഭവത്തോടെ രണ്ഞു പറഞ്ഞു .\n”മുത്തശ്ശിക്ക് എപ്പോഴും എന്നെയാണ് സംശയം . പപ്പടക്കള്ളൻ മുത്തശ്ശിയുടെ തൊട്ടു പുറകിൽ തന്നെയുണ്ട്”.\nമുത്തശ്ശി തിരിഞ്ഞു നോക്കി . വിനുവാണെന്നു കണ്ടു ചെവിയിൽ പിടിച്ച് തിരിച്ചു കൊണ്ട് പറഞ്ഞു . ”അമ്പടാ കള്ളാ നിന്റെ കുഞ്ഞിലത്തെ കുറുമ്പിനു ഒട്ടും കുറവില്ലല്ലോ കുട്ട്യേ ?”\n”പണ്ട് മുത്തശ്ശി കാണാതെ പറമ്പില് വല്ല മരപ്പൊത്തിലും മറഞ്ഞിരിക്കണ വിനുക്കുഞ്ഞിനെ എത്ര തവണയാ ഞാൻ പിടിച്ചുകൊണ്ടുവന്നിട്ടുള്ളത് . ഇപ്പഴും ആ ചെറിയകുട്ടീടെ അന്തി തന്നെയാ വിനൂ ”\nഅമ്മിണിയമ്മയുടെ പറച്ചിൽ കേട്ട് മുത്തശ്ശി ചെവിയിലെ പിടുത്തംവിട്ടു വാത്സല്യത്തോടെ പറഞ്ഞു . ”ഇപ്പഴും നീയെന്നെ പറ്റിക്കുകയാണല്ലേ ”.\nഅതോടെ വിനു ചെവി തിരുമ്മിക്കൊണ്ട് വേഗത്തിൽ അവിടെ നിന്നും നടന്നു നീങ്ങി . നടക്കുന്നതിനിടയിൽ പറഞ്ഞു .\n”ഹോ മുത്തശ്ശിക്കിപ്പോഴും വയസ്സായിട്ടൊന്നുമില്ലാട്ടോ. എന്തൊരു ശക്തിയാ പിടുത്തതിന് . എന്റെ ചെവി മുറിഞ്ഞൂന്ന് തോന്നണു . ”\nഅതുകേട്ട് എല്ലാവരും ഉച്ചത്തിൽ ചിരിച്ചു. അങ്ങനെ തമാശകളും പൊട്ടിച്ചിരികളുമായി പെണ്ണുങ്ങൾ പാചകത്തിൽ ഏർപ്പെട്ടു . പുറത്തു സുരേന്ദ്രനും മാധവനും വെടിവട്ടവുമായി കൂടുന്നിടത്ത് വിനു എത്തി .\nCategoriesMagazine, Update Tags223, rithusamkramam 30, sudha ajith\nPrevious PostPrevious ശ്രീനാരായണായ’ :ദർശനത്തിന്റെ കല\nNext PostNext Tobacco : Disease –Disability- Death


പുൽകോർട്ടിൽ വീണ്ടും ഫെഡറർ വസന്തം\nWeb Desk Jul 16, 2017, 09:22 pm IST\nവിംബിൾഡണിൽ പുതുചരിത്രം രചിച്ച് ടെന്നീസ് ഇതിഹാസം റോജർ ഫെഡറർ. പുരുഷ സിംഗിൾസ് കലാശപ്പോരാട്ടത്തിൽ ക്രൊയേഷ്യൻ താരം മാരിൻ സിലിച്ചിനെ നേരിട്ടുള്ള സെറ്റുകൾക്ക് കീഴടക്കിയ സ്വിസ് താരം പുൽകോർട്ടിലെ എട്ടാം കിരീടം സ്വന്തമാക്കി. ഫെഡററിന്‍റെ കരിയറിലെ 19-ാം ഗ്രാൻസ്ലാം കിരീടമാണിത്. വിംബിൾഡൺ കിരീടം നേടുന്ന ഏറ്റവും പ്രായം കൂടിയ താരമെന്ന റെക്കോർഡും 35 കാരനായ ഫെഡറർ സ്വന്തം പേരിൽ കുറിച്ചു.\nവിംബിൾഡണിലെ ഇതിഹാസ തുല്യമായ പ്രയാണം തുടന്ന് റോജർ ഫെഡറർ. പുരുഷ സിംഗിൾസ് ഫൈനലിൽ ക്രൊയേഷ്യൻ താരം മാരിൻ സിലിച്ചിനെ നേരിട്ടുള്ള സെറ്റുകൾക്ക് കീഴടക്കിയ ഫെഡറർ വിംബിൾഡണിലെ എട്ടാം കിരീടം സ്വന്തമാക്കി. സ്കോർ 6-3, 6-1, 6-4.\nഎതിരാളികൾക്ക് ഒരു സെറ്റുപോലും വിട്ടുകൊടുക്കാതെയാണ് ഇത്തവണ ഫെഡറർ കിരീടത്തിൽ മുത്തമിട്ടത്. ഇതോടെ ഓപ്പൺ, അമച്വർ കാലഘട്ടങ്ങളിൽ ഏറ്റവും കൂടുതൽ തവണ വിംബിൾഡൺ നേടുന്ന താരമെന്ന റെക്കോർഡും ഫെഡറർ പേരിൽ കുറിച്ചു. ഓപ്പൺ കാലത്തെ പീറ്റ് സാംപ്രാസിന്‍റെയും അമച്വർ കാലത്തെ വില്യം റെൻഷോയുടേയും ഏഴു കിരീട നേട്ടമാണ് ഫെഡറർ മറികടന്നത്.\nവിംബിൾഡൺ നേടുന്ന ഏറ്റവും പ്രായമേറിയ താരമെന്ന റെക്കോർഡും ഫെഡറർ സ്വന്തം പേരിൽ കുറിച്ചു. 1975 ൽ 32-ാം വയസിൽ കിരീടം നേടിയ അർതർ ഷെയുടെ റെക്കോർഡാണ് സ്വിസ് താരം മറികടന്നത്. അഞ്ച് തവണ വീതം ഓസ്ട്രേലിയൻ ഓപ്പണും യു എസ് ഓപ്പണും ഒരു തവണ ഫ്രഞ്ച് ഓപ്പണും നേടിയ ഫെഡറർ ഏറ്റവും കൂടുതൽ ഗ്രാൻസ്ലാം കിരീട നേട്ടവുമായി ടെന്നീസിന്‍റെ നെറുകയിലേക്ക് കുതിച്ചുകൊണ്ടിരിക്കുകയാണ്.


സഫ്ദര് ഹാഷ്മി നാടകോത്സവത്തില് കുട്ടികളുടെ വിഭാഗത്തില് ‘ഒറ്റുകാരന്’ മികച്ച നാടകം\nന്യൂദല്‍ഹി: ദല്‍ഹി കേന്ദ്രമായി നടത്തുന്ന സഫ്ദര് ഹാഷ്മി നാടകോത്സവത്തില് കുട്ടികളുടെ വിഭാഗത്തില് ‘ഒറ്റുകാരന്’ എന്ന നാടകം മികച്ച നാടകമായി തെരഞ്ഞെടുക്കപ്പെട്ടു. ജനസംസ്‌കൃതി നോര്‍ത്ത് അവന്യൂ – ഗോല് മാര്‍ക്കറ്റ് ബ്രാഞ്ചാണ് ഈ നാടകം അവതരിപ്പിച്ചത്. വര്‍ത്തമാനകാല വര്‍ഗീയ രാഷ്ട്രീയം മൃഗങ്ങളുടെ രൂപത്തില് അവതരിപ്പിച്ച ഈ നാടകം സംവിധാനം ചെയ്ത എം.വി സുനില്കുമാറാണ് മികച്ച സംവിധായകന്.\nജനസംസ്‌കൃതി മയൂര് വിഹാര് ഫേസ്3ബ്രാഞ്ച് അവതരിപ്പിച്ച ‘കുപ്പിവെള്ളപുരം’ എന്ന നാടകം മികച്ച രണ്ടാമത്തെ നാടകമായി തെരഞ്ഞെടുക്കപ്പെട്ടു. ആഹര്‍ഷ് ആര് പി എസ് രചിച്ച, ജല ദൗര്‍ലഭ്യത്തിന്റേയും കുപ്പിവെള്ള ചൂഷണത്തിന്റെയും കഥ പറയുന്ന ഈ നാടകം സംവിധാനം ചെയ്തത് അനിഷ് ഡി ഉണ്ണിയും ജെ സി നവനീതും ചേര്‍ന്നാണ്. ജനസംസ്‌കൃതി ദ്വാരക ബ്രാഞ്ച് അവതരിപ്പിച്ച ലക്ഷ്മി ബാലചന്ദ്രന് സംവിധാനം ചെയ്ത ‘പാഠം 1: എലിതന്ത്രം’ എന്ന നാടകം മികച്ച മൂന്നാമത്തെ നാടകമായി തെരഞ്ഞെടുക്കപ്പെട്ടു.\nജനസംസ്‌കൃതി മയൂര് വിഹാര് ഫേസ്2അവതരിപ്പിച്ച ദി യൂണിവേഴ്സ് എന്ന നാടകത്തില് സ്റ്റീഫന് ഹോക്കിങ്‌സിന്റെ കഥാപാത്രത്തെ ജീവസുറ്റതാക്കിയ നവീന് നീലകണ്ഠര് മികച്ച നടാനായി തെരഞ്ഞെടുക്കപ്പെട്ടു. ജനസംസ്‌കൃതി ആര് കെ പുരം ബ്രാഞ്ച് അവതരിപ്പിച്ച ആല്ഫബെഡ് എന്ന നാടകത്തില് നിമ്മി എന്ന കഥാപാത്രത്തെ അവതരിപ്പിച്ച മയൂഖ ഹരി മികച്ച അഭിനേത്രിയായി തെരെഞ്ഞെടുക്കപെട്ടു.\nകുപ്പിവെള്ളപുരത്തിലെ അഭിനയത്തിന് ധനസ് ഡി മികച്ച രണ്ടാമത്തെ നടനായും, ജനസംസ്‌കൃതി രോഹിണി ബ്രാഞ്ച് അവതരിപ്പിച്ച നിധി എന്ന നാടകത്തിലെ അഭിനയത്തിന് സ്മിനു വളപ്പില മികച്ച രണ്ടാമത്തെ നടിയായും തെരഞ്ഞെടുക്കപ്പെട്ടു. നന്മ എ വി, ഗായത്രി എം രമേശ്, അശ്വിന് കെ എന്, അനാമിക എസ് ദിനേശ്, അര്‍ജുന് കൃഷ്ണ എന്നിവര് അഭിനയത്തിനുള്ള പ്രത്യേക ജൂറി പുരസ്‌ക്കാരം സ്വന്തമാക്കി.\nരോഹിണി സെക്ടര് 18 ലെ ടെക്‌നിയ ഓഡിറ്റോറിയത്തിലാണ് കുട്ടികളുടെ നാടക മത്സരം അരങ്ങേറിയത്. സഫ്ദര് ഹാഷ്മിയുടെ ഓര്‍മയില് ജനസംസ്‌കൃതി നടത്തിയ 28മത് നാടകോത്സവത്തിന് ഇതോടെ തിരശീല വീണു. സമാപന സമ്മേളനം പ്രഫസര് ഓംചേരി എന് എന് പിള്ള ഉദ്ഘാടനം ചെയ്തു. ഡോ സാംകുട്ടി പട്ടംകരി, ഡോ ഗുരുവായൂര് ടി വി മണികണ്ഠന്, സിനിമ പ്രവര്‍ത്തക ജോളി ചിറയത്ത് തുടങ്ങിയവര് സംസാരിച്ചു. ജനസംസ്‌കൃതി പ്രസിഡന്റ് ശശികുമാറ്, ജനറല് സെക്രട്ടറി വിനോദ് കമ്മാളത്ത്, എം വി സന്തോഷ് തുടങ്ങിയവര് സംബന്ധിച്ചു.


1900 ജനുവരി 8-നു കാലിഫോര്‍ണിയയില് ലോസ് ഏന്‍ജല്‍സില് ചെയ്ത പ്രസംഗം\nലോകമൊട്ടുക്കു യുഗങ്ങളിലുടനീളം അലൌകികത്തില് വിശ്വാസമുണ്ടായിട്ടുണ്ട്. അസാധാരണസംഭവങ്ങളെപ്പറ്റി നമ്മളൊക്കെ കേട്ടിട്ടുണ്ട്, നമ്മളില് പലര്‍ക്കും അവയെപ്പറ്റി വ്യക്തിപരമായ ചില അനുഭവങ്ങളും ഉണ്ടായിട്ടുണ്ട്. എന്റെ സ്വന്തം അനുഭവത്തില് വന്ന ചില വസ്തുതകള് നിങ്ങളോടു പറഞ്ഞുകൊണ്ടുതന്നെ വിഷയം അവതരിപ്പിക്കാം. മനസ്സില് വല്ല ചോദ്യവുമായി വല്ലവരും ചെന്നാല് അവയ്ക്ക് ഉടന് മറുപടി കൊടുക്കുന്ന ഒരാളെക്കുറിച്ച് ഒരിക്കല് ഞാന് കേട്ടു. അയാള് സംഭവങ്ങള് മുന്‍കൂട്ടി പറയുമെന്ന വിവരവും ധരിച്ചു. ഞാന് കുതുകിയായി. ചില കൂട്ടരോടൊത്ത് അയാളെക്കാണാന് ചെന്നു. ഞങ്ങള്‍ക്കോരോരുത്തനും മനസ്സില് ചിലതു ചോദിക്കാനുണ്ടായിരുന്നു. തെറ്റു പറ്റാതിരിക്കാന് ഞങ്ങള് ചോദ്യങ്ങള് എഴുതി പോക്കറ്റിലിട്ടു. അയാള് ഞങ്ങളിലൊരുവനെ കണ്ടയുടന് ഞങ്ങളുടെ ചോദ്യങ്ങള് എടുത്തു പറഞ്ഞു. അവയ്ക്കുത്തരവും തന്നു. പിന്നെ അയാള് കടലാസ്സില് ചിലതെഴുതി, മടക്കി, പുറത്തടയാളം വെയ്ക്കാന് എന്നോടാവശ്യപ്പെട്ടിട്ടു പറഞ്ഞു: ‘അതു നോക്കേണ്ട. നിങ്ങളുടെ പോക്കറ്റിലിടുക. ഞാന് ചോദിക്കുന്നതുവരെ അതവിടെ കിടക്കട്ടെ.’ അങ്ങനെ മുറയ്ക്ക് ഒരോരുത്തനോടും അടുത്തതായി ഭാവിയില് ഞങ്ങള്‍ക്കു ഭവിക്കുന്ന ചില സംഗതികള് അയാള് ഞങ്ങളോടു പ്രവചിച്ചു. പിന്നെ പറഞ്ഞു: ‘ഇനി, ഒരു വാക്കോ വാക്യമോ വിചാരിക്കുക. നിങ്ങള്‍ക്കിഷ്ടമുള്ള ഏതെങ്കിലും ഭാഷയില്‍നിന്ന്.’ ഞാന് സംസ്കൃതത്തിലെ ഒരു നെടുങ്കന് വാക്യം ഓര്‍ത്തു. അയാള്‍ക്കറിഞ്ഞുകൂടാത്ത ഒരു ഭാഷ. ‘ഇനി പോക്കറ്റില് നിന്നു കടലാസെടുക്കുക.’ അയാള് പറഞ്ഞു. ആ സംസ്കൃതവാക്യമുണ്ട്, അവിടെ എഴുതിയിരിക്കുന്നു! അയാള് അത് ഒരു മണിക്കൂര് മുമ്പേ എഴുതിയിരുന്നു. ‘ഞാന് എഴുതിയിട്ടുള്ളതിന്നുറപ്പായി ഈ മനുഷ്യന് ഈ വാചകം വിചാരിക്കും’ എന്നു നിരൂപിച്ചിട്ട് അതു ശരിയായിരുന്നു. ഞങ്ങളില് വേറൊരാളോടും ഒരു വാചകം വിചാരിക്കാന് പറഞ്ഞു. അയാളും അതുപോലൊരു കടലാസ്സ് എഴുതിക്കിട്ടിയത് അടയാളം വെച്ചു പോക്കറ്റിലിട്ടിരുന്നു. അയാള് അറബിയിലാണ് ഒരു വാക്യം വിചാരിച്ചത്. അതറിയാന് ആ മനുഷ്യന് അത്രയും ഇടയില്ല. അതു ഖുര്-ആനിലെ ഏതോ ഒരു വാക്യമായിരുന്നു. ഇതും കടലാസ്സില് എഴുതിയിരുന്നതായി എന്റെ സ്നേഹിതന് കണ്ടു.\nഞങ്ങളില് വേറൊരുവന് വൈദ്യനായിരുന്നു. അയാള് ജര്‍മ്മന് ഔഷധഗ്രന്ഥത്തില്‍നിന്ന് ഒരു വാക്യമാണ് വിചാരിച്ചത്. അത് അയാളുടെ കടലാസ്സിലും എഴുതിയിരുന്നു.\nകുറേ നാളുകള്‍ക്കുശേഷം ഞാന് ഈ മനുഷ്യന്റെയടുക്കല് വീണ്ടും ചെന്നു. മുമ്പു ഞാന് ഏതോ തരത്തില് വ്യാമോഹിപ്പിക്കപ്പെട്ടതാവണം എന്നു വിചാരിച്ചുകൊണ്ട് മറ്റു സ്നേഹിതന്മാരെയും കൂട്ടി. ഇത്തവണയും അയാള് ആശ്ചര്യകരമാംവണ്ണം വിജയിച്ചു പുറത്തു വന്നു.\nവേറൊരിക്കല് ഞാന് ഭാരതത്തിലെ ഹൈദ്രാബാദ് നഗരത്തിലായിരുന്നു. അവിടെയൊരു ബ്രാഹ്മണനെപ്പറ്റി എന്നോടു ചിലര് പറഞ്ഞു. അയാള്‍ക്ക് അനേകം സാധനങ്ങള് ഉളവാക്കാം. എവിടെ നിന്നെന്ന് ആര്‍ക്കും അറിവില്ല. അയാള് അവിടെ പ്രവൃത്തിയിലാണ്, ഒരു മാന്യസജ്ജനം, ഈ സൂത്രങ്ങള് എനിക്കു കാണിച്ചു തരണമെന്ന് ഞാന് അയാളോടു പറഞ്ഞു. യാദൃച്ഛികമായിട്ടാണ്, അയാള്‍ക്കെന്തോ പനിയായിരുന്നു. ഭാരതത്തില് പരക്കെ ഒരു വിശ്വാസമുണ്ട്, ഒരു പുണ്യപുരുഷന് രോഗിയുടെ മേല് കൈവെച്ചാല് അയാള് സ്വസ്ഥനാകുമെന്ന്. ഈ ബ്രാഹ്മണന് എന്റെയടുക്കല് വന്നു. ‘മഹാത്മന്, അങ്ങയുടെ കൈ എന്റെ നെറ്റിയില് വെച്ചാലും, എന്റെ പനി പോകട്ടെ’ എന്നായി. ആകട്ടെ, കൊള്ളാം. പക്ഷേ നിങ്ങളുടെ സൂത്രങ്ങള് എനിക്കു കാണിച്ചുതരൂ’ എന്നു ഞാനും. അയാള് സമ്മതിച്ചു. അയാള് ആഗ്രഹിച്ചതിന്‍വണ്ണം ഞാന് അയാളുടെ നെറ്റിയില് കൈവെച്ചു. പിന്നീട് അയാള് വാഗ്ദാനം നിറവേറ്റാന് വന്നു. അയാളുടെ അരയ്ക്ക് ഒരു കീറത്തുണിയേ ഉള്ളൂ. ബാക്കിയെല്ലാം മാറ്റിവെച്ചു. എന്റെ പക്കല് ഒരു പുതപ്പുണ്ട്, തണുപ്പായിരുന്നതുകൊണ്ട് അതു ഞാന് അയാള്‍ക്കു ചുറ്റിപ്പുതയ്ക്കാന് കൊടുത്തു. അയാളെ ഒരു സ്ഥലത്തിരുത്തി. ഇരുപത്തഞ്ചു ജോഡി കണ്ണുകള് അയാളെ ഉറ്റുനോക്കുന്നു. അയാള് പറഞ്ഞു: ‘ഇതാ നോക്കൂ. നിങ്ങള്‍ക്കു വേണ്ടതെന്തെന്നാല് എഴുതുക’ ഞങ്ങളെല്ലാം ആ നാട്ടിലൊരിക്കലും ഉണ്ടാകാത്ത പഴങ്ങളുടെ പേരുകളെഴുതി-മുന്തിരിക്കുലകളെന്നും, മധുരനാരങ്ങയെന്നും മറ്റും. ആ കടലാസ്സുകഷണങ്ങള് അയാള്‍ക്കു കൊടുത്തു. ഉടന് വന്നു, അയാളുടെ പുതപ്പിന്റെ അടിയില്‍നിന്നു കൊട്ടക്കണക്കിനു മുന്തിരിങ്ങയും നാരങ്ങയും മറ്റും. ആ പഴമെല്ലാംകൂടെ തൂക്കിയാല് അയാളുടെ ഇരട്ടി തൂക്കം കാണും. അയാള് ഞങ്ങളോട് ആ പഴങ്ങള് തിന്നാന് പറഞ്ഞു. ഞങ്ങളില് ചിലര് മടിച്ചു. അതു മയക്കുവിദ്യയാണെന്നു വിചാരിച്ചിട്ട്. പക്ഷേ ആ മനുഷ്യന് സ്വയം തിന്നുതുടങ്ങി. അപ്പോള് ഞങ്ങളെല്ലാവരും തിന്നു. അതൊക്കെ നന്നായിരുന്നു.\nഅയാള് റോസാപ്പുക്കൂട്ടമുളവാക്കി അവസാനിപ്പിച്ചു. ഓരോ പൂവും അവികലം, ഇതളുകളില് മഞ്ഞുതുള്ളിവരെ-ഒന്നും ഉടഞ്ഞിരുന്നില്ല. ഒന്നും ചതഞ്ഞിരുന്നില്ല. അതോ, അവയുടെ കൂട്ടങ്ങള്‍തന്നെ! വിശദീകരണം ചോദിച്ചപ്പോള് അയാള് പറഞ്ഞു: ‘ഇതെല്ലാം കയ്യടക്കമാണ്. ’\nഎന്തായാലും അതു വെറും കയ്യടക്കമാകുക അസാധ്യമെന്നു തോന്നി. എവിടെനിന്നാവാം ഇത്ര വലിയ അളവില് സാധനങ്ങള് കിട്ടാന് അയാള്‍ക്ക് കഴിഞ്ഞത്?\nശരി, ഇങ്ങനെ പലതും ഞാന് കണ്ടു. ഭാരതത്തില് പര്യടനം ചെയ്താല് ഇത്തരം കാര്യങ്ങള് നൂറുകണക്കിനു കാണാം. ഇവ എല്ലാ നാടുകളിലുമുണ്ട്. ഈ നാട്ടിലും കാണാം, ഇത്തരം ചില അത്ഭുതസംഗതികള്. സ്വാഭാവികമായും ഇതില് കുറെ ചതിയുണ്ട്. സംശയമില്ല. എന്നാല് ചതി കാണുമ്പോഴൊക്കെ അതൊരനുകരണമാണെന്നു നിങ്ങള്‍ക്കു സമ്മതിക്കേണ്ടിവരും. കുറച്ചു സത്യം എവിടെയോ ഉണ്ടാവണം. അതിനെയാണനുകരിക്കുന്നത്. ശൂന്യത്തെ അനുകരിക്കാന് വയ്യ. വസ്തുതയാ സത്യമായ ഒന്നിന്റെയാവണം അനുകരണം.\nഭാരതത്തില്, അതിപുരാതനകാലങ്ങളില്, ആയിരമായിരത്താണ്ടുകള്‍ക്കുമുമ്പ്, ഇന്നത്തേതിലും കൂടുതല് ഇത്തരം വസ്തുതകള് സംഭവിച്ചിരുന്നു. നാട്ടില് ആളുകള് വളരെ തിങ്ങിപ്പാര്‍പ്പാക്കുമ്പോള് മാനസികശക്തി ക്ഷയിക്കുമെന്ന് എനിക്കു തോന്നി. ആള്‍പ്പാര്‍പ്പു ചുരുങ്ങിയ വലിയൊരു നാടുണ്ടെങ്കില് അവിടെ, പക്ഷേ മാനസികശക്തി അധികമുണ്ടാവാം. അപഗ്രഥനമനസ്സായ ഹിന്ദു ഈ വസ്തുതകളെ എടുത്തന്വേഷിച്ചു. അവര് ചില അത്ഭുതസിദ്ധാന്തങ്ങളിലെത്തുകയും ചെയ്തു. അതായത്, അവര് അതിനെക്കൊണ്ടൊരു ശാസ്ത്രമുണ്ടാക്കി. ഇതെല്ലാം അസാധാരണങ്ങളെങ്കിലും പ്രകൃതിയില് പെട്ടവതന്നെ എന്നവര് കണ്ടെത്തി. പ്രകൃതിയില് കവിഞ്ഞൊന്നുമില്ല. അവ നിയമവിധേയങ്ങളാണ്. മറ്റേതൊരു ഭൌതികപ്രതിഭാസവും പോലെതന്നെ. ഒരുവന് അത്തരം സിദ്ധികളുമായി ജനിക്കുന്നതു പ്രകൃതിയുടെ ചാപല്യമല്ല. അവയെ മുറയ്ക്കു പഠിക്കാം, അഭ്യസിക്കാം, ആര്‍ജ്ജിക്കാം. ഈ ശാസ്ത്രത്തെ അവര് ‘രാജയോഗ’മെന്നു വിളിക്കുന്നു. ഈ ശാസ്ത്രപ്പഠിപ്പു പുലര്‍ത്തുന്നവര് ആയിരക്കണക്കിനുണ്ട്. ആ ജനതയ്ക്കു മുഴുവന് ഇത് ആഹ്നികോപാസനയുടെ ഒരംശവുമായിരിക്കുന്നു.\nഅവര് എത്തിച്ചേര്‍ന്ന സിദ്ധാന്തം. ഈ അസാധാരണസിദ്ധികളെല്ലാം മനുഷ്യന്റെ മനസ്സിലുണ്ടെന്നാണ്. ഈ മനസ്സ് വിശ്വമനസ്സിന്റെ ഒരംശമാണ്. ഓരോ മനസ്സും മറ്റൊരോ മനസ്സുമായി സംബന്ധമാണ്. ഓരോ മനസ്സും, അത് എവിടെ നിലകൊള്ളുന്നതായാലും സമസ്തലോകവുമായി സത്യമായ സംസര്‍ഗ്ഗത്തിലാണ്.\nവിചാരസംക്രമണമെന്ന പ്രതിഭാസം എന്നെങ്കിലും ശ്രദ്ധിച്ചിട്ടുണ്ടോ? ഇവിടെ ഒരുവന് ഒന്നു വിചാരിക്കുന്നു, ആ വിചാരം വേറൊരിടത്തു വേറൊരുവനില് വെളിപ്പെടുന്നു. യാദൃച്ഛികമായല്ല. കരുതിക്കൂട്ടി ഒരുവന് ദൂരെയുള്ള വേറൊരു മനസ്സിലേക്ക് ഒരു വിചാരമയയ്ക്കാന് ഇച്ഛിക്കുന്നു. ആ മറ്റേ മനസ്സിന് ഒരു വിചാരം വരുന്നുണ്ടെന്നറിയാം. അത് അയച്ച പ്രകരമോ സ്വീകരിക്കയും ചെയ്യുന്നു. ദൂരം ഒരു വ്യത്യാസവും വരുത്തുന്നില്ല. വിചാരം ചെന്നു മറ്റവനെ പ്രാപിക്കയും അവനതു മനസ്സിലാക്കയും ചെയ്യുന്നു. നിങ്ങളുടെ മനസ്സ് ഒരൊറ്റപ്പെട്ട വസ്തു. ഇവിടെ എന്റെ മനസ്സ് ഒരൊറ്റപ്പെട്ട വസ്തു. അവിടെ ഇവയ്ക്കു തമ്മില് ബന്ധവുമില്ല-എങ്കില് എന്റെ വിചാരത്തിന് എങ്ങനെ നിങ്ങളെ പ്രാപിക്കാനാവും? സാധാരണാര്‍ത്ഥത്തില് നിങ്ങളെ നേരിട്ടു പ്രാപിക്കുന്നത് എന്റെ വിചാരമല്ല. പിന്നെയോ, എന്റെ വിചാരത്തെ അംബരസ്പന്ദങ്ങളായി പ്രലയിപ്പിക്കണം. ആ അംബരസ്പന്ദങ്ങള് നിങ്ങളുടെ മസ്തിഷ്കത്തില് കടക്കും. അവയെ പിന്നെ നിങ്ങളുടെ സ്വന്തം വിചാരങ്ങളായി പ്രഭവിപ്പിക്കണം. ഇവിടെ ഒരു വിചാരപ്രലയനം. അവിടെ ഒര വിചാരപ്രഭവനം. ഇതൊരു വട്ടംചുറ്റുന്ന രീതിയാണ്. എന്നാല് ദൂരശ്രവണത്തില് അങ്ങനെയൊന്നുമില്ല. അതു നേരിട്ടാണ്.\nഇതു കാണിക്കുന്നത്, യോഗികള് പറയുംപോലെ, മനസ്സിനു തുടര്‍ച്ചയുണ്ട്. മനസ്സ് വൈശ്വമാണ്. നിങ്ങളുടെ മനസ്സ്, എന്റെ മനസ്സ്, ഈ ചെറുമനസ്സുകളെല്ലാം ആ വിശ്വമനസ്സിന്റെ ശകലങ്ങളാണ്. കടലിലെ ചിറ്റലകള്. ഈ തുടര്‍ച്ചകാരണം നമുക്ക് അന്യോന്യം നേരിട്ടു വിചാരസഞ്ചാരണം നടത്താം.\nനമ്മുടെ ചുറ്റും നടക്കുന്നതെന്തെന്നു നോക്കൂ, ഈ ലോകം വശീകരണാത്മകമാണ്. നമ്മുടെ ശക്തിയുടെ ഒരു ഭാഗം സ്വശരീരത്തിന്റെ സംരക്ഷണത്തിനു ചെലവാകുന്നു. അതില് കവിഞ്ഞ ശക്തിയുടെ ഒരോ കണികയും രാപകലുപയോഗിക്കുന്നതു മറ്റുള്ളവരെ വശീകരിക്കുന്നതിലാണ്. നമ്മുടെ ശരീരങ്ങള്, നമ്മുടെ ഗുണങ്ങള്, നമ്മുടെ ബുദ്ധി, നമ്മുടെ ആദ്ധ്യാത്മികത-ഇതെല്ലാം തുടര്‍ച്ചയായി മറ്റുള്ളവരെ വശീകരിക്കയാണ്. അതുപോലെ, മറിച്ച്, നമ്മള് അവരാലും വശീകരിക്കപ്പെടുന്നുണ്ട്. ഇതു നമ്മുടെ ചുറ്റും നടന്നുകൊണ്ടേയിരിക്കുന്നു. ഒരു മൂര്‍ത്തദൃഷ്ടാന്തം എടുക്കാം. ഒരാള് വരുന്നു-നിങ്ങള്‍ക്കറിയും അയാള് വളരെ പഠിച്ചവനാണ്. ഭാഷ സുന്ദരമാണ്, ഒരു മണിക്കൂറോളം നിങ്ങളോടു സംസാരിക്കയും ചെയ്യുന്നു. പക്ഷേ അയാള് ഒരു മുദ്രയും പതിപ്പിക്കുന്നില്ല. വേറൊരാള് വരുന്നു-ചുരുക്കം വാക്കുകള് പറയുന്നു, നല്ല അടുക്കിലല്ല. വ്യാകരണപ്പിഴയുണ്ടാവാം. എന്നിരിക്കിലും അയാള് വളരെ വലിയ മുദ്ര പതിപ്പിക്കുന്നു. നിങ്ങളില് പലരും അതു കണ്ടിട്ടുണ്ട്. അതുകൊണ്ട് ഇതു വ്യക്തമാണ്. വെറും വാക്കുകള്‍ക്ക് എപ്പോഴും മതിപ്പുണ്ടാക്കുക സാധ്യമല്ല. വാക്കുകള്, വിചാരങ്ങള്‍പോലും, മതിപ്പുണ്ടാക്കുന്നതില് വശീകരണത്തിന്റെ മൂന്നിലൊന്നേ നല്‍കുന്നുള്ളു. ആ മനുഷ്യന് മൂന്നില് രണ്ടും. പൌരുഷകാന്തശക്തിയെന്നു നിങ്ങള് പറയാറുണ്ടല്ലോ-അതാണ് ബഹിര്‍ഗ്ഗമിച്ചു മതിപ്പുണ്ടാക്കുന്നത്.\nനമ്മുടെ കുടുംബങ്ങളില് കാരണവന്മാരുണ്ട്. അവരില് കുറച്ചു പേര് വിജയികളാണ്. മറ്റുള്ളവര് അല്ല. എന്തുകൊണ്ട്? നമ്മുടെ പരാജയങ്ങളില് നാം മറ്റുള്ളവരെപ്പറ്റി പരാതിപ്പെടുന്നു. പരാജിതനായ നിമിഷം ഞാന് പറയും, ഇന്നയാളാണ് പരാജയഹേതുവെന്ന്. പരാജയങ്ങളില് സ്വന്തം കുറ്റങ്ങളും ദൌര്‍ബ്ബല്യങ്ങളും സമ്മതിച്ചുകൊള്ളാന് നമുക്കിഷ്ടമില്ല. താന് സ്വയം കുറ്റമറ്റവനെന്നുറപ്പിക്കാനും വല്ലവരേയുമോ വല്ലതിനേയുമോ ദൌര്‍ഭാഗ്യത്തെയോ പഴിചാരാനുമാണ് ഓരോരുത്തനും ശ്രമിക്കുന്നത്. കുടുംബത്തലവന്മാര് പരാജയപ്പെടുമ്പോള്, ചിലര് എത്രയും നന്നായി കുടുംബം ഭരിക്കുന്നതും മറ്റുള്ളവര് അങ്ങനെ ചെയ്യാതിരിക്കുന്നതും എന്തുകൊണ്ടെന്ന് തന്നെത്താന് ചോദിക്കേണ്ടതാണ്. അപ്പോള് നിങ്ങള്‍ക്കു കാണാം, വ്യത്യാസം ആളിനെ ആശ്രയിച്ചിരിക്കുന്നെന്ന്-അയാളുടെ സാന്നിധ്യത്തെ, പൌരുഷത്തെ.\nമനുഷ്യവര്‍ഗ്ഗത്തിന്റെ മഹാനേതാക്കളിലേക്കു വരുമ്പോള് നമുക്കെപ്പോഴും കാണാം, ആളിന്റെ പൌരുഷമാണ് എണ്ണപ്പെട്ടിരുന്നതെന്ന്. ഇനി, കഴിഞ്ഞ കാലത്തെ മഹാഗ്രന്ഥകാരന്മാരെയെല്ലാം എടുക്കാം. മഹാചിന്തകന്മാരെ. വാസ്തവം പറഞ്ഞാല്, എത്ര ചിന്തകള് അവര് ചിന്തിച്ചിട്ടുണ്ട്? മനുഷ്യവര്‍ഗ്ഗത്തിന്റെ കഴിഞ്ഞുപോയ നായകന്മാര് എഴുതി നമുക്കായി തന്നുപോയിട്ടുള്ളതെല്ലാം എടുക്കുക. അവരുടെ ഗ്രന്ഥങ്ങള് ഒരോന്നും എടുത്തു വിലയിരുത്തുക. ഈ ലോകത്തില് ഇന്നോളം ചിന്തിക്കപ്പെട്ടിട്ടുള്ള യഥാര്‍ത്ഥചിന്തകള്-നവവും ശുദ്ധവും-ആകെക്കൂടി ഒരു പിടിയേ ഉള്ളൂ. അവര് നമുക്കു തന്നുപോയിട്ടുള്ള ചിന്തകള്, അവരുടെ ഗ്രന്ഥങ്ങളില് വായിക്കുക. ഗ്രന്ഥകാരന്മാര് അതിമാനുഷന്മാരെന്നു തോന്നുന്നില്ല. എങ്കിലും അവരുടെ നാളുകളില് അവര് അതിമാനുഷന്മാരായിരുന്നെന്നു നമുക്കറിയാം. എന്താണ് അവരെ അങ്ങനെയാക്കിയത്? അവര് ചിന്തിച്ച ചിന്തകള്‍മാത്രമല്ല. അവര് എഴുതിയ ഗ്രന്ഥങ്ങളുംഅവരുടെ പ്രസംഗങ്ങളുമല്ല. അത് ഇന്നു പൊയ്പ്പോയിരിക്കുന്ന മറ്റെന്തോ ആണ്. അതവരുടെ പൌരുഷമാണ്. ഞാന് നേരത്തേ നിരൂപിച്ചതുപോലെ ഒരു മനുഷ്യന്റെ പൌരുഷം മൂന്നില് രണ്ട്, അയാളുടെ ബുദ്ധിയും അയാളുടെ വാക്കുകളും മൂന്നിലൊന്നുമാത്രം. യഥാര്‍ത്ഥമനുഷ്യന്, ആ മനുഷ്യന്റെ പൌരുഷം, അതാണ് നമ്മിലൂടെ പറയുന്നത്. നമ്മുടെ പ്രവൃത്തികള് ഫലങ്ങള്‍മാത്രം. ആ മനുഷ്യന് അവിടെയുള്ളപ്പോള്, പ്രവൃത്തികള് വരികതന്നെ വേണം. ഫലം ഹേതുവെ പിന്‍തുടരാന് നിര്‍ബ്ബദ്ധമാണ്.\nഎല്ലാ വിദ്യാഭ്യാസത്തിന്റേയും സര്‍വ്വശിക്ഷണങ്ങളുടേയും ആദര്‍ശം ഈ മനുഷ്യനിര്‍മ്മാണമായിരിക്കണം. അതിനുപകരം നമ്മളെപ്പോഴും നോക്കുന്നതു പുറം മിനുക്കാനാണ്. അകമേ ഇല്ലാതിരിക്കെ, പുറം മിനുക്കിയിട്ടെന്തു പ്രയോജനം? സര്‍വ്വശിക്ഷണത്തിന്റേയും അന്ത്യവും ലക്ഷ്യവും മനുഷ്യനെ വളര്‍ത്തലാണ്. വശീകരിക്കുന്ന മനുഷ്യന്, സഹജീവികളുടെമേല് തന്റെ ഇന്ദ്രജാലം വീശുന്ന മട്ടുള്ളവന്, ഒരു ശക്തികൂടമാണ്. ആ മനുഷ്യന് തയ്യാറായിക്കഴിഞ്ഞാല് അയാള്‍ക്കിഷ്ടമുള്ള എന്തും ഏതും ചെയ്യാന് കഴിയും. ആ പൌരുഷം ഏതിന്മേല് വിന്യസ്തമായാലും, അതിനെ പ്രവര്‍ത്തിപ്പിക്കും.\nഇതൊരു വസ്തുതയാണെന്നു നാം കാണുന്നെങ്കിലും നമുക്കറിവുളള ഒരു ഭൌതികനിയമവും ഇതിനെ വ്യാഖ്യാനിക്കയില്ല. രാസവും ഭൌതികവുമായ വിജ്ഞാനംവെച്ച് അതിനെ എങ്ങനെ വ്യാഖ്യാനിക്കാന്? എന്തുമാത്രം ഓക്സിജന്, ഹൈഡ്രജന്, കാര്‍ബണ്-ഏതെല്ലാം നിലയിലുള്ള എത്ര ഭൌതികാണുക്കള്, എത്ര അണുകോശങ്ങള്, ഇങ്ങനെ ഏതിനെങ്കിലും കഴിയുമോ, ഈ ഗഹനപൌരുഷത്തെ വ്യാഖ്യാനിക്കാന്? എന്നിട്ടും അതൊരു വസ്തുതയെന്നു നാം കാണുന്നു. മാത്രവുമല്ല, അതാണ് പരമാര്‍ത്ഥമനുഷ്യന്. ആ മനുഷ്യനാണ് ജീവിക്കുന്നതും ചരിക്കുന്നതും പ്രവര്‍ത്തിക്കുന്നതും. ആ മനുഷ്യനാണ് വശീകരിക്കുന്നതും സഹജീവികളെ ഇളക്കുന്നതും ബഹിഷ്ക്രമിക്കുന്നതും അയാളുടെ ബുദ്ധിയും പുസ്തകങ്ങളും കര്‍മ്മങ്ങളുമെല്ലാം അയാള്‍പിന്നിട്ട പാടുകള്‍മാത്രം. ഇതു ചിന്തിക്കുക. മതമഹാചാര്യന്മാരെ മഹാദാര്‍ശനികന്മാരോടു താരതമ്യം ചെയ്യുക. ദാര്‍ശനികന്മാര് ചുരുക്കമായിട്ടേ ആരുടെയെങ്കിലും അന്തഃപുരുഷനെ വശീകരിച്ചിട്ടുള്ളു. നേരെമറിച്ച്, മതാചാര്യന്മാര്, അവരുടെ ആയുഷ്കാലത്തുതന്നെ രാജ്യങ്ങളെ ഇളക്കി. വ്യത്യാസം പൌരുഷം കൊണ്ടുണ്ടായതാണ്. ദാര്‍ശനികനില് ഒരു മങ്ങിയ പൌരുഷമാണ് വശീകരിക്കുന്നത്. മഹാപ്രവാചകന്മാരില് അതു ഭയങ്കരമാണ്. മുമ്പത്തേതില് നാം ബുദ്ധിയെ സ്പര്‍ശിക്കുന്നു. മറ്റേതില് ജീവിതത്തെ സ്പര്‍ശിക്കുന്നു. ഒന്നു വെറും രാസപ്രക്രിയയാണ്-ചില രാസാംശങ്ങള് ഒന്നിച്ചുകൂട്ടുന്നു. അവ ക്രമേണ കലരുന്നു. പറ്റിയ പരിസ്ഥിതികളില് വെളിച്ചത്തിന്റെ ഒരു മിന്നല് ഉണ്ടാക്കുന്നു, അഥവാ പരാജയപ്പെടുന്നു. മറ്റേതു സത്വരം ചുറ്റി, മറ്റുള്ളവയെ കൊളുത്തുന്ന പന്തം പോലെയാണ്.\nഈ പൌരുഷത്തെ വികസിപ്പിക്കുന്ന നിയമങ്ങള് സ്വയം കണ്ടുപിടിച്ചിട്ടുണ്ടെന്നും, ആ നിയമങ്ങളിലും മുറകളിലും മനസ്സിരുത്തിയാല് നമുക്കോരോരുത്തനും വളര്‍ന്നു പൌരുഷത്തെ ബലപ്പെടുത്താമെന്നും യോഗശാസ്ത്രം അവകാശപ്പെടുന്നു. പ്രായോഗികമായ വലിയ സംഗതികളിലൊന്നാണിത്. ഇതാണുതാനും സര്‍വ്വവിദ്യാഭ്യാസത്തിന്റെയും രഹസ്യം. ഇതിന് ഒരു വൈശ്വപ്രയോജനമുണ്ട്. ഗൃഹസ്ഥന്റെ ജീവിതത്തില് ദരിദ്രന്റെയും ധനികന്റെയും വ്യാപാരിയുടെയും ആദ്ധ്യാത്മികന്റെയും എല്ലാവരുടെയും ജീവിതത്തില് ഇതൊരു വലിയ സംഗതിയാണ്, ഈ പൌരുഷത്തെ ബലപ്പെടുത്തല്. നാം അറിയുന്നമാതിരി ഭൌതികനിയമങ്ങളുടെ പിന്നില് വളരെ സൂക്ഷ്മങ്ങളായ നിയമങ്ങളുണ്ട്. എന്നുവെച്ചാല് ഒരു ഭൌതികലോകം. ഒരു മാനസലോകം ഒരു ആത്മികലോകം എന്നിങ്ങനെ യാഥാര്‍ത്ഥ്യങ്ങളില്ല. ഇത് ഒരുതരം സങ്കുചിതസത്തയാണെന്നു പറയാം. സ്ഥൂലതമമായ ഭാഗം ഇവിടെയാണ്. അതു സങ്കോചിച്ചു സൂക്ഷ്മാത്സൂക്ഷ്മതരമാകുന്നു. സൂക്ഷ്മതമം ചൈതന്യമെന്നു നാം പറയുന്നതാണ് സ്ഥൂലതമം ഈ ശരീരവും. ഇവിടെ ഈ പിണ്ഡാണ്ഡത്തിലെന്നപോലെതന്നെ. അതുപോലെതന്നെയാണ് ബ്രഹ്മാണ്ഡത്തിലും നമ്മുടെ ഈ വിശ്വം അതുപോലെതന്നെ. ഇതു സ്ഥൂലമായ പുറംകട്ടിയാണ്. അതു സങ്കോചിച്ചു സൂക്ഷ്മാത്സൂക്ഷ്മതരമായി ഒടുവില് ഈശ്വരനായിത്തീരുകയും ചെയ്യുന്നു.\nഏറ്റവും വലിയ ശക്തി കുടികൊള്ളുന്നതു പരുക്കനിലല്ല. നേര്‍ത്തതിലാണെന്നു നമുക്കറിയാം. ഒരുവന് ഒരു പെരുംഭാരമെടുത്തുയര്‍ത്തുന്നതു നാം കാണുന്നു. അയാളുടെ മാംസപേശികള് വീര്‍ക്കുന്നതു കാണാം. അയാളുടെ മേലാകേ ശ്രമലക്ഷണങ്ങളും കാണുന്നുണ്ട്. നാം വിചാരിക്കുന്നു. മാംസപേശികള് ശക്തിയുറ്റവയെന്ന്. എന്നാല് മാംസപേശികളിലേക്കു ശക്തിയെ ആവാഹിക്കുന്നതു നൂലുപോലെ നേര്‍ത്ത സാധനങ്ങളാണ് ഞരമ്പുകള്. ഈ നൂലുകളിലൊന്നു മുറിഞ്ഞുപോയി മാംസപേശികളിലെത്താതായാല് അവയ്ക്കു തീരെ പ്രവര്‍ത്തിക്കുക സാധ്യമല്ല. ഈ ചെറുഞരമ്പുകള് അതിലും സൂക്ഷ്മതരമായ എന്തോ ഒന്നില്‍നിന്നാണ് ശക്തികൊണ്ടുവരുന്നത്. അതും അതിന്റെ ഊഴത്തില്, അതിലും സൂക്ഷ്മതരമായ ഒന്നില്‍നിന്നു-വിചാരത്തില്‍നിന്നു-കൊണ്ടുവരുന്നു* ഇതിങ്ങനെ പോകുന്നു. അതുകൊണ്ട് ശക്തിയുടെ ഇരിപ്പിടം സൂക്ഷ്മമാണ്. പക്ഷേ സൂക്ഷ്മചലനങ്ങള് ഉണ്ടാകുമ്പോള് നമുക്കവ കാണാന് കഴിയുന്നില്ല. സ്ഥൂലവസ്തു ചലിക്കുമ്പോള് നാം അതു ഗ്രഹിക്കുന്നു. ചലനത്തെ സ്വാഭാവികമായി സ്ഥൂലവസ്തുക്കളോട് ഒന്നിക്കയും ചെയ്യുന്നു. എന്നാല് ശക്തിയെല്ലാംതന്നെ സൂക്ഷ്മതലത്തിലത്രേ. സൂക്ഷ്മത്തില് നാം ഒരു ചലവനും കാണുന്നില്ല. പക്ഷേ, ചലനം അതിതീവ്രമാകയാല് നമുക്കു കാണാനാവാഞ്ഞിട്ടാവാം. എന്നാല് ഏതെങ്കിലും ശാസ്ത്രം, ഗവേഷണം, പ്രകടനഹേതുക്കളായ ഈ സൂക്ഷ്മതരശക്തികളെ പിടികൂടുന്നതില് നമ്മെ തുണയ്ക്കുമെങ്കില് പ്രകടനവും പിടിയില്‍പ്പെടും. ഒരു ചെറുകുമിള തടാകത്തിന്റെ അടിത്തട്ടില്‍നിന്നു വരുന്നുണ്ട്. ഈ നേരമത്രയും അതു വരുന്നതു നാം കാണുന്നില്ല. മുകള്‍പ്പരപ്പില് വന്നു പൊട്ടുമ്പോള്‍മാത്രം നാം കാണുന്നു. അതുപോലെ ചിന്തകളെ വന്നു പൊട്ടുമ്പോള് മാത്രം നാം കാണുന്നു. അതുപോലെ ചിന്തകളെ നമുക്കു കാണാനാവുന്നത്, അവ വളരെയളവു വളര്‍ന്നതിനുശേഷമോ കര്‍മ്മങ്ങളായിക്കഴിഞ്ഞതിനുശേഷമോ മാത്രമാണ്. നാം സദാ പരാതിപ്പെടുകയാണ്. നമുക്കു നമ്മുടെ പ്രവൃത്തികളുടെമേല്, വിചാരങ്ങളുടെ മേല്, ഒരു നിയന്ത്രണവുമില്ലെന്ന്. എന്നാല് അതു നമുക്കെങ്ങനെ കിട്ടാം? സൂക്ഷ്മചലനങ്ങളുടെമേല് നമുക്കു പിടികിട്ടാമെങ്കില്, വിചാരത്തെ അതിന്റെ വേരിങ്കല്-അതു വിചാരമായിത്തീരുംമുമ്പേ, പ്രവൃത്തിയായിത്തീരുംമുമ്പേ-പിടികൂടാമെങ്കില്, അപ്പോള്, മുഴുവനേ നിയന്ത്രിക്കാന് കഴിയൂ. ഈ സൂക്ഷ്മശക്തികളെ, സൂക്ഷ്മകാരണങ്ങളെ, അപഗ്രഥിക്കാനും അന്വേഷിക്കാനും അറിയാനും ഒടുക്കം പിടിക്കാനും കഴിയുന്ന ഒരു രീതിയുണ്ടെങ്കില്, അപ്പോള്‍മാത്രമേ നമ്മെത്തന്നെ പിടികിട്ടാന് കഴിയൂ. തന്റെ സ്വന്തം മനസ്സിന്മേല് നിയന്ത്രണമുള്ളവനു തീര്‍ച്ചയായും മറ്റെല്ലാ മനസ്സിന്റേയുമേല് നിയന്ത്രണം കിട്ടുന്നു. അതുകൊണ്ടാണ് എക്കാലത്തും ശുദ്ധിയും സദാചാരവും മതവിഷയമായിരുന്നിട്ടുള്ളത്. ശുദ്ധനും സുചരിതനുമായുള്ളവന് ആത്മനിയന്ത്രണമുണ്ട്. എല്ലാ മനസ്സും സമമാണ്, ഒരേ മനസ്സിന്റെ വിവിധഭാഗങ്ങള്. ഒരു മണ്‍കട്ടയെ അറിയുന്നവന് വിശ്വത്തിലെ മണ്ണു മുഴുവനും അറിഞ്ഞിരിക്കുന്നു. തന്റെ സ്വന്തം മനസ്സിനെ അറിയുകയും അടക്കുകയും ചെയ്യുന്നവന് എല്ലാ മനസ്സിന്റെയും രഹസ്യം അറിയാം. എല്ലാ മനസ്സിന്റെയും മേല് ശക്തിയുമുണ്ട്.\nനമ്മുടെ ശാരീരികതിന്മയുടെ വലിയൊരളവും പരിഹരിക്കാം. സൂക്ഷ്മാംശങ്ങളുടെമേല് നമുക്കു നിയന്ത്രണമുണ്ടെങ്കില്, വളരെയേറെ വ്യാകുലതകളെ വലിച്ചെറിയാം. സൂക്ഷ്മചലനങ്ങളുടെമേല് നമുക്കു നിയന്ത്രണമുണ്ടെങ്കില്, വളരെയേറെ പരാജയങ്ങള് ഒഴിവാക്കാം. ഈ സൂക്ഷ്മശക്തികളുടെമേല് നമുക്കു നിയന്ത്രണമുണ്ടെങ്കില് ഇത്രത്തോളവും പ്രയോജനം. അതിന്നുമപ്പുറം ഉച്ചതരമായ ചിലതുണ്ട്.\nഇനി ഞാന് നിങ്ങളോട് ഒരു സിദ്ധാന്തം പറയാം. അതിനെപ്പറ്റി ഇപ്പോള് വാദിക്കുന്നില്ല. വെറുതെ തീരുമാനം നിങ്ങളുടെ മുമ്പില് വെയ്ക്കുന്നതേയുള്ളു. ശൈശവത്തില് ഓരോ മനുഷ്യനും, സ്വവംശം കയറിപ്പോന്നിട്ടുള്ള പടികളില്‍ക്കൂടി ഓടുന്നുണ്ട്. വംശത്തിന് ആയിരക്കണക്കില് വര്‍ഷങ്ങളെടുത്തെങ്കില്, ശിശുവിനു കുറച്ചു വര്‍ഷങ്ങളേ വേണ്ടു. ശിശു ആദ്യം ആ പഴയ പ്രാകൃതമനുഷ്യനാണ്- അവന് ആ ശലഭത്തെ ചവിട്ടടിയിലിട്ടരയ്ക്കയും ചെയ്യുന്നു. തന്റെ വംശത്തിന്റെ പ്രഥമ പിതാമഹന്മാരെപ്പോലെയാണ് ശിശു ആദ്യം. വളരുന്നതോടെ അവന് പല പടികളില്‍ക്കൂടി കടന്നുപോകുന്നു, ഒടുവില് സ്വവംശവികാസത്തെ പ്രാപിക്കുന്നു. അവന് അതു പെട്ടെന്നും വേഗത്തിലും ചെയ്യുന്നെന്നുമാത്രം ഇനി, മാനവവര്‍ഗ്ഗത്തെ മുഴുവന് ഒരു വംശമായെടുക്കുക. അഥവാ ജന്തുവര്‍ഗ്ഗം മുഴുവനെടുക്കുക. മനുഷ്യനും താണ ജന്തുക്കളും കൂടെ ഒറ്റസ്സമഷ്ടിയായിട്ട്. ഒരു ലക്ഷ്യമുണ്ട്, ഈ സമഷ്ടി അങ്ങോട്ടു നീങ്ങുകയാണ്. അതിനെ നാം സംസിദ്ധിയെന്നു വിളിക്കുക. മനുഷ്യവര്‍ഗ്ഗത്തിന്റെ പുരോഗതി മുഴുവന് മുന്‍കൂട്ടി കാണുന്ന ചില പുരുഷന്മാരും സ്ത്രീകളുമുണ്ട്. മനുഷ്യവംശം മുഴുവന് സംസിദ്ധിയെ പ്രാപിക്കുംവരെ കാത്തിരിക്കയും യുഗങ്ങളായി മേല്‍ക്കുമേല് പുനര്‍ഭവിക്കയും ചെയ്യുന്നതിനുപകരം. അവര് കുറഞ്ഞ കാലപിരിധിക്കുള്ളില് അവയിലൂടെ ഓടിപ്പോകുന്നതുപോലെയാണ്. നാം നമ്മോടുതന്നെ നേരുള്ളവരാണെങ്കില് ആ പരിപാടികളെ ത്വരിപ്പിക്കാമെന്നു നമുക്കറികയും ചെയ്യാം. കുറച്ചുപേരെ, ഒരു സംസ്കാരവും കൂടാതെ ഒരു ദ്വീപില് ജീവിക്കാന് വിടുകയും ഉണ്ണാനും ഉടുക്കാനും കിടക്കാനും കഷ്ടിച്ചു വേണ്ടതു കൊടുക്കയും ചെയ്താല് അവര് പരിഷ്കാരത്തിന്റെ ഉത്തരോത്തരം ഉന്നതങ്ങളായ ഘടകങ്ങളെ ഉളവാക്കിയുംകൊണ്ടു ക്രമേണ മുന്നോട്ടു മുന്നോട്ടു പോകും. ഈ വളര്‍ച്ചയെ അധികോപായങ്ങള്‍കൊണ്ടു ത്വരിപ്പിക്കാമെന്നും നമുക്കറിയാം. നാം മരങ്ങളുടെ വളര്‍ച്ചയെ സഹായിക്കുന്നുണ്ട്. ഇല്ലേ? പ്രകൃതിക്കു വിട്ടുകൊടുത്താല് അവ വളരും. കൂടുതല് നീണ്ടകാലമെടുക്കുമെന്നുമാത്രം. അന്യഥാ എടുക്കുന്നതിലും കുറഞ്ഞകാലംകൊണ്ടു വളരാന് നാം അവയെ സഹായിക്കുന്നു. നാം എന്നും ചെയ്യുന്നത് അതുതന്നെയാണ്. കൃത്രിമോപായങ്ങള്‍കൊണ്ടു സാധനങ്ങളുടെ വളര്‍ച്ചയെ ത്വരിപ്പിക്കല്. മനുഷ്യന്റെ വളര്‍ച്ചയെ എന്തുകൊണ്ടു ത്വരിപ്പിക്കാനാവില്ല? ഒരു വംശമെന്ന നിലയ്ക്ക് അതു നമുക്കു കഴിയും. മറ്റു രാജ്യങ്ങളിലേക്കു ആചാര്യന്മാരെ അയയ്ക്കുന്നതെന്തുകൊണ്ട്? എന്തെന്നാല് ഈ ഉപായങ്ങള്‍കൊണ്ട് വംശത്തിന്റെ വളര്‍ച്ചയെ നമുക്കു ത്വരിപ്പിക്കാം. അപ്പോള് വ്യക്തികളുടെ വളര്‍ച്ചയെ ത്വരിപ്പിക്കാനാവില്ലേ? ആവും. ത്വരയ്ക്കതിരിടാനാവുമോ? ഒരുവന് ഒരു ജന്മം എത്രത്തോളം വളരാമെന്നു നമുക്കു പറഞ്ഞുകൂടാ. ഒരു മനുഷ്യന്ന് ഇത്രയേ ചെയ്യാവൂ അധികം വയ്യ എന്നു പറയാന് നിങ്ങള്‍ക്കു യുക്തിയില്ല. പരിസ്ഥിതികള്‍ക്കു അയാളെ ആശ്ചര്യകരമായി ത്വരിപ്പിക്കാം. അപ്പോള് വല്ല അതിരുമുണ്ടാകുമോ? നിങ്ങള് സംസിദ്ധനാവുംവരെ അതുകൊണ്ട് എന്തു വന്നുകൂടുന്നു? ഒരു സംസിദ്ധപുരുഷന്, അതായത് ഈ വംശത്തിന്റെ – വത്സരദശലക്ഷങ്ങള് കഴിഞ്ഞാവാം- വരാനിരിക്കുന്ന മാതൃക, ആ മനുഷ്യന് ഇന്നു വരാമെന്ന്. യോഗികള് പറയുന്നതും ഇതുതന്നെ. എല്ലാ വലിയ അവതാരങ്ങളും പ്രവാചകന്മാരും അത്തരക്കാരായിരുന്നെന്ന്. അവര് ഈ ഒരു ജന്മത്തില്‍ത്തന്നെ സംസിദ്ധരായെന്ന്. നമുക്ക് അത്തരക്കാരുണ്ടായിരുന്നിട്ടുണ്ട്. ലോകചരിത്രത്തിന്റെ എല്ലാ ഘട്ടങ്ങളിലും എല്ലാ കാലങ്ങളിലും ഈയിടെത്തന്നെ അങ്ങനെയൊരു മനുഷ്യനുണ്ടായിരുന്നു. മനുഷ്യവംശത്തിന്റെ മുഴുവന് ജീവിതം ഈ ജന്മംതന്നെ ജീവിക്കയും ലക്ഷ്യം പ്രാപിക്കയും ചെയ്തയാള്. വളര്‍ച്ചയുടെ ഈ ത്വരിതപ്പെടുത്തല്‍തന്നെ നിയമങ്ങള്‍ക്കധീനമായിരിക്കണം. ഈ നിയമങ്ങളെ അന്വേഷിക്കയും അവയുടെ രഹസ്യങ്ങള് മനസ്സിലാക്കയും നമ്മുടെ സ്വന്തം ആവശ്യത്തിനുപയോഗിക്കയും ചെയ്യാമെങ്കിലോ, നാം വളരുന്നെന്നു വന്നുകൂടുന്നു. നാം നമ്മുടെ വളര്‍ച്ചയെ ത്വരിപ്പിക്കുന്നു. നാം നമ്മുടെ വികാസത്തെ ത്വരിപ്പിക്കുന്നു. ഈ ജന്മംതന്നെ നാം സംസിദ്ധരാവുകയും ചെയ്യുന്നു. ഇതാണ് നമ്മുടെ ജീവിതത്തിന്റെ ഉച്ചതരഭാഗം. മനസ്സിനെയും അതിന്റെ ശക്തികളെയും പഠിപ്പിക്കുന്ന ശാസ്ത്രത്തിന്റെ യഥാര്‍ത്ഥലക്ഷ്യമായുള്ളത് ഈ സംസിദ്ധിയാണുതാനും. പണവും മറ്റും ഭൌതികവസ്തുക്കളും കൊണ്ടു മറ്റുള്ളവരെ സഹായിക്കുന്നതും ദൈനന്ദിനജീവിതത്തില് എങ്ങനെ ജീവിക്കുമെന്ന് അവര്‍ക്കുപദേശിക്കുന്നതും വെറും വിസ്താരങ്ങള് മാത്രം.\nഈ ശാസ്ത്രത്തിന്റെ പ്രയോജനം സംസിദ്ധപുരുഷനെ ആവിഷ്കരിക്കയാണ്. അല്ലാതെ ഭൌതികപ്രപഞ്ചത്തിന്റെ കൈകളില് തനിക്കളിപ്പാട്ടമായി ഒരു കഷ്ണം പൊങ്ങുതടിപോലെ തിരമാലകളില് തുള്ളിമറിഞ്ഞ് യുഗങ്ങളായി കാത്തു കാത്തു കഴിയാന് അവനെ വിട്ടേയ്ക്കുകയല്ല. ഈ ശാസ്ത്രം നിങ്ങളോടാവശ്യപ്പെടുന്നതു കരുത്തനാകാനും, കര്‍മ്മത്തെ പ്രകൃതിയുടെ കരങ്ങളില് വിട്ടേയ്ക്കാതെ നിങ്ങളുടെ സ്വന്തം കൈകളിലെടുക്കാനും, ഈ ക്ഷുദ്രജീവിതത്തെ അതിക്രമിക്കാനുമാണ്. അതാണ് മഹത്തായ ആശയം.\nമനുഷ്യന് ജ്ഞാനത്തിലും ശക്തിയിലും സുഖത്തിലും വളരുകയാണ്. അനുസ്യൂതം നാം വളരുകയാണ്. ഒരു വംശമെന്ന നിലയ്ക്ക്, അതു സത്യമെന്ന്, തികച്ചും സത്യമെന്ന് നമുക്കു കാണാം. വ്യക്തികളെപ്പറ്റി ഇതു ശരിയോ? ഒട്ടളവോളം, അതേ. എന്നാലും ആ ചോദ്യം വീണ്ടും വരുന്നു. നിങ്ങള് എവിടെയാണ് അതിരുറപ്പിക്കുന്നത്? ഇത്രമാത്രം ദൂരത്തോളമേ എനിക്കു കാണാനാവൂ. എന്നാല്, അടുത്ത മുറിയില് നടക്കുന്നതെന്തെന്നു കണ്ണടച്ചു കാണുന്ന ഒരാളിനെ ഞാന് കണ്ടിട്ടുണ്ട്. നിങ്ങളതു വിശ്വസിക്കുന്നില്ലെങ്കില്, പക്ഷേ, മൂന്നാഴ്ചയ്ക്കകം നിങ്ങളെക്കൊണ്ടതു ചെയ്യിക്കാന് അയാള്‍ക്കു കഴിയും. ഇത് ആര്‍ക്കും പഠിപ്പിച്ചെടുക്കാം. വേറൊരുവന്റെ മനസ്സില് നടക്കുന്നതു ചിലരെ അഞ്ചു നിമിഷംകൊണ്ട് വായിപ്പിക്കാം. ഈ വസ്തുതകള് കാട്ടിക്കൊടുക്കാവുന്നതാണ്.\nഇനി. ഈ സംഗതികള് നേരാണെങ്കില് എവിടെയാണ് ഒരതിരിടാനാവുക? ഒരുവന് ഈ മുറിയുടെ മൂലയ്ക്കു ഒരുവന്റെ മനസ്സില് സംഭവിക്കുന്നതു വായിക്കാമെങ്കില്, അടുത്ത മുറിയിലേത് എന്തുകൊണ്ടാവില്ല? എവിടുത്തേതും എന്തുകൊണ്ടില്ല? എന്തുകൊണ്ടില്ല എന്നു നമുക്കു പറഞ്ഞുകൂടാ. അതു സാധ്യമല്ലെന്നു പറയാന് നമുക്കു ത്രാണിയില്ല. നമുക്കിത്ര പറയാം: അതു നടക്കുന്നതെങ്ങനെയെന്നു ഞങ്ങള്‍ക്കറിഞ്ഞുകൂടാ. ഇത്തരം കാര്യങ്ങള് സംഭവ്യമല്ലെന്നു ജഡശാസ്ത്രജ്ഞന്മാര്‍ക്കു പറയാന് ഒരധികാരവുമില്ല. ‘ഞങ്ങള്‍ക്കറിഞ്ഞുകൂടാ’ എന്നു മാത്രം പറയാം. ശാസ്ത്രം വസ്തുതകള് ശേഖരിക്കണം, അവയെ വെച്ചു സമാനീകരിക്കണം. തത്ത്വങ്ങള് നിഷ്പദിക്കണം. സത്യം പ്രസ്താവിക്കണം. അത്രതന്നെ. പക്ഷേ, വസ്തുതകളെ നിഷേധിച്ചുകൊണ്ടാണ് തുടങ്ങുന്നതെങ്കില് എങ്ങനെ ഒരു ശാസ്ത്രമാകും?\nമനുഷ്യന്നു നേടാവുന്ന ശക്തിക്കവസാനമില്ല. ഇതാണ് ഭാരതീയ മനസ്സിന്റെ അസാമാന്യത. എന്തെങ്കിലും അതിനെ രഞ്ജിപ്പിച്ചാല് അത് അതില് ഗ്രസ്തമാകുന്നു. മറ്റ് സംഗതികള് ഉപേക്ഷിതങ്ങളാകുന്നു. നിങ്ങള്‍ക്കറിയാം, എത്ര ശാസ്ത്രങ്ങളുടെ ഉദയം ഭാരതത്തില് ആയിരുന്നെന്ന്. ഗണിതം അവിടെ തുടങ്ങി. ഇന്നും 1,2,3 എന്നിങ്ങനെ പൂജ്യംവരെ നിങ്ങളെണ്ണുന്നതു സംസ്കൃതം -അക്കങ്ങളെ അനുസരിച്ചാണ്. നിങ്ങള്‍ക്കെല്ലാം അറിയാം, ബീജഗണിതവും ഭാരതത്തിലാണ് ആരംഭിച്ചതെന്ന്. ന്യൂട്ടണ് ജനിക്കുന്നതിനു സഹസ്രാബ്ദങ്ങള്‍ക്കു മുമ്പ് ‘വസ്ത്വാകര്‍ഷണം ഭാരതീയര്‍ക്കും വിജ്ഞാതമായിരുന്നു.\nഈ അസാമാന്യത നിങ്ങള് കാണുക. ഭാരതചരിത്രത്തിന്റെ ഒരു കാലഘട്ടത്തില് മനുഷ്യനും അവന്റെ മനസ്സുമെന്ന ഈ ഒറ്റ വിഷയം അവരുടെ താല്‍പര്യത്തെ മുഴുവന് വിഴുങ്ങി. അതത്ര ലോഭനീയമായിരുന്നു. തങ്ങളുടെ ലക്ഷ്യങ്ങള് പ്രാപിക്കാന് ഏറ്റവും എളുതായ വഴി അതാണെന്ന് അവര്‍ക്കു തോന്നിയതുകൊണ്ട് മനസ്സിനു നിയമാനുസാരം എന്തും ഏതും ചെയ്യാനാവുമെന്നതില് ഭാരതീയമനസ്സിന് തികഞ്ഞ തീര്‍ച്ചയായിരുന്നതിന്റെ ഫലമായി അതിന്റെ സിദ്ധികള് വലിയ പഠനവിഷയമായിത്തീര്‍ന്നു. വശ്യവും ഇന്ദ്രജാലവും മറ്റു സിദ്ധികളുമൊക്കെ ഒട്ടും അസാധാരണമായിരുന്നില്ല. അവര് മുമ്പേ പഠിപ്പിച്ചുവന്ന ഭൌതികശാസ്ത്രങ്ങള്‍പോലെതന്നെ മുറയ്ക്കു പഠിപ്പിക്കപ്പെട്ട ഒരു ശാസ്ത്രം മാത്രമായിരുന്നു. ആ വംശത്തിന് ഈ സംഗതികളില് അത്രമാത്രം വിശ്വാസം വന്നുകൂടിയതിനാല് ഭൌതികശാസ്ത്രങ്ങള് മൃതപ്രായങ്ങളായി. അവരുടെ മുമ്പില് വന്നുനിന്ന ഒറ്റസ്സംഗതി ഇതായി. യോഗികളുടെ വിവിധ വിഭാഗങ്ങള് എല്ലാത്തരം പരീക്ഷണങ്ങളും ചെയ്യുവാന് തുടങ്ങി. ചിലര് പ്രകാശത്തെക്കൊണ്ട് പരീക്ഷണം നടത്തി. പല നിറത്തിലുള്ള വെളിച്ചങ്ങള് ശരീരത്തില് വരുത്തുന്ന മാറ്റങ്ങള് കണ്ടുപിടിക്കാന് നോക്കി. അവര് ചില നിറമുള്ള വസ്ത്രം ധരിച്ചു. ചില നിറത്തിനകത്തു താമസിച്ചു. ചില നിറമുള്ള ആഹാരം കഴിച്ചു. ഇങ്ങനെ എല്ലാത്തരം പരീക്ഷണങ്ങളും നടന്നു. മറ്റു ചിലര് കാതടച്ചും തുറന്നും ശബ്ദത്തില് പരീക്ഷണം നടത്തി. പിന്നെ ചിലര് ഘ്രാണേന്ദ്രിയപരീക്ഷണം ചെയ്തു. ഇങ്ങനെ ഓരോ തരം.\nഉദ്ദേശ്യം മുഴുവന് ചുവട്ടിലെത്തിക്കിട്ടാനായിരുന്നു, വസ്തുവിന്റെ സൂക്ഷ്മാംശങ്ങളെ പ്രാപിക്കാന് അവരില് ചിലര് വാസ്തവത്തില് അത്ഭുതസിദ്ധികളെ പ്രകടിപ്പിച്ചു. അവരില് പലരും വായുവില് പൊങ്ങിപ്പോകാനോ അതില് സഞ്ചരിക്കാനോ ശ്രമിച്ചു. ഒരു വലിയ പാശ്ചാത്യപണ്ഡിതനില് നിന്നു കേട്ട ഒരു കഥ പറയാം. സംഭവം കണ്ട ഒരു സിലോണ് ഗവര്‍ണര് അയാളോടു പറഞ്ഞതാണ്. നെടുകെയും കുറുകെയും അടുക്കിയ കമ്പുകളുടെ ഒരട്ടിയിന്മേല് ഒരു പെണ്‍കുട്ടിയെ കൊണ്ടുവന്നിരുത്തി. അവള് ഇരുന്നു കുറച്ചുനേരം കഴിഞ്ഞ് പ്രകടനക്കാരന് ഈ കമ്പുകള് ഓരോന്നൂരാന് തുടങ്ങി. എല്ലാം എടുത്തുകഴിഞ്ഞപ്പോള് പെണ്‍കുട്ടിയുണ്ട് വായുവില് തങ്ങിയിരിക്കുന്നു. എന്തോ കളിപ്പിക്കലുണ്ടെന്നു വിചാരിച്ച ഗവര്‍ണര് വാളൂരി ബാലികയുടെ അടിയില്‍ക്കൂടെ ഊക്കോടെ വീശി. അവിടെ ഒന്നുമുണ്ടായിരുന്നില്ല. അപ്പോള്, ഇതെന്തായിരുന്നു? അത് ഇന്ദ്രജാലമോ അസാധാരണം വല്ലതുമോ അല്ലായിരുന്നു. അതാണ് വിശേഷം. ഇതൊന്നും ഉള്ളതല്ലെന്നു ഭാരതത്തില് ആരും പറയില്ല. ഹിന്ദുവെസ്സംബന്ധിച്ച് ഇതൊരു സാധാരണസംഗതിയാണ്. ശത്രുക്കളോടു യുദ്ധം ചെയ്യേണ്ടിവരുമ്പോള് അവര് സാധാരണ പറയുന്നത് നിങ്ങള്‍ക്കറിയാമല്ലോ! ‘ഞങ്ങളുടെ ഒരു യോഗി വന്ന് ഇവറ്റെയൊക്കെ ഓടിക്കും! ആ വംശത്തിന്റെ തീവ്രവിശ്വാസമാണ് കയ്യിലും വാളിലും എന്തുബലം? ബലം മുഴുവന് ചൈതന്യത്തില്.\nഇതു സത്യമെങ്കില് പരമാവധി പരിശ്രമിക്കാന് മനസ്സിന് വേണ്ടത്ര പ്രലോഭനമാണിത്. എന്നാല് മറ്റ് ഏതു ശാസ്ത്രത്തെസ്സംബന്ധിച്ചും വലിയ നേട്ടങ്ങള് വളരെ വിഷമമാണല്ലോ. അതുപോലെതന്നെ, അല്ല, അതിലെത്രയോ ഏറെയാണ് ഇതിനെസ്സംബന്ധിച്ച് എങ്കിലും മിക്കവരും വിചാരിക്കുന്നത് ഈ സിദ്ധികള് എളുതായി കയ്യടക്കാമെന്നാണ്. ഒരു വലിയ സമ്പത്തു നേടാന് വേണ്ടുന്ന കൊല്ലങ്ങള് എത്രെ വളരെ? അതോര്‍ക്കൂ! വൈദ്യശാസ്ത്രമോ യന്ത്രശാസ്ത്രമോ പഠിക്കാന് നിങ്ങള് എത്ര കൊല്ലമെടുക്കുന്നു? എന്നിട്ട് ആയുശ്ശേഷം മുഴുവന് പണിയെടുക്കുകയും വേണം.\nപിന്നെ, മറ്റു ശാസ്ത്രങ്ങളെല്ലാം ഇളകാത്തവയെയാണ് കൈകാര്യം ചെയ്യുന്നത്. സ്ഥാവരങ്ങളെ നിങ്ങള്‍ക്ക് ഒരു കസേരയെ വിശകലനം ചെയ്യാം. കസേര നിങ്ങളുടെ അടുത്തുനിന്നു പറന്നുപോകുന്നില്ല. എന്നാല് ഈ ശാസ്ത്രം മനസ്സിനോടാണിടപെടുന്നത്, അതു നിത്യചഞ്ചലമാണ്. അതിനെ പഠിക്കാന് നോക്കുന്ന നിമിഷം അതു വഴുതിക്കളയുന്നു. ഇപ്പോള് മനസ്സ് ഒരു മട്ടിലാണ്, ഉത്തരക്ഷണം അതു പക്ഷേ വേറെയാണ്, എപ്പോഴും മാറിമാറിക്കൊണ്ടിരിക്കുന്നു. ഈ മാറ്റത്തിന്റെയെല്ലാം നടുക്കുവെച്ചു വേണം അതിനെ പഠിക്കുക, ധരിക്കുക, പിടിക്കുക, അടക്കുക. അപ്പോള് ഈ ശാസ്ത്രം എത്രയേറെ വിഷമമാണ്! ഇതിനു നിഷ്കൃഷ്ടമായ പരിശീലനം വേണം. ആളുകളെന്നോടു ചോദിക്കുകയാണ്, ഞാന് എന്തുകൊണ്ടാണ് അവര്‍ക്കു പ്രായോഗികപാഠങ്ങള് കൊടുക്കാത്തതെന്ന്. എന്ത്, ഇതു തമാശൊന്നുമല്ല. ഞാന് നിങ്ങളോടു പ്രസംഗിച്ചുകൊണ്ട് ഈ മണ്ഡപത്തില് നില്‍ക്കുന്നു. നിങ്ങള് വീട്ടില് പോകുന്നു, ഒരു പ്രയോജനവും കിട്ടുന്നില്ല. എനിക്കുമില്ല. എന്നിട്ടു നിങ്ങള് പറയുന്നു, ‘ഇതൊക്കെ ഭോഷ്ക്.’ അതുതന്നെ, ഒരു ഭോഷ്കാക്കാനാണല്ലോ നിങ്ങള് നോക്കിയതും. ഈ ശാസ്ത്രത്തെപ്പറ്റി എനിക്കത്യല്‍പമേ അറിഞ്ഞുകൂടൂ. എന്നാല് ഈ അല്പംതന്നെ നേടിയത്, എന്റെ ആയുസ്സിലെ മുപ്പതു കൊല്ലം അതിനു പരിശ്രമിച്ചിട്ടാണ്. ആറുകൊല്ലമായി എനിക്കറിവുള്ള ഈ അല്പത്തെ ആളുകള്‍ക്കു പറഞ്ഞുകൊടുക്കയുമാണ്. ഇതു പഠിക്കാന് എനിക്കു മുപ്പതു കൊല്ലം വേണ്ടിവന്നു. മുപ്പതുകൊല്ലത്തെ കഠിനപരിശ്രമം. ചിലപ്പോള് ഇരുപത്തിനാലു മണിക്കൂറില് ഇരുപത്തിനാലു മണിക്കൂറും ഇതില്‍ത്തന്നെ പ്രയത്നിച്ചു. ചിലപ്പോള് രാത്രി ഒരു മണിക്കൂറേ ഞാനുറങ്ങിയുള്ളു. ചിലപ്പോള് രാത്രികള് മുഴുവന് ഞാന് ശ്രമിച്ചു. ചിലപ്പോള് ഞാന് ചിലേടത്തു താമസിച്ചു. ഒരു ശബ്ദവും കഷ്ടിയായുളളിടത്ത്, ഒരു ശ്വാസംപോലും കഷ്ടി. ചിലപ്പോള് ഗുഹകളില് പാര്‍ക്കേണ്ടിവന്നു. അതോര്‍ക്കൂ. എന്നിട്ടും എനിക്കല്പമേ അറിയാവൂ. അഥവാ ഒന്നുമറിഞ്ഞുകൂടാ. ഈ ശാസ്ത്രത്തിന്റെ ചേലാഞ്ചലത്തില് കഷ്ടിച്ചു ഞാനൊന്നു തൊട്ടിട്ടുണ്ട്. എങ്കിലും എനിക്കറിയാന് കഴിയുന്നു, അതു സത്യവും വിശാലവും അത്ഭുതവുമാണെന്ന്.\nഇപ്പോള്, ഈ ശാസ്ത്രം വാസ്തവത്തില് പഠിക്കണമെന്നുള്ള ആരെങ്കിലും നിങ്ങളുടെയിടയ്ക്കുണ്ടെങ്കില്, ജീവിതത്തിലെ ഏതു വ്യാപാരത്തിലും ചെലുത്തുന്നതരം, പോരാ, അതില് കവിഞ്ഞതരം നിശ്ചയത്തോടെ അയാള് ആരംഭിക്കേണ്ടിയിരിക്കുന്നു.\nവ്യാപാരത്തില്‍ത്തന്നെ എത്രമാത്രം മനസ്സു വെയ്ക്കണം! എന്തു കഠിനനായ കാര്യശാസകനാണത്? അച്ഛനോ അമ്മയോ ഭാര്യയോ കുട്ടിയോ മരിച്ചാല്‍ത്തന്നെയും വ്യാപാരം നിന്നുകൂടാ! ഹൃദയം പൊളിയുകയാണെങ്കിലും വ്യാപാരസ്ഥലത്തു പോയേ പറ്റൂ. പ്രവൃത്തിയുടെ ഓരോ മണിക്കൂറും യാതനയാണെങ്കിലും, അതാണ് വ്യാപാരം. അതു ന്യായമാണ്, അതു ശരിയാണ് എന്നു നാം വിചാരിക്കുന്നുമുണ്ട്.\nഈ ശാസ്ത്രം ആവശ്യപ്പെടുന്നത് ഏതു വ്യാപാരത്തിനും എന്നെങ്കിലും വേണ്ടുന്നതിലേറേ താല്‍പര്യമാണ്. വ്യാപാരത്തില് വളരെപ്പേര്‍ക്കു വിജയിക്കാം. ഇതിലോ വളരെക്കുറച്ചു പേര്‍ക്ക്. എന്തെന്നാല് ഇതു പഠിക്കുന്നവന്റെ ഘടനാവിശേഷത്തെ ആശ്രയിച്ചിരിക്കയാണ് വളരെയേറെ. വ്യാപാരത്തില് എല്ലാവരും വലിയ സമ്പത്തുണ്ടാക്കിയെന്നു വരില്ല, ആര്‍ക്കും കുറച്ചൊക്കെയുണ്ടാക്കാം. അതുപോലെ ഈ ശാസ്ത്രപഠിപ്പിലും ഓരോരുത്തന്നും ഒരീഷദ്ദര്‍ശനം കിട്ടും. അത്, അതിന്റെ സത്യതയിലും അതു പൂര്‍ണ്ണമായി സക്ഷാല്‍കരിച്ചവര് ഉണ്ടായിരുന്നു എന്ന വസ്തുതയിലും അവനു വിശ്വാസമുളവാക്കും.\nഈ ശാസ്ത്രത്തിന്റെ ഒരു രേഖാചിത്രമാണിത്. ഇതു തന്‍കാലിലും തന്‍വെളിച്ചത്തിലും നിലകൊള്ളുന്നു. മറ്റേതു ശാസ്ത്രവുമായും താരതമ്യത്തെ വെല്ലുവിളിക്കുന്നു. കപടന്മാരുണ്ട്, മായാവികളുണ്ട്, ചതിയന്മാരുണ്ട്, മറ്റേതു മണ്ഡലത്തിലേതിനേയുംകാള് കൂടുതല് ഇതിലുണ്ട്. എന്തുകൊണ്ട്? ഒരേ കാരണംതന്നെ: വ്യാപാരം ലാഭകരമാകുംതോറും കാപടികന്മാരും ചതിയന്മാരും അത്ര കൂടുതലാണ്. എന്നാലും വ്യാപാരം നന്നായിക്കൂടാത്തതിനു കാരണം അതൊന്നുമല്ല. ഒരു സംഗതികൂടി: എല്ലാ വാദങ്ങളും കേട്ടുകൊള്ളുന്നതു നല്ല ഒരു ബുദ്ധിക്കസര്‍ത്താവാം; അത്ഭുതങ്ങളെക്കുറിച്ചൊക്കെ കേള്‍ക്കുന്നത് ഒരു ബൌദ്ധസംതൃപ്തിയുമാവാം. എന്നാല് അതിലപ്പുറം എന്തെങ്കിലും പഠിക്കണമെന്നു വാസ്തവത്തില് ആര്‍ക്കെങ്കിലുമുണ്ടെങ്കില്, വെറും പ്രസംഗം കേട്ടുകൊള്ളുന്നതുകൊണ്ടു കാര്യമില്ല. അതു പ്രസംഗങ്ങളില് പഠിപ്പിച്ചുകൂടാ. അതു ജീവിതമാണ്. ജീവിതത്തിന്നേ ജീവിതത്തെ ആവഹിക്കാനാവൂ. അതു പഠിക്കാന് വാസ്തവത്തില് നിശ്ചയബുദ്ധികള് ആരാനുമുണ്ടെങ്കില് അയാളെ സഹായിക്കാന് എനിക്കു വളരെ സന്തോഷമായിരിക്കും.


കൊച്ചി: നടി ആക്രമിക്കപ്പെട്ട സംഭവവുമായി ബന്ധപ്പെട്ട് വ്യാജ പ്രചരണങ്ങള്‍ക്കെതിരെ ലാല്. സോഷ്യല് മീഡിയകളിലൂടെ കുറച്ചുകൂടി ഗൗരവത്തോടുകൂടി ഇത്തരം കാര്യങ്ങളെ നോക്കി കാണാന് ശ്രമിക്കണമെന്നും ലാല് ആവശ്യപ്പെട്ടു.\nസോഷ്യല് മീഡിയകളിലൂടെയും മറ്റുമുണ്ടായ പ്രചരണങ്ങള് കാരണം നടന് ദിലീപ് അനുഭവിച്ച വിഷമത്തിന് കയ്യും കണക്കുമില്ലെന്ന് ലാല് പറഞ്ഞു.\n‘ദിലീപിന്റെ വീട്ടില് പൊലീസ് പോയി ചോദ്യം എന്ന തരത്തില് വാര്‍ത്തകള് വന്നു. ദിലീപ് അറിഞ്ഞിട്ടുപോലുമില്ലായിരുന്നു. പൊലീസും പോയിട്ടില്ല, അങ്ങനെ അന്വേഷണം നടന്നിട്ടില്ല. അതുമുതല് സുനി പിടിക്കപ്പെട്ട ഈ നിമിഷം വരെ ആ മനുഷ്യന് അനുഭവിച്ച വേദനയ്ക്ക് കയ്യും കണക്കുമില്ല.’ ലാല് പറയുന്നു.\nതാന് ദിലീപുമായി ഫോണില് സംസാരിച്ചിരുന്നെന്നും വളരെ വിഷമത്തോടെയാണ് ദിലീപ് സംസാരിച്ചതെന്നും ലാല് വ്യക്തമാക്കി.\n‘ ദിലീപ് വേറൊരു ലോകത്തിലാണ്. സാധാരണ ലാലേട്ടാ എന്നു വിളിക്കുന്ന ദിലീപിനെയല്ല ഞാന് ഫോണില് കൂടി കാണുന്നത്. ദിലീപിന് രോഷവും എല്ലാം നശിപ്പിക്കാനുള്ള ഒരു… അത്തരമൊരു അവസ്ഥയിലായിരുന്നു. അത് ആര്‍ക്കായാലും വന്നുപോകും. ഞാനൊക്കെ അനുഭവിച്ചാണ്.’ ലാല് പറയുന്നു.


വര്‍ഷങ്ങള് പഴക്കം ചെന്ന് പുഴുത്ത അരി കഴുകി ഉണക്കി കുട്ടികള്‍ക്ക് നല്‍കാന് നീക്കം: പിടികൂടിയത് 2000 ചാക്ക് അരി.5 years old rotten rice washed and dried and removed to give to children: 2000 sacks of rice seizedPunalur News \nഹോം Kottarakkara വര്‍ഷങ്ങള് പഴക്കം ചെന്ന് പുഴുത്ത അരി കഴുകി ഉണക്കി കുട്ടികള്‍ക്ക് നല്‍കാന് നീക്കം: പിടികൂടിയത് 2000 ചാക്ക് അരി.5 years old rotten rice washed and dried and removed to give to children: 2000 sacks of rice seized\nവര്‍ഷങ്ങള് പഴക്കം ചെന്ന് പുഴുത്ത അരി കഴുകി ഉണക്കി കുട്ടികള്‍ക്ക് നല്‍കാന് നീക്കം: പിടികൂടിയത് 2000 ചാക്ക് അരി.5 years old rotten rice washed and dried and removed to give to children: 2000 sacks of rice seized\nവെള്ളിയാഴ്‌ച, ഓഗസ്റ്റ് 06, 2021\n5 വര്‍ഷം പഴക്കം ചെന്ന് പുഴുത്ത അരി കഴുകി ഉണക്കി കുട്ടികള്‍ക്ക് നല്‍കാന് നീക്കം: പിടികൂടിയത് 2000 ചാക്ക് അരി\nകൊട്ടാരക്കര: സപ്ലൈക്കോ ഗോഡൗണില് വര്‍ഷങ്ങള് പഴക്കം ചെന്ന അരി കഴുകി വൃത്തിയാക്കി സ്‌കൂളുകളിലേക്ക് അയക്കാന് നീക്കം. 2017 ല് ലഭിച്ച അരിയാണ് നാശമായിട്ടും വൃത്തിയാക്കി സ്‌കൂളുകളിലേക്ക് അയക്കാന് തീരുമാനിച്ചതെന്നാണ് ആരോപണം.\n2017 ൽ എത്തിയ അരിയാണ് ഇവിടെ പുഴുവരിച്ച നിലയിൽ ചാക്കുകളിലുള്ളിൽ കണ്ടെത്തിയത്.\nഇവ പൊട്ടിച്ച് അരിച്ചെടുത്തശേഷം വിഷം തളിച്ചാണ് കൃമികീടങ്ങളെ നശിപ്പിച്ചു വന്നത്.\nഅന്യ സംസ്ഥാന തൊഴിലാളികളെയാണ് ഇതിനായി നിയോഗിച്ചിരുന്നത്. സപ്ളൈ കോ ഡിപ്പോയ്ക്ക് ലഭിച്ച ഉത്തരവിൽ ഇത് വൃത്തിയാക്കാനും വിദ്യാലയങ്ങളിൽ വിതരണം ചെയ്യാനും വ്യക്തമാക്കുന്നുണ്ട്. ആഴ്ചകളായി അരി വൃത്തിയാക്കൽ ജോലികൾ നടന്നു വരുകയാണന്ന് നാട്ടുകാർ ആരോപിക്കുന്നു.\nപുതിയ ചാക്കുകളിലാക്കി സ്‌കൂളുകളിലേക്ക് കയറ്റി അയക്കാനായിരുന്നു ശ്രമമെന്ന് ബിജെപി ആരോപിച്ചു. 2000 ചാക്ക് പഴകിയ അരി വൃത്തിയാക്കാനായിരുന്നു ശ്രമം. പ്രളയം വന്നിട്ടും കോവിഡ് ദുരിതത്തിലും വിതരണം ചെയ്യാതെ 4വോട്ടിനു വേണ്ടി മാറ്റിവെച്ചു.ആഹാരത്തിനു ബുദ്ധിമുട്ടുന്ന അനേകര് ഉള്ളപ്പോള് പുഴുത്തു പോയാലും കൊടുക്കില്ല. അവസാനം പുഴുവരിച്ചു കുഴിച്ചു മൂടേണ്ട അവസ്ഥയില് ആയിരകണക്കിന് ചാക്ക് അരികളാണ് കേരളത്തിലെ വിവിധ ഗോഡൗണുകളില് കെട്ടിക്കിടക്കുന്നത് എന്ന ആരോപണം നിലനില്‍ക്കെയാണ് ഈ വിവരവും പുറത്തുവരുന്നത്.